
Aem. Baehrensium de panegyricis Latinis apparatu cri- 
tico, quem adiunxit suae eorum editioni, bene meruisse vix 
quisquam erit qui negare velit. nam et subsidia critica in- 
signiter auxit, recuperato praesertim codice Upsaliensi (A), 
teste praeter ceteros memorabili, et lectionum varietates satis 
apte digessit, pensitatis omnibus, quotquot tum comparebant, 
codicibus duplicique libri Maguntini (M) stirpe detecta,*) ita 
ut roagria ex parte firmum solidumque recensionis funda- 
mentam iactum esse videatur. verum in ea re erravit Baeh- 
rens, quod non perspexit ex eodem quo A fonte manasse 
Bertiniensem et si qua meliora quam A haberet, ea merae 
coniecturae librarii, non exemplaris praestaixtiae deberi. ne- 
que tamen tanta laude emendatio eius est digna. ut enim 
concedamus salubrem eum quibusdam locis aegris attulisse 
medicinam aliosque, si non sanasse, vitiosos tamen esse pri- 
mum ostendisse; ut eodem addatur cum cura eum aliorum 
studia critica percensuisse inque usum suum satis eleganter 
convertisse : tamen multo plura in editione eius extant ab eo 
novata, quae vituperanda sint roinimeque probanda. 

Ac plerosque ex his erroribus eo potissimum admisit 
Baehrens, qood non satis cognoverat horum oratorum sermo- 
nem artemque. nam plerumque ignarus, quae ii constanter 
in oratione sua vitassent quaeque sedulo sectati essent, haud 
raro^ cum sententiis modo et codicum apicibus satis facere 
studeret, intulit illorum verbis ea, quae prorsus sunt ab iis 
aliena atque ideo procul habenda. sed subtilior illa elocu- 
tionis artisque cognitio etiam ad aestimandas recte codicum 



*) Mox sane mutavit sententiam, tria M apographa statuendo. sed 
Harleianus (H), quem ex M ipso scriptum iudicavit, ex A, quantum ex 
eius adnotatis (Rhen. mus. XXX 464) conicere licet, videtur fluxisse. 

familias est utilis, immo necessaria. quod si ea quoque 
Baehrens instructior fuisset, haud dubie aliquanto plus alteri 
M propagini prae A et Bertiniensi codicibus tribuisset et 
inde aliquot lectiones bonas recepisset, quas sprevit in sua 
editione. item ea quae Bertiniensis solus suppeditat magis 
sobrio iudicio examinasset nec tam facile in verborum ordinem 
recepisset. accedit, quod prorsus sana interdum mutavit. quare 
multis locis eius editio etiam lectiones deteriores habet quam 
qune editionibus superioribus ferebantur, ita ut edituro has 
orationes id prae ceteris agendiim sit, ut reponantar scripturae, 
quas non merito Baehrensii exturbavit ignorantia. hoc non ego 
primus animadverti, sed iam ante alii quadam ex parte vide- 
runt dixeruntque, velut imprimis Vindobonenses Gar. Schenkl 
(cf. Wien. Stud. III [1881] p.HS- 130) et Car. Im. Burk- 
h a r d, qui diligentius quasdam sermonis horum panegyrista- 
rum proprietates observavit erroresque aliquot Baehrensii co- 
arguit (cf. Act. sem. phil. Erlang. III [1884] p. 161-187; Wien. 
Stud. VIII [1886] p. 170 sqq.; IX [1887] p. 171—174). 

Quantum valerent observationes grammaticae ad verba 
horum oratorum recte constituenda, vel his ipsis curis Burk- 
hardi clarum est factum. nam de compluribus locis incertis 
stabiliri illis potuit iudicium et genuina scriptura investigari. 
post Burkhardum copiose in elocutionem panegyricorum, 
excluso Pliniano, inquisivit Georgius Ghruzander, qui 
ante hoc quadriennium Upsaliae librum utilem, cui inscriptum 
est „de elocutione panegyricorum veterum gallicanorum quae- 
stiones/ edidit. nec silentio praetermittendae Richardi 
Goetzii ^Quaestiones Eumenianae** (Halis Sax. 1892), ut 
quae observationes quoqae de sermone horum oratorum 
contineant non spernendas. 

Ita multo magis sermo panegyricorum eorum nobis in- 
notait. sed nequaquam omnia, quae huc pertinent et scitu 
utilia videntur, sunt explicata ac proposita; non pauca alia 
sunt observanda et colligenda. itaque, ut via inita procede- 
retur, ipse quoque in explorando loquendi usu horum ora- 
torum aliquantum operae posui praecipueque ea sum perse- 
cutus, unde ad criticam, quae hac ope etiam nunc non nihil 
indiget, emolumenti aliquid redundaturam sperari potuerat. 
quae hac in re inveni, infra propono. commemoro tamen 
exemplo Ghruzandri me non respexisse panegyricum Plinianum, 
utpote cuius latinitas valde diflferat a ceteris undecim pane- 
gyricis, qui conscripti sunt et aetate multo posteriore et ab 
hominibus Gallis, non Romanis. 

Verum non solum grammaticis observationibus crisin 
horum operum adiavare conatus sum, sed etiam aliunde sub- 
sidia eius, velut a re palaeographica et scriptoram imitatione, 



conquisivi magnumque numerum locorum suspectorum cor- 
ruptorumve ita pertractavi. ea quoque adversaria huic com- 
mentationi admiscere placuit. haec praefatus iam ad rem 
adgredior. 



Ac primum quidem de codice Bertiniensi nobis agen- 
dum est, siquidem Baehrens, cum fidei eius multum tribueret, 
falsas ex eo compluribus locis induxit suae editioni lectiones. 
priusquam Upsaliensis in lucem protraheretur, alicuius esse 
momenti poterant, quae ex eo codice a Franc. Modio — nam 
ipse ad nos non pervenit — erant enotata ; nunc vero secunda 
fortuna recuperato Upsaliensi tantum non inutiles sunt Berti- 
niensis scripturae, siquidem eum aut ex Upsaliensis exemplo 
(i. e. M) aut quo magis inclinat animus, ex ipso Upsaliensi de- 
scriptum esse apparet. nam non est verum, quod Baehrens 
in praefatione editionis suae p. XX contendit aliisque, quod 
mirandum sit, persuasit, non ex M, sed ex libro ab eo di- 
verso eum codicem traxisse originem. ad quam sententiam 
eonfirmandam vir doctus haec adtulit: ,in universum si rem 
spectamus, liber Bertiniensis locis plerisque cum M consentit, 
id quod etiam de eis quibus nihil ex illo adnotatum est 
statuere licet. insunt tamen illi lectiones eae quae, quoniam 
ex scribae alicuius' cerebello profectae esse non possunt, 
illum non ex ipso M originem duxisse evincant; cf. ex. gr. 
p. 93, 18 'oceanum* Bert: om. M; p. 106, 5 'petendum* 
Bert,: 'petendam* M; p. 135, 26 'fecisti' Bert.: 'uicisti' M; p. 
141, 26 'laude' Bert: 'rep. laude' M ex dittographia**. raro 
alias quisquam futtilioribus argumentis opinionem suam de- 
monstrare conatus est quam Baehrens illam sententiam. nam 
loci, quos attulit, prorsus nihil evincunt. etenim oceanum et 
petendum meri sunt Hbrarii errores, ut infra ostendam; fe- 
cisti non est, ut item mox dicam, certa emendatio et ad de- 
lendum rep, dittographum non magno hercule opus erat in- 
genii acumine. sed ne aliae quidem Bertiniensis scripturae 
eae sunt, quae ad alium ac M spectent codicem. nam aut 
cum eo mire consentiunt aut ab librario lectionibus eius 
utente proficisci facile poterant. certe, quod plurimum valet, 
nuUam ex iis quae sunt in M lacunis explent, exceptis paucis 
voculis, velut in, set, et^ quae librarius ex ingenio sane sup- 
piere potuit. maxima tamen est Bertiniensi cum A necessi- 
tudo. nam vel 150 locis conspirat cum eo, ubi altera M 
stirps aliam praebet lectionem. quare non miinim sit, sl eum 
Upsaliensis stirpem esse dixeris; certe vero et ille est Ma- 
guntini progenies dicendus. sane non paucis locis discedit 

Bertiniensis ab A aliisque codicibus, sed omnes hae discre- 
pantiae evenire potuerunt librario aut neglegenter munere 
suo fungenteaut consulto, ut corruptis litteris medelam ad- 
ferret, verba A vel M mutante. atque oscitationem eius im- 
primis voces saepius omissae evincunt aut loco suo motae aut 
bis scriptae aut vicinis accommodatae. vitia autem corrigenti 
interdum bene res cessit, saepius tamen male evenit. velut 
recte scripsit is librarius III 2 (102, 26) virtu<te>s; 16 (113, 
31) tantam esse (tanta inesse A); VII 7 (165, 6) fruiturus*) 
(futurus A); X 8 (220, 6) revellenda (revelanda A); XI 4 
(247, 1 2) minimum (minu A) ; XII 1 1 (280, 22) nec id ad 
speciem (neci das speciem A); 39 (307, 5) adnisam (advisam 
A) al. pravae emendationis eius haec adfero specimina : II 7 
(95, 9) itidem (identidem Bert.) ; 10 (97, 18) receperit Gen- 
npbaudes, a te vero (receperit gennobou desateh vero A^ 
receperit Gennobonde Sathi vero Bert.); 18 (115, 25) quaero 
(A, credo Bert.); IV 16 (127, 20) accipi oportet, re autem 
atque usu delego patriae (accipi oportere autem . autque 
usu delego patriae A, accipi oportere, at aut usu delego 
patriae Bert.); V 5 (135, 23) quae nobis propria sunt 
maxime gratulari (que priora nobis sunt maxime sunt gra- 
tulari A, que priora nobis sunt maxime scilicet gra- 
tulari Bert.); 12 (141, 2) ut iam communis poenae (A^ 
omnis paene Bert.) timore deposito archipiratam sa- 
telles occideret; 21 (147, 22) iussu (iussupplevit A, iussu 
implevit Bert.); VI 8 (154, 15) falso traditum — putabatur 
(videbatur Bert.); VII 8 (165, 27) aflfuisti (advenisti Bert); 
VIII 5 (184, 11) qui fortunis nemini possumus aequari (com- 
parari Bert); 12 (190, 1) quia vicino <tempore non> 
perferetur (vicino perfertur A, vicino nemo praefertur 
Bert.) ; IX 21 (209, 1) nobilium (novilium A, novalium Bert.) 
lavacrorum; X 24 (231, 7) capitibus applicatae (afflicate A, 
afflictatae Bert); 26 (232, 27) spissis (spis A, spiculis 
Bert.) tenebris; XII 1 (273, 5) aspiciam (asriciam A, ascis- 
cam Bert.); 3 (273, 15) per sententias isse (per senciasisse 
A, persentiasse Bert.) ; 9 (279, 20) ut quibus ipsis (ut quibus 
videlicet ipsis Bert.) ; 36 (303, 25) continari (continuare Bert.) ; 
38 (305, 26) obserabo (observabo Bert); 39 (306, 14) ger- 
mana (germania A, genuina Bert); 45(312, 14) utcumque 
(utrumque A, ut cuiqueBert); 46(313,14) in partes civium 
furor (in parte scium furor A, in partes furor Bert.). ut hic, 
ita alibi quoque Hbrarius ille omisit quod superfluum ei vi- 
debatur aut quod expedire non poterat. hoc accidisse vides 

*) Quamquam certa ea emendatio diceDda non est ; nam locus legl 
etiam sic potest : *ut f u t u r u s exinde <i n> luce perpetua iam videret' : 
cf. III 14 (113, 6) 'sedens in luce perpetua'. 



VI 3 (150, 13) quemnam (quem n9 A, quem Bert, quemnam 
BCVW); X 16 (225, 29) supergressa (superegressa A, egressa 
Bert.); XII 42 (310, 2) illum sacrosanctumque (illum sanc- 
tumque Bert.). 

Apparet" facile abesse nunc posse a critico apparatu 
Bertiniensis scripturas praeter eas paucas, quibus librarius 
vere memoriam M videtur correxisse. nec minus in aperto 
^st non recte recepisse Baehrensium complures Bertiniensis 
iectioTies etiam iis locis, ubi tolerari potest ceterorum codi- 
cum scriptura. de talibus locis infra fusius agendum erit. 



lam de clausula sententiarum exponam; nam eam 
prorsus neglexit Baehrens saepiusque ita in errorem lapsus 
est. sane erroribus eius facile ignoscemus, siquidem nuper 
demum Nordeni libro comperimus, quas potissimum leges 
rhetores antiqui compluresque scriptores alii in fine perio- 
dorum servavissent. igitur hi quoque panegyristae in eorum 
numero habendi sunt, qui in fine enuntiatorum ante graviorem 
verborum distinctionem clausulas -^u-^o vel -^v/^-^u 
vel -^ yj -^ V — vel -^ u -^ -i- ^ ^ adamarunt quique ibi 
conclusionem hexametricam -^ u u -^ ^ aversati sunt. nam 
illa claosulae genera apud eos sunt admodum frequentia, 
hoc tantum non deest. certe nihil necesse est hexametricum 
flnem agnoscere II 11 (98, 5): consentiendo retinetis; 
III 7 (108,10) ambo seniores; 18 (115,25) quaero ra- 
tionem; VII 3 (161, 28) nascendo meruisti* 20 (176, 
18) nemo potuisset; 23 (179, 14) non confido pla- 
cuisse; VIII 5 (235, 8) consuetudo .cohibebit; IX 16 
(205, 9) inchoando violaret; X 22 (229, 32) mansuetu d o 
rationem; 28 (183, 28) longitudo tenuare t; 34 (240, 
18) sero fruerentur; XII 11 (281, 13) sero reparan- 
dam; 26 (295, 12) vorago revomebat. nam finalis 'o* mul- 
tarum vocura, velut earum quae sunt consentiendo, ambo^ confido^ 
inchoando^ quaero^ nascendo etc, horum oratorum temporibus, 
ut ex carminibus aequalibus patet, saepius iam corripiebatur. 
praeterea animadvertere licet consulto fugisse illos clausulam 
hexametricam vel verborum coUocatione vel vocum formarumve 
delectu; cf. VII 13 (170, 11) in duo cornua gestit exce- 
dere (non: excedere gestit); 18(174,32) sequereris 
exercitum (non: exercitum sequereris); XI 1 (245, 1) 
aut ingrati esset fama subeunda (non: fama esset 
subeunda); XII 7 (277, 3) ipsorum etiam videamus an- 
norum (non: annorum videamus); XII 24 (293, 7) 
iuvat meminisse morborum (non: morborum memi- 
nisse); VIII 3 (182, 4) crediti sunt appellarique me- 



ruerunt (non: et appellari meruerunt); 1X12(202,11) 
integri acutiquepotuerunt (non: et acuti potuerunt); 
XI 26 (265, 29) fiidei constantiaeque documenta (non: 
et constantiae documenta); XII31 (299, 7) patriaeque 
fugitivum (non: et patriae fugitivum); 11119(116,21) 
locus rostra vocitetur (non: rostra vocetur); IX 17 
(206, 10) gladio telove cecidisset (non: vel telo ceci- 
disset); XI 8 (250, 32) remis ventisque volitantem 
(non: ventisque volantem); VII 8 (166, 11) servientes 
iniecere lacrimanti (non: iniecerunt lacrimanti); 
X 37 (243, 22) amabiliter petiverunt (non: amabi- 
liter petierunt); XI 20 (260, 15) quod assequi nequi- 
V e r u n t (non : asse qui nequierunt). ne existeret clausula 
rhythmica -^ u u -^ u, participio additum est esse in inf. perf. 
constructionis nom. c. inf. X 19 (228, 12): ut caelestis exer- 
citus tui non tunc missi, sed tum demum intellecti esse 
videantur; XI 32 (270, 23) ut honores in me tui non — ad 
quemcumque delati, sed — recte positi et ratione collocati 
esse videantur. nam alibi praeter unum locum V 3 (134, 3) 
esse supprimitur in inf. perf. pass. illius constructionis.*) 

Harum igitur rerum Baehrens prorsus ignarus aliquot 
locis e coniectura sententiam clausit ante fortiorem verborum 
distinctionem fine hexametrico. velut edidit II 1 (89, 18): 
hospitem constituisse (condidisse codd. corrupte); V 1 



*) cf. IV 1 (117, 10) quod labore ac diligentia videor consecutus; 
14(125,27) quod videtur iuteritu praeceptoris orbatum ; 15 (126, 18) dul- 
cedo, quam secuta quondam saxa perbibentur; V 2 (133, 27) si quidem 
hunc — moderatus dicitur; 11 (140, 3) ut uon circumfusa oceano, sed 
complexa ipsum oceanum videretur; 13, (141, 8) ut — confectum omnibus 
videretur; VI 8 (154, 15) quod iam falso traditum de antiquis imperato- 
nbus putabatur; VII 4(162, "29) ut signante natura vultibus tuis impressa 
videatur; 7 (165, 22) ut non advectus cursu publico, sed divino quodam 
advolasse curriculo videreris; IX 1 (193, 10) ut — mea vox tenuis exau- 
dita videatur; 7 (198, 17) non Transpadana proviucia videbatur recepta, 
sed Roma; X 30 (236, 14) ut pugna raptim gesta diutius narrata quam 
confecta videatur ; XI 18 (258, 27) nec sane mihi gratuito consul factus 
viderer; 19 (259, 10) gloriosius mihi universi populi sufifragiis declaratus 
viderer; 31 (269, 17) nec respondente meritis tuis oratione usus videbor; 
XII 15 (284, 19) ut non pro copia sumpti, sed ex copia viderentur optati ; 
18 (287, 25) ut tum videantur accepta, cum spondes ; 33 (301, !2) ut ab 
isdem saepe dicta quam ab aliquo intermissa videatur; 4i (308, 18) ut 
Maximus tibi nuntiaretur occisus ; 43, (310, 8) ut non servata modo uitio, 
sed ordinata videatur ; 45 (313, 3) fecisti, ut nemo sibi victus te victore 
videatur. — similiter res se habet in coniugatione periph. : IV 16 (127, !22) 
videor enim — retenturus; IX "26 (212, 25) et adhuc speretur futura nu- 
merosior ; X 32 (237, 21) quo uno satis mibi videor divinam gloriam tuam 
significaturus ; XI 17 (257, 23) iuvanda etiam a me videbatur — res pu- 
blica ; XII 13 (283, 1) haudquaquam facile videretur obtemperatura me- 
dicinae ; 31 (299, 26) ut cum Perse aliquo decertaturus aut Pyrrho — vi- 
dereris ; 33 (300, 26) apud posteros videretur facti fides laboratura. 



(132, 17) possem tamen recensere <;e>numerando; VII 
11 (169, 7) sine fine <est> documento; 14 (171, 3) 
irati revereri (revereat M); 22 (177, 30) inserere velle 
videntur (cum Livineio; videantur M); VIII 12 (190, 1) 
vicino tempore fertur (vicino perfertm M) ; XI 2 (246, 1> 
sidus es ortus (exortus M). praeterea X 14 (224, 4) pro- 
posuit : quae alacri tas volitantum (voluntatum M). ega 
non puto Baehrensium locis iis bene consuluisse ostendam- 
que infra, quomodo eos scribendos iudicem. neque magis 
credo X 29 (235, 27) Puteanum, cui C. Schenkl adsensus 
est, veram scripturam invenisse, cum proposuerlt : 'sonat 
ictibus umbo: securus is (his M).' de eo quoque loco 
infra agendum erit. 

Quae hic de panegyricorum clausulis rhythmicis expo- 
sita sunt, ea etiam ad aestimandam recte utriusque stirpis 
codicum memoriam aliquid conferre per se ipsum apparet 
paucisque exemplis demonstrabo. primum enim adseritur 
scriptura alterius propaginis V 13 (141, 6): hoc igitur bel- 
lum — ita, Caesar, aggressus es, ut — confectum omnibus 
videretur ('omnibus videatur*A). deinde commendatur 
VII 16 (173, 6) ordo verborum, qui est in BCV: 'tibi uni 
contigit exercitum habere {habere exercitum A et W) 
sapientem.* nam 'contigit habere exercitum sapientem', 
quomodo et Baehrens scripsit, clausulam hexametricam red- 
dit. tum XI 13 (254, 10): 'solitarium cupiverunt* firmatur 
ita forma cupiverunt, quam exhibet A (cupierunt BCVW); 
item petiverunt VII 18 (174, 12), ubi petierunt dant BCV. 
eandem ob causam fortasse etiam VII 13 (170, 22) scribendum 
petiverunt, quamquam virgula, non puncto sententia dividitur. 

Quod sciam, duo aut tria in his orationibus extant clau- 
sulae hexametricae ante graviorem verborum divisionem 
exempla. cf. XI 28 (267, 10) : 'poetae ferunt altissimum ilium 
— deum — habitu oris tempestatum incerta mutare, eius 
nutu mundum tremescere, illius hilaritate turbines abigi, nubes 
fugari, nitentia per orbem serena refundi.* sed hic locus 
mihi de interpolatione est suspectus. serena enim raihi glossa 
videtur pertinens ad nitentia^ quoniam nitentia nudum senten- 
tiae sufficit et serena idem fere valere videtur. expulso serena 
maior fit trium membrorum aequabilitas. similia additamenta 
saepius in harum orationum codicibus deprehendi infra 
monstrabo. 

Accedunt loci V 14 (141, 28) 'a ducibus suis gentinm 
proveniebant* et IX 19 (207,3) 'molimine currus inve- 
heretur, qui sunt integri. utrobique clausula singulis, non 
binis, vocibus efficitur. 

Tum de chiasmi usu quaedam videntur monenda. ea 
figura saepius usos esse hos oratores Chruzander p. 110 
dixit, sed non illud addidit, parum iis usitatum fuisse chias- 
mum, cuius interiora membra iisdem constarent vocibus, ut 
est in hoc exemplo: 'curru modo, modo pedibus subse- 
cutus'. eximendus est tamen panegyrici XIL auctor, apud 
quem praeter exemplum, quod modo attuli (XII 47, p. 314, 
5) legitur 32 (299, 25): consiliis tamen tantis tantisque 
rationibus bellum administrabas ; 4 (274, 25) cedat his ter- 
ris terra Cretensis; cf. etiam XII 1 (272, 2): quasi parum 
habeam timere quod <;video!>, video quod timeam; 47 
(314, 21) et utrumque simul vidi; vidi illum principis patrem. 
illi chiasmi formae aut anaphora praefertur aut chiasmus, 
cuius paria membra non intus sunt posita, sed extrinsecus ;*) 
cf. II 5 (93, 25) ita cuncti Chaibones Erulique cuncti; 
III 11 (111, 10) vides Diocletianum ? Maximianum vides? 
19 (116, 1) ceterae virtutes et bona cetera; X 19 (228, 18) 
p 1 e n u s virium, animi p 1 e n u s exercitus. anaphoram habes : 
II 5 (93, 16) ipse pugnares, ipse omnibus loeis -— dimicares; 
9 (96, 21) ambo nunc estis largissimi, ambo fortissimi; 10 
(97, 10) tantam vim, tantam potestatem; 13 (100, 9) simul 
adire Capitolium, simul habitare Palatium; III 7 (108, 8) in- 
vicem vosmet imitamini, invicem vestros affectatis annos; 10 
(110, 20) cuncta gaudio calere, cuncta plausibus tripudiare; 
17 (114, 27) ipsos Persas ipsumque regem — petit; IV 8 
(122, 17) omnis industriae atque omnis laudis nutricibus; 
VI 11 (157, 9) illis gaudiis illisque curis; 12 (157, 30) omnes 
exercitus vestri omnesque provinciae; 14 (159, 25) similis 
aspectu, similis animo; VII 13 (169, 28) semper horreat, 
semper supplices manus tendat; X 29 (235, 30) auro clipeus, 
auro arma collucent. 

Haec cum fugerent Baehrensium aeque ac priores edi- 
tores, non dubitavit III 7 (108, 9) scribere praeeunte Livineio: 
'sic vos geritis quasi iuniores <lambo>, ambo seniores'. 
quae poscitur verborum coUocatio, inventa est iam a w: 
'quasi ambo iuniores, ambo seniores'. 

Altero loco illam chiasmi formam Baehrens de suo in- 
tulit; qui est III 11 (111, 10): 'et palam manu demonstrare : 
vides Diocletianum ? Maximianum vides ? <v i d e s>- ambos? 
ut pariter sunt !' hic praeter necessitatem Baehrens vides sup- 
plevit et ambo sutU, quod M habuit, in ambos ut mutavit. 
vulgata ut retineatur, etiam concinnitas loci flagitat; nam 
duo paria sententiarum efiftciuntur: I. vides Diocletianum? 
Maximianum vides ? II. ambo sunt; pariter sunt. 



*) Cf. quae dixi Spic. CurL p. 22—25 ; Stud. Liv, p. 86. 

Restat unus locus VI 6 (152, 26), ubi illo ordine Baeh- 
rens scripsit: *fortunatus pictor ille quisquis fuit et quamvis 
Apellem ipsum <;et ipsum> Parrliasium scientia vicerit, 
materia tamen imaginis quam arte felicior/ melius eo loco 
legitur in codicibus interpolatis editionibusque vetustis : 'quam- 
vis Apellem ipsum Parrhasiumque scientia vicerit*; cf. 

III 13 (112, 10) solem ipsum lunamque cernimus — conve- 
nire. pro certa tamen ea lectio haberi non potest, quoniam 
etiam 'Apellem ipsum <;et> Parrhasium* h. 1. esse potuit. 

lam vero de particulis nonnulla dicenda sunt, ea 
praecipue, quae ignota fuisse videntur criticis, praesertim 
Baehrensio. 

Prae ceteris quaedam de particulis copulativis sunt exr 
ponenda. atque non solum ante vocales et h, sed etiam ante 
consonantes invenitur apud hos panegyi'istas positum, quam- 
quam hic rarius quam ante vocales. sed si atque ante con- 
sonas collocatum est, iungit sirigulas voces, non in- 
tegras sententias. cf. II 5 (93, 21) stipatione atque 
comitatu; 6 (94, 1) pugnas atque victorias; 8 (96, 5) itera- 
tum — atque repetitum; III, 3 (104, 24) laboris atque pa- 
tientiae; 6 (106, 10) pietas — -atque feUcitas; 9 (109, 14) 
hominihus atque regionibus; 19 (116, 8) pietas atque felicitas; 

IV 8 (122, 15) militiae atque castrorum; 9 (123, 10) Apollinis 
templum atque Capitolium; V 16 (143, 29) campos atque 
coUes; VI 5 (151, 24) iustitiam atque pietatem al.*) 

Cuius rei cum Baehrens prorsus ignarus esset, non du- 
bitavit, scilicet quo lenius remedium adhiberetur loco vitioso, 
atque supplere pro et, quod olim ferebatur, XI 4 (247, 20) : 
'remedia quaerebat <;atque> quia defendere admissa fla- 
gitia non poterat, in ultorem iuris invidiam congerebat*. item 
H. Ruehl (de XII panegyricis latinis propaedeumata p. 17) 
II 10 (97, 18) scribi posse putavit: 'cum per te regnum re- 
ceperit Gennobaudes atque comminus (a te vero munus M) 
acceperit.* nec minus falsus est Baehrens XI 3 (246, 24) 
*quominus <reatus> redarguerem atque convincerem eas 
illi in te odii fuisse causas* proponens, ubi codicum memoria 
integra est. 

Loco horum primo quin 'remedia quaerebat <et> 
quia defendere* vera sit lectio dubitari non potest; nam ac 
eo excluditur, quod constanter hi oratores ac ante 
gutturales evitarunt. hoc quoque nescire videntur cri- 
tici; Baehrens quidem VII 16 (173, 3) 'ratio litterariae vitae 



*) Cf. quae dixi Observ. in script. hist. Aug. p. 34; Stud. Vindob. 
1894 p. 248—255. 

<ac> quies mitigavit* scribere ausus est, Car. Schenkl X 1 
(245, 15) *ac (atM) cum me praetoriis praefecisti* proposuit.*) 

Praepositionibus raro que adiungitur in his orationibns 
nec nisi eadem praeceditpraepositio: II 2 (91, 12) 
per totum Histri limitem perque omnem qua tendit Euphraten ; 
III 2 (103, 6) per vicina illa caelo Alpium iuga — perque 
illa saxa; 14 (113, 5) supra nubila supraque ventos sedens. 
prorsus inusitatum est his scriptoribus que voci adiungere e 
praepositione suspensae. cum hoc quoque ignoraret Baehrens, 
II 10 (97, 18) scribere potuit: *cum per te regnum receperit 
Gennobaudes a teque cominus (a te vero munus M) accepe- 
rit', etiam re alia non probabiliter. nam non corrupta, sed manca 
videtur scriptura, quam codices servarunt. apta sententia erit, 
si locum expleveris : *a te vero munus acceperit <Cs e r- 
viendi>\ cf. quae mox sequuntur: 'ostendit ille te iden- 
tidem, ut audio, popularibus suis et intueri diu iussit et ob- 
sequia discere, cum tibi ipse serviret'. iWud munus sensu 
officium intellegendum ; cf. III 1 (102,3) et dicendi munus — 
susceperam; IV 2 (117, 26) temporarium me dicendi munus 
— involare; XI 2 (246, 3) de te loquendi munus usurpent. 
sed nihil definio; nam et aliud excidere potuit. 

Admodum raro hi panegyristae que cum coniunctionibus 
subordinativis coniunxerunt ; nam praeter cumque, .dumque^ 
utque non invenies apud eos hoc genus alia. sed etiam haec 
ipsa raro occurrunt, plerumque antecedente eadem coniunc- 
tione. cf. III 3 (104, 17) cum non laborare vos, sed pa- 
rentes deos videamus imitari c u m q u e praeterea — excitarit ; 
4 (105, 15) dum vestigia vestra miramur dumque vos adhuc 
esse in conspectu putamus; 9 (109, 9) cum agros — nives 
premerent — cumque ipsi anhelitus — canescerent ; IV 21 (131, 
10) dum — revisuntur gemina — flumina — dumque sibi — 
animus adfingit; X 3 (215, 10) cuius cum — erexerit cumqne 
aliae — expeditiones — amplexae sint; — III 11 (111, 15) 
dumque vos — mirantur; X 37 (242, 15) cumque miraretur 
fratrem ; XII 34 (302, 19) utque se tibi posset — imputare mi- 
litia. ex coniectura scripsit ut<::ique> Baebrens duobus locis 
1X24(211, 1) 'Ubertatis immemores ut<Cque> servire liceat 
orantes' et XI 4 (247, 9) 'ut iam barbari desiderarentur 
ut<lque> praeoptaretur a miseris fortuna captorum', sed 
nulla necessitate; ut solum utroque loco sententiae sufficit. 

Item ex coniectura, sed Livinei, scripsit Baehrens cwm- 

*) Gf. IX 21 (209, 8) otio te et quieti dedisti ; 19 (207, 12) poscere 
et queri — et cum ingressus esses ; X9 (2:20, 14) et cum omnia tu scires; 
VI 10 (156, 20) reddidit et cum — attulisses, — clamavit; XII 13 (282, 
29) et quia — luxus infecerat; 20 (289, 17) et cum — libertatem 
probaret. 

que Vin 3 (182, 10) : 'princeps Aeduus ad senatum venit, rem 
docuit : cumque ideni (cum quidem M) oblato consessu 
minus sibi vindicasset quam dabatur, scuto innixus pero- 
ravit*. mihi non videtur tradita lectio damnanda. nam cum 
quidem nihil est aliud quam fortias cum et ut hoc nudum 
nihil oflfenderet» ita addito quidem videtur ferendum. cf. III 1 
(102, 18) quoniam quidem lustris omnibus praedicandis com- 
munis oratio est; XI 19 (259, 24) vix pauci extiterunt, quo- 
rum virtutibus deferretur, cum quidem ipsis illis tarda indu- 
striae ac probitatis merces veniret. 

Et — etiam admodum parcus est apud hos scriptores 
usus. nam non plures quam hi loci conquiri possunt eum 
exhibentes: III 14 (113, 12) quid enim mirum, si, cum possit 
hic mundus — lovis esse plenus, possit et Herculis? V 12 
(140, 27) nam et accesserat diuturna sceleris impunitas; 16 
(144, 5) adeo verum sibi dixerat morte vicina, et interfectum 
se nolle agnosci; VII 10 (168, 10) adeo et hoc boni confert 
poena hostibus irrogata; 20 (176, 24) di te vindicant et in- 
vitum; 22 (178, 4) dabis et illic munera, constitues privilegia; 
IX 1 (193, 9) et ipse aliquid coner effari; 17 (286, 24) qui- 
bus et amici possent esse contenti; X 3 (215, 21) sed non 
et cura mediocris; 30 (236, 23) nisi et ipsa lascivit oratio; 
XII 2 (272, 17) quin et illud me impulit; 29 (297, 17) fuit 
et hoc delatorum genus; 44 (311, 12) di te vindicant et in- 
vilum. vides plurima exempla in septimo et ultimo panegy- 
rico extare, non raro et (= etiam) pronomini additum esse. 

Dubius est locus IX 3 (194, 31), ubi Baehrens scripsit: 
'<Ca t!> e t ipse — videbatur prospere refugisse' ; nam etiam 
*at ipse — refugisse* sincera lectio esse potest, praesertim 
cum in praecedentibus et M ex at videatur ortum esse. 

. Nec magis firmum est et = etiam IX 21 (209, 13), ubi 
ex P. Danielis opinione vulgatur: 'statim bellum auspicatus 
a Tiberi ad Rhenum, immo (ut omen et similitudo nominis, 
sic [sit M] et tua, imperator, magnitudo animi pollicetur) 
a Tusco Albula ad Germanicum Albim prolaturus imperium*. 
nam ibi $it ex dittographia ^nominis set ef potuit provenire 
et vera lectio potest esse : 'immo, ut omen et similitudo nominis 
et tua, imperator, magnitudo animi pollicetur, a Tusco Al- 
bula — prolaturus imperium*. haec loci forma magis adse- 
ritur horum oratorum sermone ; certe nusquam apud eos in- 
venias ut — sic in parenthesi. delebant autem illud $it iam 
Acidalius et Livineius. 

Quem ad modum et = etiam raro apud hos scriptores 
legitur, ita tantum non ignorant nec sensu ne — quidem; nam 
bis omnino nec apud eos sic scriptum, XII 16 (285, 28): 
quo plus nec patri praestare potuisses; 41 (308, 13) sed 
nec tu — abiuras. 

Transeamus ad particulas explicativas causalesque. ex 
iis primum quippe in medium veniat, quoniam hoc saepius 
e coniectura perperam scripsit Baehrens apud hos oratores. 
quo manifestius errores eius appareant, proferemus omnes 
locos, quibus illi hac particula tamquam explicativa certo 
sunt usi: II 5 (93, 22) toto quippe proelio ferebare; IV 12 
(125, 1) quippe hoc ipso proelii gloria continetur; 19 (130, 
8) quippe — nulii unquam antehac principes — coluerunt; 
V 3 (134, 11) Partho quippe ultra Tigrim redacto — guber- 
nacula maiora quaerebat — res publica; 4 (134, 21) quippe 
isto numinis vestri numero summa — nituntur; V 18 (145, 
11) recursabat quippe in animos; VII 19 (175, 11) quippe 
olim Graecos — docuit; 19 (175, 27) quippe tanta fiducia — 
invaserant; 23 (179, 10) multi quippe ex me rivi non igno- 
biles fluunt; IX 8 (199, 3) quippe Athesis ille — oppugna- 
tionem prohibebat; 9 (200, 6) toto quippe impetu ferebare; 
14 (203, 9) quippe ipsa se — obsidebat; 16 (205, 1) quippe — 
annonam congesserat; XI (213, 13) iactat quippe se nunc — 
devotio; 3 (216, 3) rapitur quippe — natura ; 4 (216, 19) 
quippe indoles similis est; 8 (219, 24) iamdudum quippe 
praevideras ; 9 (220, 25) nulla quippe est libido tam vecors ; 
22 (238, 1 6) nil quippe est imjnoderatius ; 35 (241 , 4) pla- 
cidam quippe rerum quietem — condiderunt; XI 21 (261, 13) 
quippe ei — quod periculum est? XII 11 (280, 24) quippe 
aberat causa fingendi. 

Hinc duas res discere possumus, primum hos scriptores 
guippe ad inducendas integras sententias posuisse, nusquam 
participiis vel singulis verbis addidisse, deinde plerumque 
primo, rarius secundo, nunquam alio enuntiati loco coUocasse. 
quorum utrumque Baehrens in sua editione neglexit; nam 
quippe ex sua opinione pro que scripsit vel his locis: IV 15 
(126, 27): cuius nutum, promissionem quippe (que M) fir- 
mantis, tolius mundi tremor sentit; VII 8 (166, 17) illa, in- 
quam, illa maiestas, quippe (que M) lovis oblata nutu, — 
tam facile te comitata est; IX 21 (209, 1) obliti deliciarum 
circi maximi et Pompeiani theatri et nobilium lavacrorum 
Rheno et Danuvio q u i p p e (que M) praetendunt ; X 26 (232, 
27) cum spissis tenebris quippe (que M) congressu <Cfacto> 
Fortunae totum liceret. omnibus his locis quippe falsum est. 
omisso que recuperabitur ibi vera lectio excepto loco tertio, ubi 
et ex antecedentibus iteratum videtur et que genuinum esse. 

Semel relativo quippe additum legitur, X 19 (228, 20): 
laetus armis et militiae munia exequens studio magis quam 
necessitate, quippe cui stipendia sunt (sint A) pauciora 
quam proelia. quo loco Baehrens cur non auctoritatem A, 
qui coniunctivum sint habet, secutus sit, satis miror. nam 

is coniunctivus eo veri similis fit, quod hi oratores eum mo- 
dum post ut qui constanter adhibuerunt: VII 12 (169, 15) 
ut qui palam congredi maluisses; XII 9 ut quibus — iugera 
artata pomerio vomere essent — versanda ;. 30 (298, 20) ut 
qui se non potuerit postea vel victus occidere. 

Semel quippe causali cum adiectum reperitur, VII 13 
(170, 1): quippe cum totus armatis navibus Rhenus instructus 
sit et ripis omnibus — dispositus miles immineat. 

Nusquam neque relativo neque cum causali additum 
inveni utpote ; hoc semel omnino occurrit, iunctum cum appo- 
sitione, IV 8 (122, 11): litteras omnium fundamenta esse 
virtutum, utpote continentiae modestiae vigilantiae patien- 
tiae magistras. 

Praeter enim etiam fortioris particulae etenim aliquis 
est apud hos panegyristas usus. de ea illud videtur dignum 
quod memoretur, si tres locos exemeris panegyrici IIL, qui 
sunt 2 (102, 24): 'etenimipsi illi dies — ob hoc sancti sunt*; 
16 (114, 14): 'etenim ab ipso solis ortu — ruunt omnes in 
sanguinem*; 19 (116, 1): 'etenim ceterae virtutes et bona 
cetera processu aetatis eveniunt*, non alibi eam usurpatam 
deprehendi nisi ante coniunctiones subordinativas {si^ cum) 
et ante relativum: III 8 (109, 3) etenim cum nihil sit animo 
velocius; 16 (114, 9) etenim quod ait ille — auctor; IV 17 
(128, 7) etenim si bello parta Marti dicantur; VI 13 (158, 25) 
etenim si quamvis dissidentes familias — reduxit in gratiam ; 
IX 1 (193, 11) etenim si in rebus bellicis ipsisque proeliis — 
incentivum aliquod feruntur habuisse; X 10 (225, 26) etenim 
cum mens tua — ubique se promerendo deo praestet. 

Inde est quod dubito, an recte etenim pro sed enim 
laeger VIII 10 (188, 20) proposuerit, quam scripturam Baeh- 
rens comprobavit. ibi enim haec leguntur: 'nescis, imperator, 
tua commendare beneficia: praestandi celeritate occupas 
tempus optandi. etenim {$ed enim M) indulgentiae celeri- 
tate vicisti, imperator, ipsa elementa, quibus animamur et 
vivimus'. nam etenim h» 1. non ante sententiam subordinatam 
positum est, ut positum est locis quos supra adtuli. deinde 
quaeri potest, num sed enim revera h. 1. non sit tolerabile. 
mihi quidem non videtur necessario hinc expellendum, immo 
eam lectionem pro vera duco. nam illud 'indulgentiae celeritate 
vicisti — ipsa elementa' non est sententiae quae antecedit 
'praestandi celeritate occupas tempus optandi' explicatio, sed 
ipsa gradatio. imperator dicitur non solum occupasse tempus 
optandi celeritate praestandi, sed vel ipsa elementa velocitate 
indulgentiae vicisse. quare coniunctio adversativa non potest 
dici a sententiarum nexu esse aliena. similiter prorsus res 
se habet supra cap. ni (p. 182, 16): 'impetrata ope Roma- 

num exercitum Caesaremque cis Rhodanum (princeps Aeduus) 
primus induxit. sed enim (deinde Baehrens) Aedui totum 
istud quod Rheno, oceano, Pyrenaeis montibus — continetur, 
Romano imperio tradiderunt*. etiam hic sed enim rem maio- 
rem superiori oppositam adiungit nec pro corrupto haben- 
dum est.*) 

Accedit quod illud sed enim aeque atque at enim his 
scriptoribus est satis usitatum, interdum inchoatur ita sen- 
tentia gradativa; cf. III 7 (107, 21) at enim quanto hoc est 
admirabilius; 18 (115, 16) pacem colere? at enim quanto hoc 
est laetabilius; IV 19 (130, 3); V 7 (136, 7); 11 (140, 5); 
14 (142, 3); VII 15 (172, 7); 19 (175, 23); 22 (178, 26); 
VIII 8 (187, 8); 10 (188, 20); 1X7 (198, 26); 15 (204, 12). 
dubii sunt loci XI, 20 (208, 18) et 22 (210, 1). 

Multo parcior quam etenim est namque usus in his ora- 
tionibus. nam tria omnino exempla adferri possunt eaque ex 
ultimis duobus panegyricis: XI 18 (258, 24) namque is — 
polluitur; XII 14 (283, 28) namque appositas dapes — aesti- 
mantes illis demum cibis acquiescebant ; 19 (288, 8) namque 
fugitiva — relinquit. 

Nempe bis occurrit, III 9 (109, 8): nempe hieme sae- 
vissima et his quoque regionibus inusitata (sc. pervecti estis) ; 
XI 23 (262, 32): nempe nobis quoque — nascuntur. vides 
primo illud loco poni nec nisi cum integris enuntiatis iungi. 
in utramque rerri oflfendit, quod Baehrens proposuit IV 15 (126, 
27): cuius nutum promissionem nempe (que M) firmantis 
totius mundi tremor sentit. 

Postremo de particula neve est cur dicatur. ea uno loco 
adhibita videtur VI 9 (155, 6) : quod — facere voluisti — con- 
silii olim — inter vos placiti constantia et pietate fratema, ne, 
quem totius vitae summarumqne rerum socium semper habuis- 
ses, in alicuius facti communitate desereres neve (ne vel M) 
illius, viderit quali, certe novae laudi cederes*. alibi nec pro 
eo succedit: IV 14 (126, 2) hortamur ut — excolas mentes 
nec putes — aliquid — derogari; X 2 (214, 11) eat quin immo 
in inmensum felicis cursus imperii nec humanorum terminos 
curent qui semper divina meditantur; 12 (222, 25) commo- 
vere tandem, conscia virlus, nec permittas hoc furori; XI 16 
(257, 9) quaeso — abscedas nec**) <;me> . . . honestari 
putes; XII 44 (311, 19) hoc — celebrate nec sitis de operum 



*) Quod si recte disputavimus, non erit cur offendamus in lectione 
IX 22 (HOQj 19) : 'cessat terra novalibus, dicuntur flumina resistere, s e d 
i I>s e d i e s (sic BGVW, dies om. A, resistere, sol ipae Bert., sane e con- 
iectura) noctibus acquiescit'. 

**) Sic habent codices; Baehrens a tradita scriptura falso, ut infra 
dicam, discedit. 

vestrorum perennitate solliciti; 18 (287,7) nec imponi negle- 
gentibus arbitreris ; 26 (295, 1) nec ideo vias saltusque ob- 
sidet, ut — gulae ventrique suppeditet nec desit sumptus 
impendiis. quae cum ita sint, vix dubitabis scribere VII 20 
(176, 9): distulisti, ut omnibus tibi liceret ignoscere ne<;c> 
(ne<iui> Livineius, Baehrens) quid atrocius faceret miles. 

Ex praepositionibus propter et ob mentione aliqua sunt 
dignae. sensu causali multo frequentius hi panegyristae^op^er 
usurpant quam o6. nam propter his locis habetur: 

VI 11 (157, 14) propter te non utitur illa — voluptate; 
VII 16 (172, 33) propter te — est facta communis; VIU 1 
(180, 21) propter assistentium paucitatem — iret in populos; 

X 2 (214, 15) propter caelestem in illos favorem — spes est; 
4 (216, 28) propter ipsum magis placuit; 27 (233, 33) 
propter insecutas — commoditates gratissima fuit — iniuria; 

XI 5 (248, 18) propter eximiam formae dignitatem; 8 (250, 
22) navem unam propter aurati velleris furtum consecrasti ; 
13 (254, 16) propter caecam imperandi cupidinem in ferrum 
ruerunt; 16 (257,3) multaque aha propter honorem agenda; 
16 (257, 25) propter opinionem desidiae non refugi ; 21 (261, 
28) me propter tantillum innocentiae meritum — ter videat 
honoratum. 

At contra ob tribus non amplius locis certis deprehen- 
ditur: III 2 (102, 2) ob hoc sancti sunt ac religiosi, quod . . . 
Vill 4 (183, 13) ob haec merita tam prisca; IX 19 (208, 2) 
ob hoc solum favere, quod te praesente certarent. ut vides, 
ubique ob ante demonstrativum hic est positum. itaque for- 
tasse recte illud suppletur IV 3 (118, 15) *ut <;ob> hoc 
ipsum, quod — in foro dicam, veniam magis possim sperare*. 
at vero valde dubium mihi est ob V 18 (145, 8), quod Kaeh- 
rens ibi scripsit*) pro vobis M: 'sed ubique, vanis licet ob 
virtutem felicitatemque vestram, magnis tamen terroribus immi- 
nebat*. nam illud tiobis (= uouis) dittographum Kunis esse potest 
et vera praepositio deesse. quod si ita esset, supplendum foret 
non o6, seA propter^ ut discimus ex locis, quos supra adtulimus. 

Praepositio propter etiam VII 9 (167, 2) videtur resti- 
tuenda: 'certe quidem, <lqua>pr opter <;ibi> vita di- 
ligitur, longissimae dies et nuilae sine aliqua luce noctes*. 
sic Baehrens locum edidit; itaque duobus locis lacunam ex- 
plevit, ut sententia apta evaderet, quod satis violentum est 
remedium. sed quapropter parvam habet veri speciem, si- 
quidem non alio loco usurpatur ab his oratoribus. verisimi- 

*) Idem mox invenit in Harleiano, scriptum, ut mea fert opinio, 
e librarii coniectura. 

lius, puto, emendabimus locum, si minore conatu legerimus: 
*certe quidem, propter <quod ibi> vita diligitur'. 

JFVae vi comparativa certo adhibitum est XII 10 (280, 
17): ^llud tamen prae ceteris mirum quod'; dubins est alter 
locus VIII 2 (180, 26) 'in hac urbe, qnae adhnc assiduitate 
praesentiae tuae prae ceteris fruitnr' ; sic enim in A scrip- 
tum est, non in BCV Malat., quibus prcie ceteras praebetur. 
nescio an hoc ad prae<Jter> ceteras spectet, praesertim cum 
praeter sic positum extet X 15 (225, 4): 'quia in dimicando 
praeter ceteros insignis fuissent'; 17 (226, 20) Franci ipsi 
praeter ceteros truces. cf. et VIII 3 (182, 4): quo nomine 
praeter cetera necessitudinum vocabula et communitas amoris 
apparet et dignitatis aequalitas; VI 14(159, 23) haec est tua 
praeter omnes divos propria immortalitas, quam videmus. 

Hoc loco non alienum erit de praepositionum positu 
pauca exponere. hi oratores plerumque praepositiones ante 
voces, quas regunt, collocant, raro nominibus vel pronomi- 
nibus et eorum attributis interponunt, numquam postponunt 
nominibus vel pronominibus nudis. interponuntur autem non 
aliae praepositiones nisi raonosyllabae. vel hinc patet VII 9 
(167, 2) non potuisse scriptum esse: ^certe quidem, <quod> 
propter vita diligitur*, id quod olim vulgabatur. nec tamen 
omnes praepositiones interponuntur monosyllabae, verum 
paucae. quae sunt in (ISlocis), cum (4), de (2), ex (2), ob (2 = 
quam ob rem). lectio Baehrensii XII 16 (285, 11) falsa est. 

Mihi suspectum est in interpositum, quamquam codi- 
cibus servatum, XI 13 (254, 25}: 'nulii gratificemini, in ne- 
minem saeviatis, toto in orbe terrarum nullius virginis fama 
violetur*. nam ablativo loci non addunt hi oratores tn, si 
attributum est totus. cf. II 2 (90, 24) deum toto quidem orbe 
victopem; 5 (93, 16) ipse omnibus' locis totaque acie dimi- 
cares; 6 (93, 30) tuas tota Gallia pugnas ; 12 (99, 23) totis 
fluminum alveis oceanus redundavit; III 10 (110, 10) tota 
Italia clarior lux diffusa; 16 (114, 13) vesaniam toto orbe 
percenseat; 19 (116, 16) praeter victorias toto orbe terrarum 
partas; IV 18 (129, 25) toto Rheni et Histri et Euphratis 
limite restituta; V 9 (138, 8) totis porticibus — sedere — 
agmina; 17 (144, 15) passim tota urbe confecerint; VI 1 
(148, 28) toto orbe florescere; Vll 21 (177, 8) ad templum 
toto orbe palcherrimum ; VIII 2 (181, 14) quaenam igitur 
gens toto orbe terrarum in amore — postulet anteponi; 14 
(191, 18) quaenam toto orbe terrarum — metalla tam larga 
sunt; IX 2 (194, 10) toto limite dispositis exercitibus; 12 
(202, 2) bellorum toto orbe surgentium; 18 (206, 30) nec 
desitum tota urbe — caput illud piaculare foedari; XII 6 
(276, 21) cui toto orbe terrarum — vota redduntur; 20 (289, 

12) nullum toto orbe terrarum superbiae — extare vesti- 
gium.*) fortasse 1. 1. in ex Hn neminem' iteratum est et ideo 
delendum. 

Geterum memoria dignum videtur hos oratores pro ea 
qua scripserunt cura cavisse, ne praepositiones, si in exe- 
meris unum, ante vocabula coUocarent, quae ab ipsarum syl- 
labis initium caperent.**) sed et illius m iw- exempla repe- 
riuntur satis pauca: III 14 (112, 28) vos in interiorem im- 
perii vestri sinum secesseritis ; X 2 (214, 11) 'eat quin immo 
in inmensum felicis cursus imperii* (quamquam facile et in 
immensum scribi potest, quia aliis locis immensus extat) ; 
XJI 3 (273, 20) in integro itaque rem totam esse facia- 
mus. dubii sunt loci: IV 4 (119, 7) 'singularique in 
nos benevolentiae huius quoque operis *Cin> (Baehrens 
addidit) instauratione parendum est*, ubi, si praeposi- 
tione opus est, in potius ante huins supplendum est; X 
24 (230, 29) 'diducta acie <in> inrevocabilem impetum 
hostis efifundis', ubi in in- tollitur scribendo in <;ir>re- 
vocabilem* (cf. V 13 p. 142, 10 irre vocabilem iniecisti 
mentis ardorem); X 16 (226, 16) 'ut iam ^Cin^ infantulo 
indoles futuri roboris emicaret', ubi in otiosum est, si qui- 
dem infanttdo nudum sensu ex infantido intellegi potest ; cf. 
IV 21 (131, 18) Bataviam Britanniamque squalidum caput 
silvis et fluctibus exerentem; VII 18 (175, 1) confestim na- 
vibus evolarent; VIII 9 (187, 27) vidimus misericordiam tuam 
umentibus oculis eminentem; IX 8 (199, 13) muris exces- 
serit; 16 (205, 21) palatio emigraverat; 16 (205, 28) exce- 
dendo palatio (= e palatio); XI 25 (264, 28) scilicet ut ip- 
sorum prudentia vulgo suorum aliquatenus emineret. 

Venio ad pronomina, personalium pronominum interdum 
hi oratores etiam formis gravioribus utuntur. inprimis prono- 
minibus iis cum -met iunctis delectantur. legitur quidem 
apud eos 

inemeti XII 47 (313, 24) memet — attrectasse; 

temet: II 6 (94 19) a tribunali temet in campum — 
transtulisti ; IX 2 (194, 4) per temet liberandae urbis; 

semct: III 16 (114, 5) furore percitae in semet imitentur; 
IX 14 (203, 21) semet incluserat; XI 12 (253, 19) tam se- 

*) Etiam VII 11 (169, 1) huc pertiuet, quem locum sic scripsit 
Baehrens : 'aret illam terribilem aliquando ripam inermus agricola' et t oto 
nostri greges bicorni (tncome M) <[amne*> «flumine> edd.) mersantur.' 
sed ex locis supra congestis vides prave toto ab amne vel flumine tot 
verbis separari. itaque vera scriptura videtur : *toto <]flumin e> (hoc 
praetulerim) nostri greges b i c o r n e s mersantur'. 

**) Cf. etiam quae dixi Stxid, Liv. p. 5 — 8. 

vere parcus in seniet; XII 13 (283, 7) ad principis semet 
modum coherceri; 24 (293, 20) apud nos semet exercuit 
crudelitas; 38 (306, 7) in oppidum semet Aquileiense prae- 
cipitat; 40 (308, 11) ut fateatur semet uni vietoriam, alteri 
debere vindictam; 41 (309, 6) semet occidere noluit; 

sibimet: XII 39 (306, 22) nihil tamen sibimet hoc no- 
mine milites tui vindicant; 41 (308, 22) ut consciscere sibi- 
met interitum nollet; 

nosmet: XII 17 (286, 15) fere filios quam nosmet ipsos 
diligamus;*) 

vosmet: III 6 (106, 19) quanta vosmet invicem pietate 
colitis; 7(108,8) sed invicem vosmet imitamini; XI 30(268, 
13) quae vosmet ipsi vidistis iterare. 

Vides auctorem ullimi panegyrici, Drepanium Pacatum, 
praeter ceteros his formis indulsisse. cf. et Goetzii Quaest. 
Eum. p. 18. 

Tum geminatum se aliquot locis occurrit; qui sunt: 

V 19 (146, 8) obvius sese — triumphus eflfudit; VI 3 
(151, 2j sese votis gentium praesentant; VII 22 (177, 80) 
osculis sese inserere velle videantur; IX 23 (210, 24) seseque 
letalibus vulneribus — ofiferunt; X 3 (215, 15) non minus in 
sese operis amplexae sunt; 7 (219, 4) insinuat tamen sese 
totas scrutatura divinitas; XII 28 (296, 28) vita sese abdi- 
care compulsus est. 

Incertum est sese V 8 (137, 29): quominus dicioni tuae 
divinitatis omnes sese dedere (C V ; sesedere A, secedere 
W, sese degere B) cogerentur. ex illa scripturae varietate 
id tantum mihi elucere videtur, in archetypo sesedere fuisse 
ceterasque scripturas inde coniectura ortas esse. ex illo sesedere 
equidem non sese ^Cjde^dere eflfecerim, sed tantum se dedere^ 
quoniam alibi sic dicunt hi scriptores. cf. VII 6 (164, 20) ob- 
sessa navigiis ita se dedere cogerentur; II 7 (95, 10) 
Dioeletiano sponte se dederent regna Persarum; VII 10(168, 
6) qui dedentem se acceperat; IX 11 (201, 8) cunctiqae se 
tibi dedidissent; 25 (211, 23) tibi se - populi dedidere; 7 
(198, 19) omnes exercitus se clementiae tuae traderent. 

Denique tute bis legitur, sed e coniectura Baehrensii: 
IX 26 (212, 9) sive tute (in te M) quaedam vis — es (est 
M); X 19(228, 15) ut, cum res bellica caecos habeat eventus, 
tute (in te M) tamen dimicandi voluntatem pro pignore 
victoriae teneres. veramne ita editor ille adeptus sit lectionem, 
difficile est dictu. altero tamen loco in te videtur integrum esse. 

Quisque plerumque nuniero singulari hic adhibetur. saepe 

*) Deest igitur nobismet, quod Baehrens IX 1 (193, 3) pro nomen- 
bis M (= no[men]bis) proposuit. 

additur superlativo adiectivi vel qui eum aequat positivo. cf. 
III 2 (102, 21) proxima quaeque veneratio; VI 9 (155, 18) 
maximus quisque natu gubernator; IX 15 (204, 19) proxi- 
mum quodque pugnae tempus; X 3 (216, 4) excellens quae- 
que natura; XI 19 (259, 26) perditissimum quemqae; 19 (260, 
4) sordidissimum quemque — et probrosissimum ; 20 (260, 
9) a nobilissimo quoque; 25 (264, 27) indoctissimum quem- 
que; 25 (264, 30) vilissimus quisque; 25 (265, 1) optimus 
quisque; 25 (265, 4) optimum et doctissimum quemque; 25 
{265, lljnon familiarissimum quemque sed innocentissimum ; 
XII 6 (276, 11) augustissima quaeque species; VI 6 (152, 30). 

Pluralis eiusdem pronominis legitur tantummodo in ge- 
nere neutro, iunctus idem cum superlativo: X 26 (233, 5) 
densissima quaeque perrumpis ; 35 (241, 7) celebemma quae- 
que urbis — enitescunt. 

Quae cum ita sint, iure mireris Baehrensium scribere 
ausum X 3 (215, 25): 'sed -- contra rationem aetatis ma- 
ximorum <;quorum>que fructuum matura perceptio*. ut 
alibi, ita hic quoque librarius de suo haud dubie illud que 
addidit. id iam Eyssenhardt delendum censait. 

Numquam iungitur quivis vel qmlibet cum superlativo; 
quare nescio an male Scheffer, quem Baehrens sequitur, pro- 
posuerit XII 28 (296, 6): 'praeter insitum pessimo cuivis 
{cuius M) boni contemptum'. lectio priorum editionum pessimo 
cui<ique>, ut quae congruat cum illa panegyristarum lo- 
quendi consuetudine, fortasse vera est, quamquam magis 
distat a codicis M memoria. 

Ceterum quivis (quiUbet) his locis apud hos oratores 
deprehenditur : II 1 (90, 11) merito quivis te tuumque fra- 
trem — dixerit conditores; 12 (99, 27) faciJe itaque quivis 
intellegit ; VIII 6 (184, 20) quamquam merito quivis ignoscat 
ipsis cultoribus; XI 14(255,9) quemlibet alium — periculum 
deterruisset ; 22 (262, 11) quo vel solo cuiuslibet aviditas 
vinceretur; XII 26 (294, 29) cuivis (cuius M) ut intuenti — 
iatronis receptaculum videretur. 

lam de singulis deinceps locis exponemus. 

II 1 (89, 14): verum est enim profecto^ quod de origine 
illim eivitatis accepimus^ primam in ea sedem numinis vestri, 
sanctimi illud venerandumque palatium^ regem advenam condi- 
disse, sed heroem hospitem constituisse. 

Satis audacter Baehrens h. 1. a tradita scriptura sed 
hercidem hospite condidisse discessit. condidisse pravum esse et ex 
superioribus huc irrepsisse per se ipsum sane patet. sed cur 
herculem etiam mutetur, causa non apparet ; nam ex iis, quae 

2* 

subsequuntur, satis evincitur comniode prorsus eum heroem 
in hac sententia commemorari, id quod recte iam G. 
Schenkl monuit. quod verbum illo condidisse expulsum 
sit, certo dici non potest. sed non fuisse hic constituisse, et 
res clamat — nam Herculem palatium constituisse ad- 
firmari nequit — et clausula hexametrica, ut supra exposui. 
multo est aptius, quod Schenkl proposuit, consecramsse. novam 
enim sedem ab Hercule consecratam esse dici potest, quod ille 
eam adiit (cf. XII 47, p. 314, 10: 'sed privatas quoque aedes 
divinis vestigiis consecraris') et arammaximam haud 
procul instituit. sed forma consecravisse est cur reprehendatur^ 
cum hi scriptores constanter, si IX 15 (204, 9) *gloriae di- 
cavissent' (dii cavissent codd.) exemeris, ubi forma ex- 

tentior propter clausulam -^ u ^ praelata videtur, 

utantur in inf. perf. act. et in coni. plusquamperf. act. bre- 
vioribus formis verborum, quae sunt primae coniugationi?. 
itaque consecrasse erit praeferendum.*) 

Quod cum ita sit, utram formam X 15 (225, 8) eliga- 
mus, communicavissent^ quod inest in A, an communieassent, 
quod in BVW habetur, dubitare vix possumus. Baehrens 
rei, ut videtur, nescius codicem A sequendum censuit. 

ibid. 5 (92, 32): statim, vioodum misero illo furore 
sopitOy cum omnes barbariae nationes excidium universae 
Galliae minarentur, — quis deus — salutem nobis attulisset? 

Barbarae, quod altera M servavit propago, verum esse 
multis horum oratorum locis demonstratur : III 14 (112, 27) 
barbarae nationes audent animos attoUere; 16 (114, 1) un- 
dique se barbarae nationes vicissim lacerent; V 1 (132, 23) 
tot excisae undique barbarae nationes; 13 (141, 11) ne quid 
barbarae nationes novare temptarent; VI 4 (151, 20) plurimas 
ille barbaras nationes — domuit; 8 (154, 17) barbaris gen- 
tibus intulit; 14(159, 12) barbaris gentibus instat imperium ; 

VIII 2 (181, 16) inter illas immanes et barbaras Galliae gentes; 

IX 23 (210, 11) ite nunc — omnes — barbarae nationes; 
XII 3 (273, 7) barbaris nationibus — superfusis; 47 (313, 
30) in barbaris gentibus. 

In A barbariae scriptum est vitio frequenti; cf. XI 25 
(264, 31) sua commod[i A]a et vitia; XII 25 (294, 20) ieiunae 
(ieiunie A) mentis; III 10 (110, 4) matres Italae (ItaliaeM); 

X 35 (241, 6) perdomite (perdomitie M); XII 39 (306, 14) 
germana (germania A). 

*) Scripseritne mox orator 'sicut h o d i e q u e testatur', valde est 
dubium ; Dam hodie quo A ad hodie quo<^que'^ spectare videtur et lege- 
batur sic olim. 

ibid. 5 (93, 7): ceteros quidem perduelles, quibus ipsa 
multitudo pestifera <,era>t, ire passm es in profundam 
famem. 

Post pestifera facile sane e^^cU suppletur, sed propter 
ingratuni sonura, qui est in his ^pesiife^-a erat ire\ valde 
incertum, sinceramne Livineius — nam is sic primus scripsit 
— invenerit scripturam. etenim cacophoniam hi oratores solli- 
cite vitabant nec extat apud eos locus, qui cum huius aspe- 
ritate possit comparari. si cetera recte servata sunt — nam 
turbas archetypi etiam BCV memoria 'ipsa pestifera multi- 
tudo* videtur indicare — , ego violentiorem medelam, sed quae 
insuavitatem verborum mitiget; praeposuerim scribendo : 'quibus 
ipsa multitudo pestifera <Cfui>t, ire passus es\ 

ibid. 5 (93, 11): Chaibonas tamen Erulosque non dignati4S 
pari astu perdere atque ut interim divina virtus tua exerci' 
tatione soUta non careret aperto Marte atque uno impetu per- 
eulisti. 

Tam diversas orationis partes, quam diversae sunt illae 
non dignatus — perdere et ut interim — non carerent, nus- 
quam hi oratores copulativa coniunxerunt ; unde mihi atque^ 
quod eas conectit, non mediocriter fit suspectum. accedit, 
quod nihil eo subiato desideratur ad sententiam. fortasse ex 
subsequentibus atque huc illatum erat. utcumque accidit, ad- 
sentior Baehrensio delendum illud esse arbitranti. cf. de vitio 
V 21 (147, 21) tuo — iussu [pplevit] deserta Thraciae trans- 
latis incolis Asia com plevit*); VIII 8 (187, 4) omnium deo- 
rum simulacra [pro t ulimus], paucissima clarorum instru- 
menta modulorum per compendia — tibi occursura protu- 
limus; XII 20 (288, 30) ita maiores nostros [sc^nper BCVW, 
om. A Bert.] pertaesum est, ut graviorem s e m p e r puta- 
verint; XII 26 (294, 32) et ablata aliis [ut] sibi reddit nec 
ideo vias saltus obsidet, u t thesaurum struat. ex sequenlibus 
irrepsisse ut videlur etiam XII 33 (301, 19): 'quae tandem 
[ut] coliatio posset esse, etiamsi tanta non esset dissimili- 
tudo causarum, ut ab illis fuerlt — appetita libertas*. sane 
in ; factum est ulla ex hoc ut^ sed alibi non inveni in his 
orationibus ullus additum interrogativo pronomini. quare ad- 
sentiendum puto Langio illud ut delenti. 

ibid. 5 (93, 17): ipse Jiosti undiqne, et qua resisteret et 
qua cederet et qua fugeret occasum, occurreres erroremque 
adversariis pariter ac tuis faceres'^ 

*) De eo loco infra agetur. 



Occasum Baehrens scripsit Ruehlium (p. 11) secutus; 
in Bertiniensi oceanum erat, a M ea vox afuit. opinionem 
Ruehlii probandam fuisse non existimo, primum non est ne- 
cessarius h. 1. talis accusativus; nam fuga hostis deserto 
proelio capessita per se ipsa significatur, quemadmodum in 
superioribus hostis commemoratur in pugna resistens et hostis 
ex pugna cedens. ea fuga nequaquam idem est atque hostis 
recessus, in quo hic pugnare potest et se ipse defendere. itaque 
obiectum illius fugeret non desideratur. deinde tantum non 
aliena est vox occasus, sensu interitus posita, ab his scripto- 
ribus. cf. IV 5 (120, 12) interitu summi doctoris orbatam; 
14 (125, 28) interitu praeceptoris orbatum; X 31 (237, 17) 
conceptus e vita terror insultatione interitus obterebatur; 
XII 24 (293, 13) interitum Gratiani; 28 (296, 24) vestrum 
is recordetur interitum; 41 (308, 23) consciscere sibimet 
interitum nollet; 41 (309, 10) et recipere interitum 
statim totum; 42 (309, 22) expectatus interitus. solo loco 
X 12 (222, 30) legitur occastis: 'una demum Constantii ob- 
livio est humani generis occasus*. tum omisso accusativo 
maior evadit trium sententiarum ex aequo positarum aequa- 
bilitas: 'qua resisteret' 'qua cederet* 'qua fugeref, quod eo 
plus valet, quod aequabilitatem aflfectant hi scriptores. po- 
stremo accedit codicis M, qui ignorat illud oceanum, aucto- 
ritas. quomodo oceanum in Bert. extiterit, dici potest. scilicet 
initio *occurreres* librarius commonefactus vocis, quae ab 
iisdem litteris incipit, oceanum per neglegentiam exaravit. 
*hoc erroris non solum hic evenit, sed etiam alibi saepius; 
cf. Tac. hist. 4, 15: statimque accitis Frisiis — duarum co- 
hortium hiberna proxima [occupata] Oceano inrumpit; Val. 
Max. 1, 1, ext 4: in quam ne incideret Timasitheus — con- 
silio sibi aliter atque universae patriae utili providit [ex- 
emplo]: ^rcepta namque . . .' de re dixi iam Anal. Tac. 
p. 13. 

Baehrens lectionem Bert. oceanum pro tam gravi ac 
memorabili habuit, ut eam ex scribae alicuius cerebello pro- 
fectam negaret et argumento esse contenderet codicem Bert. 
non ex ipso M duxisse originem (cf. edit. p. XIX). hac in 
re vir doctus non minus erravit quam in aestimanda lecti- 
one Bert. III 5 (106, 5) 'ad petendum pacem*. nam ea 
scriptura tam vera ei est visa, ut spreta codicis M memoria,' 
quae est 'ad petendam pac6m', eam in orationem recipe- 
ret. sane et inde concludere studet non ex M descriptum 
esse codicem Bertiniensem. at ego etiam hoc petendum mero 
errori scribae codicis Bertiniensis tribuendum adfirmare audeo 
nec comprobandum editori fuisse mihi persuadeo. nam nuUum 
reperitur talis constrnctionis apud hos oratores exemplum; 

cf. II 3 (91, 21) ad restituendam rem p.; 4 (92, 16) ad 
restituendam eam; X 15 (225, 5) ad remunerandam indu- 
striam; 19 (228, 14) ad liberandam Italiam; 32 (238, 7) ad 
permulcendam Africam; XII 11 (280, 21) ad suscipiendain 
rem publicam; 17 (286, 18) ad exonerandam — verecundiam; 
30 (298, 21) ad asserendam rem p. usurpandamque victoriam. 
error ille Bert. eo minus est mirus, quod a eiu litterae etiam 
alibi in his codicibus confunduntur; cf. VI 6 (152, 30) difficilli- 
mani (difficillimum A) esse praecipuae cuiusque formae imi- 
tationem; X 13 (223, 20) divinitas (divinitus ABV); 38(243, 
16) extendenda (extendendu A); XII 8 (287, 7) actas (actus 
A) sub pellibus hiemes; 34 (302, 4) paratos (puratos A). 
cf. etiam Liv. 42, 5, 6 ad spernendam (spernendum V) 
originem. itaque revocanda erit 1. 1. vulgata ,ad petendam 
pacem*. cf. Liv. 21, 13, 1 ad petendam pacem — *venit; 
30, 16, 3 oratores ad petendam paceni mittunt; 30, 30, 3 
ad pacem petendam venirem; 30, 30, 5 ad paccm petendam 
veniam; 30, 31, 7 venientem ad pacem petendam ; 36, 36, 11 
compulit ad petendam pacem; 41, 10, 4 ad pacem peten- 
dam — miserunt; 29, 12, 1 ad petendam et paciscendam 
subegit pacem. vide etiam WOlfflin, Liv. Krit. p. 16; Schmalz, 
Lat. Synt. p.^ 300. 

ibid. 6 (94, 9) : vidimus te, Gaesar^ eodem die pro re- 
puhlica et vota suscipere et coniuncta debere, 

In his coniuncta debere multi iam ofifenderunt et varia 
pro iis proposuerunt, velut Baehrens soluta reddere, nuUa 
sane probabilitate. mihi verba tradita non videntur depravata 
explicarique ea posse arbitror. orator enim Caesarem dicit 
eodem die vota suscepisse et egregie in bello re gesta vota 
suscepta omnia simul (= coniuncta) debuisse. illud vota 
suscipere respondet praecedenti officia te consulis inchoantem, 
hoc autem coniuncta debere convenit praecedenti opera impe- 
ratoris impUntem. cf. et Liv. 42, 42, 1 : ut multo ante d e- 
bita vota persolverem. 

ibid. 1 1 (98, 24) : sic omnibus pulcherrimis rebus^ etiam 
quae aliorum ductu geruntur^ Diocletianus facit, tu tribuis 
effectum, 

Exhibui Maguntini scripturam, quae manca est; nam 
facit eget obiecto. editores, ut aptam sententiam consequantur, 
hoc ipsum verbum varie mutant, velut in causam (Eldikius), 
actum (Eyssenhardt), facem (Baehrens). mihi integra haec 
scriptura videtur, obiectum vero omissum esse; nam si 

hoc supplemus, maior est sententiarum concinnitas. ego in 
hunc modum pulo dixisse hic oratorem : ^Diocletianus facit 
<;ortum>, tu tribuis effectum* (h. e. Diocletianus facit, ut 
res illae oriantur, Maximianus, ut ortae vigeant et crescant). 
suppletum substantivum legitur II 1 (90, 4) immortalis ortus 
dominae gentium civitatis vestra pietate celebratur; V 2 (133, 
22) divinus ille vestrae maiestatis ortus; 2 (134, 2) ortu Cae- 
sarum maximorum ; VI 8 (154, 13) in ipso ortu numinis tui; 
VII 3 (162, 16) ortus sui sublimitate fultum; 10 (167, 19) 
ortus tui auspicia temptasset. 

III 2 (102, 20): et profecto, sinon sensus meos dicatorum 
vohis dierum proocima quaeque veneratio siii maiestate prde- 
strinxit, hic mihi dies videtur illustrior magisque celehrandus, 
qui te 'primus protulit in Ituiem. 

Baehrens perfectum praestrtnooit recepit, quod Livineius 
dubitanter proposuerat leclione Bertiniensis perstrinodt — nam 
perstringit M habuit — nisus. sed non est cur a praes. 
praestringit^ qao ducimur M lectione, discedamus. nam sensus 
oratoris praestringi poterant etiam tum, cum haec verba 
apud principem faceret. cf. etiam III 5 (105, 26) quas ad hoc 
tempus aptissimas, nisi fallor, elegi. ut alia, etiam hoc li- 
brarius Bert. ex sua libidine mutasse videtur. 

ibid. 3 (104, 2) : mitto quod, dum inter homines erat, terras 
omnes et nemora pacavit, 

Nemora Arntzen suspectum habuit et aeqtwra proposuit. 
sed tradita scriptura confirmatur loco VII 9 (166, 30) *in qua 
(sc. Britannia) nemora sine inmanibus bestiis, terra*) sine 
serpentibus noxiis,' ubi similiter nemora (i. e. loca silvestria) 
opponuntur terrae (i. e. regioni silvis non obsitae). cf. et III 
10 (110, 17) gregibus remota pascua et nemora linquenti- 
bus. quod Hercules h. I. non laudatur etiam tamquam marium 
pacator, offendere in oratore, qui obiter herois mentionem 
facit, non potest. 

ibid. 3 (104, 21): )ion enim in otiosa — parte terrarum 
nati institutique estis, sed in Jiis provinciis^ quas — fracto 
licet oppositus hosti, sed armis tamen semper instrnctus miles 
exercet, 

Sed non recte intulit Baehrens h. 1. orationi, siquidem 
adversatur ei usus scribendi horum oratorum. nam non sed — 



*) Gum in ABV ierras insit, id etiam in M fuisi>e videtur. ex hoc 
teiras ego piuralem potius teirae fecerim, qui congruat cum plur. nemora : 
cf. Ill 3 (104, 2). 

tamen, verum tantum modo tamen ponunt ilH, si particula 
concessiva non integro enuntiato additur; cf. II 1 (90, 1) 
hunc parva licet regia, summa tamen religione susceptum; 
V 12 (140, 24) exercitibus autem vestris licet invictis virtute, 
tamen in re maritima novis; 18 (145, 8) sed ubique, vanis 
licet ob virtutem felicitatemque vestram, magnis tamen ter- 
roribus imminebat; VIII 4 (182, 29) blandiore licet, leviore 
tamen animos tangit aflFectu; XII 27 (295, 18) avaritiae licet 
mala, tamen aliqua defensio est. itaque si 1. 1. M hostis ex- 
hibet, non inde hosti s; (= hosti sed) eliciemus, sed solum 
hosti^ ut legitur in aliis editionibus. librarium, ut saepe, vocem 
adcommodasse verbo, quod in proximo est, facile concedere 
possumus. 

ibid. 6 (106, 26) : obtrectant invicem sibi artifices operum 
sordidorum, est inter aliquos etiam canorae vods invidia, 
nihil denique tam vile tamque vulgare est, cuius partidpes ma- 
lignis aemulationis stimulis vacent. 

Aliquos compluribus proxima aetate fuit offensioni; 
velut Eyssenhardt alios, Baehrens auloedos, Schenkl vel ali- 
carios oratorem dixisse existimavit. ego vero non intellego, 
cur traditam lectionem mutari oporteat, si aliquos explice- 
mus sensu «aliquos homines**, non ^artiflces sordidorum 
operum*. et quid est quo sic explicare prohibeamur? 

ibid. 10 (110, 7): vario planctu ploratuque futuris cla- 
dibus omina dabant^ Trasimennum et Cannas clolore praesago 
praecaneb ant, 

Praecanebant vereor ut sincera sit scriptura. nam tali 
composito verbo orator, qua est cura scribendi, non videtur 
usus esse pro praecinebant (cf. Cic. har. resp. 20). cf. V 19 
(146, 24) laetitiae clamoribus concinebant. cum simplex ca- 
nebant eodem sensu poni potuerit, valde suspicor prae ditto- 
graphum esse atque ideo delendum. cf. VII 21 (177, 15) cui 
totius mundi regna deberi vatum carmina divina cecinerunt; 
Gic. Cat. 3, 18 ut haec quae nunc fiunt canere di inmor- 
tales viderentur ; Sest. 47 non haec denique a me tum tam- 
quam fata in ipsa re gerenda canebantur; Liv. 1, 7, 10 te 
mihi mater — aucturum — numerum cecinit; 1, 45, 5 et 
cecinere vates — ibi fore imperium; 30, 28, 2 Q. Fabium 
haud frastra canere solitum graviorem in sua terra futurum 
hostem Hannibalem; 40, 8, 10 vereor, ne vana surdis auri- 
bus cecinerim. 

ibid. 10 (110, 11): omnibus qui smpexerant aeque 
admiratio atque duhitatio inieeta, ecquinam dei illis montium 
verticibus orirentur. 

Aeque, qaod Livineius invenit pro atque M, vix potest 
pro vera lectione haberi. nam quemadmodum Ammianus 
(cf. Cur. Amm. p. 23), ita hi oratores constanter abstinue- 
runt hoc adverbio proque eo plerumque pariter, semel jpe- 
rinde (XII 19 p. 288, 1) et semel iuxta (X 16, p. 226, 10) 
adhibueront; cf. II 5 (93, 19) erroremque adversariis pariter 
ac tuis faceres; III 2 (102, 29) vestri pariter ac vestrorum 
numinum reverentia; 9 (109, 10) caelo pariter ac terris uni- 
formibus; 19 (116, 7) solae cum nascentibus pariter oriantur 
pietas atque felicitas; VII 5 (163, 15) exercitun — terrapa- 
riter ac mari saepsit al. cum pro tradito atque ad sententiam 
nihil requiratur, dubium vix potest esse, quin librarius ex 
sequentibus eam particulam praesumpserit. et delevit eam 
iam w, cui in appendice editionis p. 323 ipse Baehrens 
adsentiri videtur. de vitio cf. quae dixi supra in adnotatione 
ad II 5 (93, 11). 

ibid. 10 (110, 14): ut vero propius propiusque coepti estis 
agnosci, omnes agri oppleti non hominibus modo ad viscndum 
procurrentibus^ sed etiam pecudum gregibus [remota^ pascua 
et nemora linquentibus : concursare inter se agricolae, nuntiare 
rcmotis visa, arae incendi^ tura poni. 

Satis audacter egit h. 1. Baehrens ; nam remota pro inter- 
polato exclusit, mox remotis pro totis M scripsit, falso utrumque. 
nam primum hi oratores remotus f== longe distans) numquam 
de hominibus, semper de regionibus posuerunt, velut II 12 (99, 
3) quam nunc insulam remotiorem, quem alium sibi optet 
oceanum; XII 13 (283, 15) qui auderet — flagitare remo- 
torum litorum piscem; 23 (291, 29) dum in remota terrarum 
vincendo procedis, ita ut ^nuntiare remotis visa*, quod 
Baehrens scribendum putavit, non ex eorum usu sit dictum. 
^remota pascua et neraora' facile tribui potest oratori res 
exaggeranti et nimis imperatoribus blandienti. non solum 
homines ait cucurrisse ad imperatores studio visendi, verum 
etiam pecudes easque vel in remotis pascuis versantes. 

Totis autem sensu omnibus interpretandum videtur. 
toti ea notione in posterioris aevi latinitate saepias occurrit, 
praecipue apud scriptores, qui sunt, ut hi panegyristae, e 
Gallia oriundi. ceterum cf. V 9 (138, 8) totis porticibus civi- 
tatum sedere captiva agmina; XII 38 (305, 24) ut quem vi- 
ribus totis non potui parte sustineam; 41 (311, 18) huc, huc 

totas — conferte curas; — hist. Aug. v. Alex. 67, 3: his 
carior est mihi totis res p. itaquc scripturam traditam soUi- 
citari nihil nobis videtor opus esse. 

ibid. 11 (111, 2) atque haec quidem velut interioribus 
sacrariis operataveneratio eorum modo animos obstupefecerat, 
quibus aditum vestri dabant ordines dignitatis. 

Operata Baehrens edidit pro operta M. sed nuUa causa 
erat, cur tradita scriptura mutaretur; nam veneratio illa re- 
vera erat operta, ut quae in palatii aedibus fieret. huic 
occultae venerationi opponitur veneratio imperatorum in pu- 
blico facta, cum hi palatio egressi per mediam veherentur 
nrbem. ceterum adseritur operta etiam loco XII 21 (290, 9) : 
nisi eo3 intra repositum Palatinae aedis inclusos tamquam 
aliquod Vestale secretum veneratio occulta consu- 
luisset. 

ibid. 17 (115, 7): sed etiam Blemmyes illi — quaerunt 
arma, quae nonhahent, et paene nudis odiis proelia interne" 
cina committunt. 

Barbaram formam internecinam adhibuisse oratorem alio- 
quin satis eleganter pureque scribentem credere non possum 
librariique calamo illam tribuere haud dubito. intemecivam^ 
quod habent CV, hic fuisse primitus eo magis mihi persuadeo, 
quod saepedeprehenditurinharum orationum codicibus littera- 
rum w et M confusio; cf. III 1 (102, 5) voveram (noveram 
M); 9 (109, 16) aurae lenes (W, leves ABGV); IV 21 (131, 
12) et convexa (connexa AGV) Rheni cornua; V 8(137, 22) 
ad nisum (visum AG) ; 17 (144, 9) internecio (intervectio 
ABGV Bert.); VIII 4 (183, 11) sine clade Gatalaunica (Gata- 
lannita A); 6 (184, 28) inani (inaui A) feritur invidia; 8 
(199, 8) lenior (levior ABV) amnis; IX 12 (202, 4) et curvae 
(cur ne A); X 18 (228, 2) collativam (collatinam G); 24 
(231, 9) labi reclinis (reclivis A, reclives BG); 31 (237, 2) 
desivit (desinit AGW); XII 37 (305, 1) nenias (venias M). 

Hoc mendum cum dittographia sociatum subesse opinor 
III 7 (107, 26), ubi Baehrens M. Hauptio (cf. Herm. V p. 
314) duce edidit: *non fortuita in vobis est germanitatis 
usque ad imperium similitudo, quaene etiam intervallum 
vestrae vincit aetatis.* nam haec particulae ne cum relativo 
copulatio prorsus abest ab hoc scriptorum usu et omnino 
poetarum modo videtur propria. solum quae pro genuino 
ego habeo, ne tamquam ex quae^^e ortum prorsus deleo; cf. 
supra IX 12 (202, 4): et cxxrvae (et cur ne A). 

IV 20 (130, 27): videat praeterea — , quidquid invic- 
tissimi prindpes urbium gentium ncUionum aut pietate restituunt 
aut virtute devincunt aut terrore devincunt, 

Quod verbum dittograpbo illo devincunt extrusuni sit, 
ambigunt critici. coUato loco VI 4 (151, 21) *tibi cunctis hos- 
tibus alacritatis tuae terrore compressis interim de- 
est materia vincendi' cogitare possis de comprimunt. reni 
adiuvant loci Liviani: 10, 18, 5 ut quosdam — populos me- 
tus Romani nominis comprimeret; 27, 21, 7 eo metu com- 
pressi Etrusci quieverunt; 24, 24, 9 quam (multitudinem) 
ferociter minitantem in vestibulo curiae coniuratorum corpora 
eo metu compresserunt. 

V 1 (132, 17): sed cum et me ex iUovetere curriculo — 
rdia qu^aedam sermonis arcani ratio demoverit — et vos interim 
nullum ulciscenda£ —• reipublicae vacuum tempus amiseritis, — 
haereo prorsus et stupeo, 

Cum et me ex Livineius proposuit ; in BCV est cum et 
in eo, in A et cum et meo, vera lectio videtur aim et me[o]. 
nam m€<Zo> librarius scribere potuit propter Mllo' et ex 
superfluum est. cf. ablativum qui dicitur separativum III 3 
(101, 21) post depulsos quondam caeli possessione 
Titanas; 10 (110, 12) dei — caelo descenderent; V 19 (146, 
11) caelo delapsum intuebantur; VIII 10 (188, 11) in terras 
caelo missa; IX 15 (204, 4) maiestatem — sedibus 
suis pulsam; 16(205,11) nequis — loco motus referre 
gradum posset; X 3 (215, 3) etsi conspectu abes, revelli ta- 
men mentibus non potes; 33 (238, 26) urbem gravissimis 
malis evolverunt; XI 13 (254, 13) saxo praeceps dati; XII 
26 (294, 25) hic aurum matronarum manibus extractum; 29 
(297, 20) miseros avitis evolvisse patrimoniis. de fine verbi 
voci subsequenti adaequato cf. II 5 (93, 17) Ipse (ipsi M) 
hosti; III 19 (116, 18) post bella (bellica A) punica; IX 22 
(209, 26) eruptionis (eruptionibus M) auctoribus; II 2 (91,8) 
enumerare (enumerabo A) conabor; VII 21 (177, 15) cui 
(euius A) totius mundi regna. 

ibid. 3 (134, 1): o felix heatumque ver — nec ipsis tan- 
tum favoniis et luce sedata laetum atque venerahile^ quantum 
ortu Caesarum maximorum. 



Pro sedata scriptum in M fuit : serata, inde <^rey>serata 
efficiendum esse recte contenderunt Sam. Brandt et Buric- 
hard. commemoro etiam Ammlanum similiter aiiquotiens 

usum esse voce reserandi; cf. 14, 10, 1 caeli reserato te- 
pore; 21, 6, 7 reserata caeli temperie; 27, 12, 18. vide etiam 
Cur. Amm. p. 6. 

ibid. 5 (135, 19): illavero — sine dilatione dicenda sunt; 
eo magis qtiod^ qtmmvis in communibus rei publicae honis, 
necesse nobis maxime est gratulari, quae propria 
nobis sunt. 

Hic locus graviorem dittographia praesertim traxit la- 
bem, sed non quae probabiliter emendari nequiret. est enim 
M haec memoria: *necesse nobis que priora nobis sunt 
maxime sunt (scilicet Bert.) gratulari*. eam non ad verum 
redegisse Baehrensium, cum scriberet : 'necesse nobis 
maxime est gratulari, quae propria (sic iam w) nobis 
sunt', omni pignore contendere possumus. primum enim 
verborum ordo ''necesse nobis maxime est* minime est horum 
scriptorum familiaris; nam ii necesse non discludunt ab est 
intermissis verbis aliis, id quod ex locis eorum necesse est 
continentibus ipse iam videbis : 

II 14 (100, 30) non necesse erit Camillos — proponere ; 
III 13 (112, 14) nihil vobis necesse sit — parere; 18 (115, 
23) ut iam mihi necesse sit illa — coniungere; IV 8 (122, 20) 
necesse est etiam sedem propriam cupiat reformari; VI 5 
(152, 5) sentias necesse est tantae auspicia fortunae; 12 
(158, 12) necesse est tamen ad tuos nutus dilucescat et si- 
leat; X 1 (213, 14) nec operta mentium rimari necesse est; 
4 (216, 23) nisi quod necesse est utrumque permixte fieri; 
33 (239, 23) et vicissim necesse est — in commune rei pu- 
blicae redundare; XI 21 (261, 2) nihil necesse est pecuniam — 
quaerat ac libertatem suam — imminuat; 32 (270, 23) non 
quia necesse fuerit; XII 2 (272, 29) quia neminem magis 
laudari imperatorem decet quam quem minus necesse est ; 6 
(275, 23) quid necesse est mitti in praeteritum diligentiam 
curiosam ; 1 1 (280, 29) expostulari — tecum rei publicae 
verbis necesse est; 16 (285, 14) quos in quemcumque con- 
ferre imperatori necesse est; 40 (307, 22) sed fatearis ne- 
cesse est. 

Unus sane locus refragatur, sed is dubius est, cum 
stirps altera iustum servaverit ordinem, est autem is locus 
XII 24 (293, 1): *necesse me erit (A, Bert. ; erit me BGV, 
om. W) vel tacentem — onerosum esse pietati*. Baehrens 
eam quam A et Bert. habent secutus est lectionem ; at quis 
spondet non propagasse scripturam veram, ut non paucis 
locis aliis, codices ceteros? sed ut genuinus sit ordo ille 'ne- 

cesse me erit', facilius certe feretur hoc me interpositum 
quam vocabulum aliud. 

Tum illa maxime graiulari non est cur a fine senten- 
tiae removeamus, praeserlim cum clausula -^ u -^ u aptissime 
haec terminetur; cf. etiam V 9 (138, 22) et servire se militiae 
nomine gratulatur; V 18 (146, 2) impensius gratulantur, quod; 
Xn 25 (294, 6) non enim se vivere gratulatur. 

Hinc talis evadit locus : 'eo magis quod— necesse <est> 
nobis, quae propria nobis sunt, maxime gratulari'. solum de 
nohis restat dubitatio, si quidem parvo intervallo non lepide 
iteratur hoc pronomen nec priore loco necessarium est. for- 
tasse ibi ex sequentibus a librario praeceplum erat eaque re 
est praeteritum. quod si ita esse concedamus, prorsus vera 
appareat correctio, quae iam in w extat: 'necesse est qiiae 
propria nobis sunt maxime gratulari*. 

Postremo de X 2 (214, 23) dicendum est, ubi necesse 
est e coniectura suppletur, a Baehrensio quidem sic: 'iam 
vero, cum publicas tantum utilitates amplecti velim et unus- 
quisque privatim suas cogitet, tremebunda proferatur oratio 
<;v oce necesse es t!>, quae tacita reputalione vincenda 
est*. sed hic verborum ordo minime placet; nam primum 
tremehunda durius interiecto oratio a voce dirimitur, deinde 
clausula hexametrica voce necesse (e)st efficitur, rectius pro- 
cedat sententia, si expleveris sic: 'tremebunda <;voce ne- 
cesse est> proferatur oratio, quae*. et praecedit saepius 
apud hos oratores necesse est suum coniunctivum ; cf. supra: 
necesse est — cupiat; necesse est — dilucescat et sileat; 
nihil necesse est — quaerat ac — imminuat. 

ibid. 6 (135, 25): statim itaque GallidS tuas, Caesar, 
veniendo fecisti, 

Baehrens Bertiniensis scripturam fedsti recepit pro vi- 
cisti, quod in M fuit. sed terram facere suam nusquam di- 
cunt hi scriptores de regione aliqua subacta vel ab hostibus 
liberata. contra vero tuas attributi instar hic positum esse 
debere ostendunt alii loci: II 14 (101, 4) hunc optatissimum 
principem in Galliis suis retinet ratio rei publicae; IV 5 (120, 
11) qui (imperatores) nobilissimam istam indolem Galliarum 
suarum interitu summi doctoris orbatam respicere dignati; 
6 (120, 28) incredibilem erga iuventutem Galliarum suarum 
sollicitudinem ; IX 21 (209, 9) eodem impetu quo redieras 
in Gallias tuas. itaque, si cetera integra sunt, aliud verbum 
sub illo vicisti latere concedendum erit. si ita sit, ego scrip- 
serim : Gallias tuas, Caesar, veniendo vi<;ndi>casti. cf. V 8 
(137, 16) quamqnam illa regio divinis expeditionibus tuis, 

Caesar, vindicala atque purgata; 9 (138, 28) victoriam, qua 
universa res publica tandem est vindicata; IX 10 (200, 28) 
nisi te divina virtus tua vindicasset; X 25 (232, 6) muris se 
ab impelu vindicavit; XII 30 (298, 12) vindicanda iam pro- 
ximo ultore res publica. sed etiam de faciliore scriptura 
'statim itaque <in!> Gallias tuas, Caesar, veniendo v i c i s t i' 
cogitare licet. 

ibid. 6 (136, 13): cum oceanus ille — sive anhelitu quem 
respirat evectus seu quaeumque alia ratione motm nequa- 
quam tua, Caesar, claustra perfregerit neque omnino convellerit 
tot dierum ac noctium receptu recursuque, 

Nequaquam scripsit Baehrens pro quamquam M, cor- 
rectione w recepta; antea numquam vulgabatur. sed audaciae 
plenum mihi videtur particulam inferre, quam ignorant hi 
scriptores, etsi compluribus locis eius ponendae copia fuit. solo 
loco XII 13 (283, 1) haudquaquam occurrit: 'haudquaquam 
facile videretur obtemperatura.* negativa 1. 1. sane requiritur, 
sed non numquam — nam sic mox aut pro neque magis deside- 
ratur — , verum neque vel potius non. alterutrum hic olim fuisse 
suspicor, quamquam autem M pro dittographo expello, ortuni 
esse ex praecedenti 'quacumqne existimans. 

ibid. 11 (140, 9): a(2 hoc natio etiam tmic rudis et solis 
[Bntanni] Fictis modo et Hihemis assueta hostibus — facile 
Bomanis armis signisque cessit. 

Britanni Baehrens quin recte secluserit, dubium esse 
non potest; nam subiecto sententiae natio ipsi Britanni sunt 
intellegendi. sed timeo, ut 'solis Pictis modo' recte se ha- 
beat; nam collocatio modo oflfendit. ferendum erat 'solis modo 
Pictis', quamquam non utuntur hoc pleonasmo panegyristae ; 
at modo distractum a solis prorsus inusitate dicitur. cf. II 12 (99, 
25) levi modo commota nisu ducentium; III 17 (115, 7j le- 
vibus modo assueti sagittis ; X 38 (244, 5) unum modo est quo 
fieri possit Roma felicior; cf. etiam 'tantimi modo* II 6 (94, 
5); III 3 (103, 26); IV 3 (118, 18); VI 13 (158, 28); VII 7 
(165, 15); IX 24 (211, 12). cum praeterea soU praebeat M, 
non solis^ vix a vero aberrabimus, si totum soli Britanni 
interpreti tribuerimus. is ad explicanda Pietis modo et Hi^ 
hernis videtur verba ea adscripsisse. 

ibid. 12 (140, 25): malam coaluisse ex indignissimo la- 
trocinio helli molem pavehamus, licet de exitu fideremus, 

m 

Pavehamus Baehrensii est inventum, minime illud quidem 
veri siniile. pavere enim cum acc. et inf. positum mira est 

constructio, certe nusquam usurpata ab his oratoribus. quid 
sub tradito audehamus lateat, dici certo nequit. licet enim de 
aiehamus cogitare, licet et lacunam statuere, velut talem: 
malam coaluisse — belli molem <;queri> audebamus. 
cf. IX 19 (207, 12) ausi etiam quidam — queri tam cito 
<;te>*) accessisse palatium; III 2 (103, 4) ut nos semper 
anxios vestri caritate nuper ad libertatem piae conquestionis 
irapulerit. 

ibid. 13 (141, 10): nam primo omnium — invocata pa- 
tris tui maiestate provisum est. 

Primo quod h. 1. toleratur satis est mirum; nam non 
primo omnium, sed primum omnium latine dicitur. eam con- 
suetudinem etiam hi oratores conservarunt ; cf. III 3 (103, 
16) nam primum omnium — stare nescit; 6 (106, 11) nam pri- 
mum omnium quanta vestra est — pietas?; IV 12 (124, 23) 
nam primum omnium in hoc ego — esse fructus — puto. cf. 
etiam XI 17 (258, 3) nam primum cum Caesar esses, — ex- 
citasti; XII 4 (274, 2) nam primum tibi mater — est; 32 
(299, 27) nam primum fidem regum — firmas. omnino primo 
deest apud hos oratores in rerum enumeratione. itaque re- 
scribendum erit I. 1. : 'nam prim<;um> omnium — provisum 
est'. vitium omissis vocis duabus litteris extremis olim nasci 
potuerat. ceterum cf. etiam 10, 19 (228, 12) non tunc pri- 
mum (W; primo ABCV) missi, sed tum demum intellecti 
esse videantur. 

ibid. 14 (142, 10): irrevocahilem iniecisti mentis ardorem, 
adeo ut cunctantihus adhuc ducihus, caelo et man tmhidis^ ultro 
signum navigationis exposceret, quaedam minacia induhi- 
tanter signa contemneret, die ptuvio vela faceret. 

Indubitanter Baehrensii est inventum pro videhatur M, 
parum illud probabile. nam satis longe distat hoc ab illo ; 
accedit quod adverbium illud non recurrit in his orationibus. 
mihi marginalis adnotatio cuiusdam interpretis videbantur 
signa^ pertinens ad minacia, videtur verbis oratoris illata 
omissaque ea legendum iudico : 'quaedam minacia contem- 
neret*. quod si fecerimus, repetitione satis molesta vocis 
quae est signum locum liberabimus, quam repetitionem non 
videtur auctor orationis, qua est scribendi cura, admissurus 
fuisse. 

ibid. 15 (142, 22): nec fefelUt opinio vestrae felicitatis, 
si quidem^ ut ex ipsorum relatione comperimus^ ad <Zid> 

*) Hoc ego suppleo. 

tempus ipsum tantae se dorso maris nebulae miscuerunt, ut 
inimica classis apud Vectam insulam — ignorantibus omnino 
hostibus praeteriretur, 

Id supplevit Baehrens; mihi non videtur hoc recte fe- 
cisse. alibi certe is ab ipse voce aliqua non distrahitur, Ua 
ut aut *ad id ipsum tempus' vel 'ad tempus id ipsum' 
dicendum sit. sed fortasse id omnino hinc abesse potest et 
ipsum valere id ipsum^ quemadmodum hoc positum est VII 
7 (165, 20): cum ad tempus ipsum, quo pater in Bri- 
tanniam transfretabat, — repentinus adventus tuus illuxit; 
X 19 (251, 6) iam quale illud fuit quod •— beneficia tua usque 
ad Hadriam — porrigebas? ipso enim tempore levati 
equorum pretiis enormibus Dalmatae — miserias exuerunt. 
sane hoc loco Baehrens illo ante ipso addidit, sed quaeritur, 
rectene ita fecerit. 

ibid. 16 (143, 32): tmc vero (corpora) pulvere et cru^orc 
foedata et in diversos situs strata, sicuti dolorem vulnerum 
fu^ant secuta, 

Baehrens etiam hoc loco Bertiniensis lectionem tracta 
praetulit scripturae AW strata et memoriae BCV structa, sed 
Bertiniensis ope nihil opus est; nam eius tracta mera est 
coniectura, facta ex strata A, quod ipsum recte dicitur et in- 
super aliis locis adseritur. cf. V 19 (146, 13) paratique te 
ingredientem stratis sentire corporibus; VIII 1 (180, 12) cum 
in illo aditu palatii tui stratum (sic A; statum BCV) ante 
pedes tuos ordinem — sublevasti; cf. etiam VIII 5 (184, 6) 
iacebat illa civitas non tam moenium ruinis quam virium de- 
fectiohe prostrata. in in illo in diversos situs vi consecutiva 
positum (= strata ita, ut diversi situs flerent) ; cf. XI 6 (249, 
7) et in redivivum furorem nefandis stimulis excitatas; XII 
19 (288, 4) deriguit in mortem; IX 12 (202, 8); XII 45 
(312, 25). 

ibid. 18 (145, 10): magnis tamen terroribus imminebat^ 
qua patent maria quaque venti ferunt. 

Temere Baehrens patent intulit pro iaccnt M. nam ut 
omittam parum verisimile vel ob hoc esse patent^ quod pauio 
supra orator eodem verbo usus dixit ^pervagandi qua pate- 
bat*, prorsus apte huic iaccnfit opponitur mox fcrwnt, deinde 
quidni dixerit orator maria iacere, cum alibi in his pane- 
gyricis legantur campi iacentes? cf. V 21 (147,24) Ner- 
viorum et Trevirorum arva iacentia — oxcoluit; X 22 (280, 1) 
campum late iacenten tantus miles oppleverat. 

3 

ibid. 18 (145, 29): nec idcirco minoribus gaudiis feruntur 
dempti periculi miseri, quod experiundi necessitate caruerunt. 

Dempti periculi miseri Baehrens scripsit; in M est meri 
pro miseri^ unde vulgabatur olim editionibus dempto periculi 
metu. ego non puto Baehrensii opinionem vulgatae praepo- 
nendam esse; nam miseri cur appellentur qui periculum ne 
experti quidem sunt, non video neque miseri cum periculi 
oratorem iunxisse credo. lectioni dempto periculi metu maior 
accedet fides, si monuerimus apud Amm. Marc. 29, 5, 19 
^imilem in V extare corruptelam: *id moliri, ut nihil hostile 
in e t u e n t e m (merientem V) exercitum — conturbaret' ; cf. 
etiam meas Gur. Amm. p. 7i2. vide et Liv. 29, 15, 1 dempto — 
deum benignitate metu; 33,20, 10 denipta a Philippo metu; 
35, 14, 3 m e t u m d e m e r e n t p e r i c u 1 i ; 44, 30, 5 dempto 
a fratre metu. 

ibid. 19 (146, 20): in ij^sOj Caesar, tuo vuUu videbant 
omnium signa virtutum : in fronte gravitatis, in oculis lenitatis, 
in ruhore verecundiae, in sermone iustitiae. quae singula ut 
respectantes adverterant, laetitiae clamoribus concinebant. 

Male fecisse Baehrensium, quod etiam hic vulgatam 
agnoverat deseruit scripturamque unius libri nec praecipuae 
auctoritatis W recepit, ego pro certo habeo. nam cum adnove- 
rant (annoverant) non solum BVG exhibeant, sed etiam ipse A, 
dubitare vix possumus, quin talis scriptura in parente quo- 
que utriusque stirpis M fuerit. eamque vocem eo magis tene- 
bimus, quod plene satis facit sententiae et insuper usu horum 
scriptorum commendatur: VIII 2 (181, 2) dicam — ea quae 
libenter agnoscas; 2 (181, 4) nisi te agnoscente dixissem; X 
26 (233, 7) nisi quod te ipsa vis tua cogit agnosci ; 37 (242, 
16): cumque miraretur fratrem, etiam sibi favit, quod ex 
annis eius quam proximus tantae gloriae esset 
agnovit. adverterant, praeterquam quod solo W suppcdi- 
latur, etiam eo male se habet, quod advertere sensu dlhimad- 
verterc nusquam legitur scriptum in his orationibus. . ipsum 
(inimadvcrtere tantum non ibi deest; nam.XI 12 (253, 21): 
'cum illud usu venire animadvertamus', non alio loco, re- 
peritur. scriptura Bert. advenerant neglegentia librarii ex ad- 
noverant videtur orta. 

ibid. 20 (147, 13): quae a vobis ita reciperata est. 

Baehrens recipcrata edidit codicem A secutus. sed vera 
videtur forma recuperata^ quam ceteri libri servarunt. nam 
recuperare habelur aliis panegyricorum locis: VIII 2 (181, 22) 

recuperandas ; IX 1 (193, 8) recuperata ; 14 (203, 6) recu- 
perata; 25 (211, 16) recuperavit; X 27 (234, 9) recuperata; 
31 (237, 1) recuperavit; 33 (239, 16) recuperatis; 46 (313, 
21) recuperatione. quod si ita est, etiam VII 5 (163, 22) 
lectio A praebentis reciperatio abicienda erit reponeturque, 
quod in aliis scriptum est codicibus, recuperatio. ceterum li- 
brarius A similiter erravit XI 16 (257, 18) 'munus' (minus 
A); 23 (263, 15) 'quadrupedum' (quadripedum A). 

Baehrens codices secutus edidit XK 34 (301, 27): 'cul- 
paeque docimentum fuerunt'. fortasse docfimentum auctor 
orationis scripsit; nam ea forma alibi legitur: VII 10 (168, 9) 
dedere documentum; 11 (169, 6) documento; IX 6 (197, 12) 
item; XI 26 (265, 29) documenta; 28 (266, 27) item. cf. si- 
mile vitium M X 28 (235, 7) 'murum' (mirum M). 

ibid. 21 (147, 21): itaque stcuti pridem tuo^ Diocletiane 
Auguste, iussu implevit deserta Thraciae translatis incoUs 
Asia, sicut postea tuo^ Maximiane Auguste^ nutu Nerviorum et 
Trevirorum arva iacentia velut postliminio restitutus et re- 
ceptus in leges Francus excoluit: ita nunc per victorias tuas — . 
quidquid infrequens Ambiano — solo Lingonicoque restahai^ 
harharo cultore revirescit 

In hoc loco constituendo Baehrens Bertiniensem codicem 
secutus est, qui iussu implevit praebet. sed ea mera est in- 
terpoiatio. nam dubium esse vix potest, si aequabilitatis loci 
rationem habes, quin scribendum sit : 'i u s s u deserta — Asia 
complevit', ad quam lectionem ducimur codicis M scrip- 
tufa. nam complevit eius nititur auctoritate, pro iussu est in 
AV iussupplevit^ iussu supplevit in G. tenendum esse hoc com- 
plevit apparet ex verbis ultimo loco positis in ceteris enun- 
tiatis (cf. excoluit^ revirescit). in iussupplevit librarium ad ^com- 
phvit* praevertisse oculis censendum est. similiter verba finita 
ultimo loco sunt collocata in comparatione, quae est XII 10 
(279, 25) : 'ut indefessa vertigo caelum rotat, ut maria aestibus 
inquieta sunt, ut stare sol nescit: ita tu, imperator, conti- 
nuatis negotiis — semper exercitus es.' cf. et 15 (294, 18); 
38 (306, 4). de verbo complendi cf. VII 6 (164, 14) campos 
hostium strage completos; VIII 11 (189, 20) cum non essel 
spes uUa complendi; IX 9 (199, 28) s^mmi imperatoris of- 
ficia compleveras; 20 (208, 19) set enim multis capitibus 
rostra complevit. 

Velut scribitur e Langii opinione pro laetus^ sane ad 
sensum apte; cf. XI 23 (263,6) tu — exulantes relegatasque 
virtutes ad rem publicam quodam postliminio reduxisti. 
sed quoniam velut non ita facile in laetus transiit, quis prae- 

stat eam esse genuinam leclionem? vide ne subsit potius 
leges ex subsequentibus praesumptum. nam postUminio carere 
posse illo velut discimus ex XII 2 (272, 27): libet igitur red- 
ditam postliminio securitatem loquendo experiri. 

VI 4 (151 20): plunmas ille barhnras nationes victo- 
riis domuit, venia mitigavit, 

Victonis Baehrens dedit; cui lectioni non adsentior. 
nam aequabilitatis causa oratorem dixisse verisimilius est 
'victoria domuit, venia mitigavit*, ut scriptum iam a Cus- 
piniano. cf. VII II (168, 23) sed nec victoriam possunt 
sperare nec veniam; II 11 (98,27) quod iam milites vestri 
ad oceanum pervenere victoria. sane A habet victores, 
quod favere videatur plurali mctoriis; sed hoc existere potuit 
finali syllaba praecedenti *natione5* adaequata. item valet 
aliquid, quod BCV victor praebent, non victmes, 

ibid. 6 (152, 16): neque enim dubium^ quin tibi mature 
sacrum istud fastigium divinae potestatis <i5> astruerd, qui 
te iam olim sibi generum — sponte delegerat. 

Pronomine is, quod Baehrens addidit, facile carere po- 
test oratio. quin immo excludendum erit eo magis, quod -is 
is nullum extat apud hos scriptores, qui grati verborum soni 
mirum quantum fuerunt diligentes, exemplum. 

Sed etiam -it id deest apud eosdem ; quare XI 1 (245, 
15) non est cur Schenkelii opinionem comprobemus scri- 
bentis: ingens iudicii tui fuit <Cid!> munus*. 

ibid. 6 (152, 29): quamquam enim ipsi ferant difficilU-' 
mam esse praecipuae cuiusque formae imitationem^ quia certis 
sui notis cito deformita^ expnmatur^ simiUtudo tamen pulct^i' 
tudinis tam sit ardtia quam rara est pulcritudo: non tamen 
tantum ille cepit laboris ex ore vestro divinas species trans- 
ferendo, 

Tamen^ quod exhibent post simiUtudo codices, mirum 
est tolerare editores. nam enuntiatum praecedenti opponitur, 
ita ut vero vel autem magis conveniat sententiae. neque cre- 
dibile est taii sensu lamen hic posuisse oratorem; nam hoc 
propter subsequens tamen facere noluisset. mihi igitur dubium 
non est, quin delendum sit. quomodo huc inlatum sit, dici 
pro certo non potest; probabile vero est illud ex dittographia 
subsequentis tam originem duxisse. deleto eo asyndeton oritur 
satis potens, quale est in huius orationis cap. XII (157,30): 

omnes exercitns — requiescere te post tanta opera utcum- 
que aequo animo tulerunt, imperare desisse numquam cre- 
(iiderunt. 

ibid. 10 (156, 15): quod ego cursim praetereo. cur enim 
helli reeordemur adversa, cum videamus omnia tu^ reditu 
restituta ? 

Pro belli, quod Baehrens novavit, in M vel fuit; ego 
non video, cur tradita scriptura damnetur. orator enim ait 
ipsam adversorum, quae perpessi sint cives absente impera- 
tore, recordationem prorsus inutilem esse, cum damna inlata 
sarta sint eius reditu. quo modo calamitates illae extitissent, 
non necesse erat significari, quoniam res omnibus notissima 
erat. ceterum ut h. 1., ita aliis harum orationum locis vel 
verbo additur: V 3 (134, 10) nimios tamen in diversa dis- 
cursus vel revisenda poscebat; 15 (142, 27) nec vel mora- 
retur impetum; IX 16 (205, 8) ne septenarium illum nume- 
rum — vel inchoando violaret; XII 3 (273, 16) an — po- 
tuerimus huiusmodi principem vel (voto coniecit Amtzen 
praeter necessitatem) optare; 41 (308, 21) ceterum quando 
quod factum est vel optasti? 

VII 4 (162, 23) : te enim tantus ille et imperator in terris 
et in caeh deus in primo aetatis su^e flore generavit adhuc 
toto corpore vigens^ illa praeditus alacYitate ac fortitudine quam 
hella plurima praecipue^Cque^ campi videre Vindonii. 

In iis quae sunt adhuc toto corpore Baehrens Bertiniensis 
codicis secutus est auctoritatem, antea toto adhuc corpore vul- 
gabatur, ut est in BCVW. Bertiniensis scriptura ex corrupta 
lectione toto adhuc toto corpore, quae servata est codice A 
quaeque fortasse etiam in M fuit, oriri potuit nec multum ei est 
tribuendum. certe negari non potest veram esse posse codi- 
cum BCVV^ memoriam, immo videtur alteri illi praeferenda, 
siquidem usu horum oratorum confirmatur, qui solent adhuc 
adiectivo vel parlicipio attributi instar posito postponere: 
V 14 (142, 11) cunctantibus adhuc ducibus; X 16 (226, 14) 
Herculem ferunt tenerum adhuc atque lactentem — angues — 
elisisse; 36 (242, 3) cruda adhuc hieme iter confecit. de 
mendo A cf. V 5 (135, 12): et [cum A] paene cum solo no- 
mine relicta. eodem modo erravit scriba codicis Bertiniensis 
X 24 (231, 12): 'ad unum [omnibus] interfectis omnibus, 
tuis integris, horrorem armorum — transtulerunt.* ibi Baeh- 
rens multum, ut aliis locis, tribuens Bertininiensi prae co- 
dicibus ceteris scripsit praeter necessitatem 'ad unum omni- 

bus interfectis hostibus, tuis integris . nam ex iis quae 
praecedunt patet omnibus esse omnihns hostihus, cf. etiam XII 
22 (291, 14) *quaeeumque natio barbarorum robore feroeia 
\ant Bert.] numero gravis umquam nobis fuit, a u t boni eon- 
sulit ut quiescat aut laetatur'; III 7 (108, 10) *neuter (ne- 
uterque A) plus suis moribus favet; uterque se vult hoc esse*, 
ubi Baehrens 'neuter qui<;ppe> . . / coniecit. 

Mox praecipue<ZQtie> Baehrens recte scripsisse videtur ; 
certe quidem elus scripturae favent duo loci eiusdem pane- 
gyrici, qui sunt: 21 (177, 21) te vocare ad se templa videntur 
praecipueque Apollo noster; 23 (179, 3) commendo li- 
beros meos praecipueque illum — tractantem. monui 
hoc, quod Schenkl 411a praedilus alacritate ac fortitudine 
quam bella plurima <;ac> praecipue campi videre Vin- 
donii' proposuit; nam ac praecipue vel ob hoc minus placet, 
quod ac fortitudine praecedit. 

ibid. 4 (163, 4): acdpe^ imperator^ <^nony> ancipi- 
tem nostrorum sensuum confessionem. 

Non ancipitem Baehrens scripsit codice W nisus, qui 
ancipitem solum suppeditat. in A legitur accipitem^ \n Bert. 
fuit accipientem^ in BGV est accipe, quid in M fuerit, certo 
dici non potest, sed accipe vel potius accipite eum habuisse 
satis est probabile; ancipitem W mera est interpolatio. etenim 
ancipitem confessionem repugnat sententiae et non ancipitem 
confcsstonem non est necessarium ; nam sufficere confessionem 
nudum apparet ex his locis: III (1 (102, 14) gaudeo igitur, 
si fas est confiteri, dilatam esse illam cupiditatem meam; VII 
18 (174, 29) quid multa? confitendum est <tibi>,*) 
imperator. mihi accix^e^ quod in BCV extat, sincerum videtur. 
orator iterat verbum accipe, perinde atque alibi maioris gra- 
vitatis causa voces repetuntur in his panegyricis. cf. II 11 
(98, 18) vestra haec, imperator, vestra laus est; VII 8 (166, 
17) illa, inquam, illa maiestas — facile te continata est; X 
9 (220, 11) ferebas tamen, imperator, ferebas illum — 
ludentem; 36 (241, 23) tuos, Gonstantine maxime, tuos li- 
beros ac deinceps nepotes tecum optat; XI 15 (256, 13) 
gratias tibi, gratias, imperator; XII 12 (291,25) solus igitur, 
Auguste, solus — praestitisti. 

ibid. 8 (166, 17): iUa, inquam, illa maiestas^ — pinnis 
commissa Victoriae, tam facile comitata est, quam cito ad 
terras caeh missa perveniunt. 

*) Hoc nuUa necessitate addidit Baehrens ; nam dativus ille facile 
subauditur. 

Comitata mera est coniectura w; vera enim scriptura 
est continata^ quod servavit B et V. pro eo contiucita A habet, 
unde e coniectura scriptum est contimiata in Bert. et C. ver- 
bum continandi etiam alibi mutationibus erat obnoxium. re- 
stituendum est apud paneg. etiam XII 36 (303, 25): *aut 
quos cursu non poterant continari, iaculis occupare'. jnam 
ibi continuare ex Bert. Baehrens scripsit, continere Gruterus 
dedit. sinceram scripturam A solus conservavit ; nam conti- 
nere in CW inest, contineri in BV habetur. utroque loco vides 
Bertiniensem interpolationis convictum. 

Similiter apud Apuleium continari ab editoribus pro- 
pellebatur et nuper demum a van der Vliet in suum ius re- 
stitutum est. cf. met. 1, 24 inde me commodum egredientem 
continatur Pythias condiscipulus ; 5, 31 sed eam protinus 
Ceres et luno continantur {continuantur Fcp); 6, 18 iamque 
confecta bona parte mortiferae viae continaberis claudum 
asinum (contintmveris F8g, contingueris cp); 7, 25 deierans 
nullum semet vidisse ductorem sed plane <;me> continatum 
solutum — occupasse ; 11, 6 dimotis turbelis alacer conti- 
nare (conti^mare FyS) pompam meam; 11, 22 atque eum cu- 
biculo suo commodum prodeuntem continatum (continuatus 8) 
saluto. cf. Kiessling, Couiect. spicil. in ind. schol. Gryphisw. 
sem. aest. 1883; Weyman, Amor et Psyche p. 48; Petschenig, 
Wien. Studien 1882 p. 162. 

ibid. 11 (169, 1): arat illam terrihilem aliquando ripam 
inermus agricola, 

Formam incrmus, quam A servavit, ferendam hoc loco 
esse non existimo. nam alibi in his orationibus non reperitur ; 
cf. XI 7 (250, 9) armatorum atque inermium perpetuus ordo ; 
XII 30 (298, 25) ut ab inermibus verterentur armati; 30 
(303, 21) armati inermes, integri saucii. itaque inermis^ quod 
scriptum est in BCVW, 1. 1. reponi oportere iudico. 

Item hilaris^ non hilarus illis placuisse consentaneum 
est. et deprehenditur illud XI 12 (253, 27) sed hilarem du- 
camus aetatem; 26 (265, 20) nescit aliorum imperatorum 
hilarem diritatem. inde concludi possumus IV 14 (125, 22) 
*hllari consensu', ut scriptum est in altera M progenie, veram 
esse lectionem, non hilaro, quod exhibent codices A Ber- 
tiniensisque. 

ibid. 14 (170, 31): qmmltbet enim merito pietatis titae 
questihus acuatur, dchct tamen sihi vox privata modcrari^ 
l>raescrtim cum cum qui tihi cjo tantis henefudis tuls ct tanto 

necessitudinum fonte ingratus extiterit adhuc contem- 
pla^tu'^ tui cogamur quamvis irati revereri, 

In his satis multa Baehrensius mutavit, nec probabiliter 
pleraque. arguatur retinendum fuisse recte monuit C. Schenkl, 
liQm' favore^ quod Lange proposuit pro fore M et fonte w, 
sententiae aptissimum esse iure dixit. miror eidem contemplatu 
tui^ quod Baehrens e contemplatui M elicuerat, placuisse. nam 
ignorant hi oratores hoc substantivum, constanter voce con- 
templatio usi: V 16 (143, 5) nisi quod vestri contem- 
platione constabat de victoria non posse dubitari; VI 1 
(149, 11) et ipsa vultuum vestrorum contemplatione senti- 
mus; X 4 (216, 22) nihil ab eius contemplatione deflectunt. 
eodem modo illi dicunt imitatio non imitatus, adulatio non 
adulatus. itaque forma contemplatio erit h. 1. praeferenda. 

lam, quae deinceps sequuntur, ad emendandum difficilia 
sunt. nam pro cogamur in M habebatur cogat ut^ pro revereri 
autem revereat, probabilem Baehrensii coniecturam 'cogamur 
quamvis irati revereri' non esse propter clausulam hexa- 
metricam supra diximus. sed alioqui aptam effici sic senten- 
tiam sane non diffitemur. ipsi certam loci emendationem non 
invenimus, sed iiiud monitum velimus, quod neglexisse videtur 
Schenkl, cum proponeret: 'adhuc contempla<tu!> tui 
quamvis irati cogar ut reverear', non nisi cum infinitivo 
iunxisse hos scriptores verbum cogendi: II 9 (97, 1) illos 
mater astu coegit — regnare; 13 (1(K), 11) cum non cogaris 
eligere; V 8 (138, l) omnes se dedere cogerentur; VII 5 
(163, 26) sed etiam feritatem ponere cogerentur; 6 (164, 20) 
ita se dedere cogeretur; IX 7 (198, 1) Gonstantinum tu tan- 
tum sanguinis fundere coegisti; 8 (199, 10) clausos — ex- 
periri armis coegisti; X 24 (231, 7) quos ictu perturbaverant, 
ruere cogebant; 26 (233, 7) nisi quod te ipsa vis tua cogit 
agnosci; XII 25 (294, 1) immo etiam cogebamur mentiri 
beatos; 40 (308, 6) et quem vos cogebatis mori, vivum do- 
mino reservavi. cf. etiam VIII 14 (191, 26) quos inopia — 
in exilium ire compulerat; XII 24 (293, 12) sed coram oculis 
ferre compulsa victoriam Maximi, interitum Gratiani ; 28 (296, 
28) vita se abdicare compulsus est. hoc igitur erit in consti- 
tuendo toto loco respiciendum ; et scripsit in eum modum 
iani Baehrens, revereri pro revereat ponendo, sed longe a 
codicibus discedens. ni fallor, lacuna locus est corruptus et 
sic conformandus videtur : 'debet tamen sibi vox privata mo- 
derari, praesertim cum eum — adhuc contempla<CtiD> 
tui cogat ut <;pium colere>, quamvis ira roferveat*. 
hoc ira referveat iam a w est scripturn. 

ibid. 14 (171, 5): usurpaho nimirum illa communia 
omnium facinorum patrocinia, quae tamen plerumque etiam 
a sapientibus asseruntur. 

Substantivum facinus^ ut hic, ita alibi ab his oratoribus 
malo tantummodo sensu adhibetur. qua re ad inritum cadit 
Baehrensii opinio, X 36 (241, 23) scribi oportere putantis: 
'tuos — liberos ac deinceps nepotes tecum optat, ut tanto 
a pluribus petantur, quanto maiora <;eorum facinora> 
noscuntur.' hiare tamen locus et mihi videtur; fortasse fuit: 
'maiora <;ab iis gesla> noscuntur'. 



ibid. 15 (171, 23): cui tu summa et diversissima bona^ 
privatum otium et regias opes, dederas, cui digredienti aulicos 
mulos et raedas^ cui impensius etiam quam tibi occurrere 
obsequia nostra mandaveraSy cuius omnibus iussis sic statueras 
oboedire^ ut penes te habitus, penes illum potestas esset imperii. 



Aulicos mulos et raedas Baehrens scribere ausus est pro 
ad anulos sederas M. licet sententia, quae isto existit invento, 
aliquatenus probetur, quis, oro, credere poterit ex tali scrip- 
tura natum esse, quod codices servarunt? praeterea recopta 
Baehrensii coniectura perit relativorum enuntiatorum concin- 
nitas (cf. cui — dederas; cui — sederas; cui — mandaveras). 
ego non dubito, quin tradita memoria integra sit servarique 
debeat, quamquam non comparent idonea exempla, quibus 
defendatur. accedo Gruteri opinioni, sinistrara partem illo „ad 
anulos sederas* significari existimantis. 



ibid. 16 (172, 32): rara illa virtus continentiae vix a 
paucis sapientiae pra^ceptoribus — servata propter te, Constan- 
tinCj omnibus hominibus est facta communis, nec solum 
his^ quos ratio litterariae vitae ac quies mitigavit^ sed etiam illc 
militarium ardor animorum respectu tui lucra contempsit. 



In M omnium hominum scriptum fuisse ex eo pro certo 
habere possumus, quod ABCV eam servarunt lectionem. quodsi 
omni homini W exhibet, prae illis testibus non multum valet et 
vel errore librarii vel eius industria lectio ea oriri potuit. illam 
M scripturam quominus teneamus, nihil impedit, quoniam com- 
munis et cum dativo potest coniungi et cum genetivo. quin 
immo horum scriptorum consuetudine lectionem omnium ho- 

4 

mimim iubemur tueri. nam non 'omnibus hominibus', sed 
'cunctis hominibus* auctor panegyrici dixisset, si dativo usus 
esset. etenim quemadmodum Ammianus Marcellinus (cf. Cur. 
Amm. p. 7 sq.), ita hi panegyristae, scilicet ut ^ibus -ihiis vi- 
tarent, pro omnihns plerumque ponunt ctmctis (raro unive>'sis) 
addito nomine, quod syllabis ibus terminatur: II 11 (98, 8) 
gentibus universis; V 15 (142, 30) universis navibus suis; 
VI 4 (151, 21) cunctis hostibus; VII 22 (178, 12) cunctis 
moenibus; VIII 3 (182, 17) cunctis (M, Cottiis Baehrens) Al- 
pibus ; XI 24 (264, 1 7) a legionibus cunctis ; 28 (267, 6) illic 
gaudentibus cunctis. eximendi sunt duo loci, III 6 (106, 30) 
'omnibus opibus omnique fortuna', ubi propter anapho- 
ram omnihus adhibitum videtur, et V 18 (145, 22) 'omnibus 
nationibus securitas restituta'. — cf. II 5 (93, 16) omnibus locis; 
III 1 (102, 18) lustris omnibus; 10 (110, 3) omnibus oppi- 
dis; 11 (111, 7) omnibus viris; IV 16 (127, 13) omnibus di- 
vitiis; V 17 (144, 26) terris omnibus; 20 (146, 30) omnibus 
saeculis al. 

Quod si ita est, vulgata olim lectio restituenda erit : 
'omnium hominum est facta communis, nec solum hi 
quos ratio — mitigavit , . . .' huic hi etiam nec solum favet, 
quod cum sed etiam ex usu oratorum iungendum est. 

ibid. 16 (173, 6): multi olim pravi duces, certasse 
armis impares, largitione certarunt: sed hrevis eorum fuit et 
caduca popularitas^ quos facile vicit^ quisquis aemulatus est. 

Pro illis pravi duces certasse in M fuit fortasse pravi 
duces. tradita scriptura quin male se habeat, minime ego du- 
bito; nam quae in illo fortasse inest dubietas, ea non convenit 
huius loci sententiae. at certasse^ quod inde Baehrensius eli- 
cuit et ante armis posuit, nullo modo comprobari potest, 
quoniam nusquam sic infinitivum perf. act. cum adiectivo, 
si contentus exceperis, coniunxerunt hi scriptores. praeterea 
vox illa turbat enuntiati concinnitatem ('armis impares largi- 
tione certarunt*). cum etiam pravi nullo sententiae damno 
hinc abesse possit, eo adducor ut credam verba fortasse pravi 
interpretis esse et ex margine huc irrepsisse. 

Nec magis alteri Baehrensii mutationi huius loci acce- 
dere possum, illi aemulatus^ pro quo in M imitatns legebatur. 
nam et hoc prorsus aptum videtur sententiae. 

ibid. 17 (173, 27): talem Macetum illum regem^talem 
Thessalum virum mente concipio^ quorum summa virtus pulcri- 
tudini coniuncta celehratur. 

Quod Baehrensius Macetnm scripsit pro magnum M, 
non sustuiit mendum, quo hic locus aeger est. primum enim 
forma Macetes nihil habet apud hos oratores veri similitudi- 
nis, quoniam nusquam apud eos sic appellantur Macedones ; 
cf. IX 5 (196, 6) magnus Alexander cum praeter Macedonas 
suos cunctae Graeciae — dilectum posset indicere; X 10 (228, 
28) Macedonas bello lacessierunt — verum Macedones cum 
bellum reficerent; XII 39 (307, 7) Macedonico augenda regno. 
deinde non est cur magmm, quod optime huc quadrat — 
nam Alexander significatur —, mutetur. lacuna potius locus 
laborat explendusque est sic: 'talem magnum illum regem 
<Macedonum >, talem Thessalum virum mente con- 
cipio'. 

ibid. 20 (176, 20): illi te intellegimus pepercisse^ quem^ 
si prima copiam hahuisset irruptio^ eripere ferro nemo po- 
tuisset. 

Ferro certa lectio non videtur. nam in Bertiniensi solo 
habetar, cum ferre A, ceteri fere praebeant. apparet Berti- 
niensis scribani ferro e lectione ferre eflfecisse. illud vero/ere 
vel ferre dittographia ex ^mpere oriri potuit; certe eripere 
solum sententiae sufficit, siquidem idem valet ac servare; cf. VII 
8 (166, 16): quis enim te Cyllarus aut Arion posset eripere. 

Idem dittographiae mendum subesse videtur paulo supra 
19 (175, 23), ubi iam w emendavit: 'at enim [num] primo 
tuo, imperator, adventu' ; nam illo nunc, quod ex num Gru- 
terus effecit, nihil opus est. tempus enim illis primo tuo ad- 
ventu satis indicatur. 

Tale vitium deprehenditur etiam VI 12 (157, 28), ubi 
in M habetur: 'neque idmirum c u m (= mirum rum) enim 
a te recessit imperium*. sed sublata dittographia deest nega- 
tiva, quae a librario in hoc errore, ut saepe fit, omissa erat. 
ea, cum neque antecedat, inserto non prorsus probabiliter a 
Schenkelio reposita est, qui scripsit: 'neque id mirum. 
<;non> enim a te recessit imperium*. cf. III 3 (104, 21) 
non enim in otiosa — parte — estis; VII 8 (165, 25) non 
enim uUa — tela; VIII 14 (191, 21) non enim maioris est 
muneris; IX 14 (203, 23) non enim se inbellem, sed beatum ; 
15 (204, 20) non enim res erat tibi; 21 (209, 6) non enim 
fessus proeliis; X 1 (213, 17) non enim se capit; 28 (234, 
18) non enim casu, non fiducia; XII 2 (272, 18) non enim 
iam coacta laudatio ; 9 (278, 29) non enim te amoena litora ; 
11 (280, 25) non enim te princeps solus; 25 (294, 6) non 
enim se vivere gratulatur. minime^ quod Baehrens pro rum 
dedit, non ita confirmatur usu horum scriptorum. 

Dittographa syllaba IV 4 (119, 12) complures criticos 
in errorem induxit; nam cum in M scriptum sit pnncipis 
irrogaret (== principms rogaret), alii aliud invenerunt, velut 
imploraret Bongarsius, invocaret Gruterus, ir<Zrito> rogaret 
Baehrensius. rogaret plene satisfacit sententiae. 

ibid. 21 (177, 4): omnem — tranquilUtatem redisse didi- 
cisti^ ipsa hoc sic ordinante fortuna^ ut te ibi rerum tuarum 
felicitas admoneret dis immortaliius ferre, quae votaveras. 

Frequentativum votaveras Baehrens invexit, ut mea fert 
sententia, non recte. nam alibi vovere^ nusquam votare^ his 
oratoribus est usitatum; cf. II 6 (94, 27) dum pro futuris 
vovetur; III 1 (102, 5) voveram autem — (v. 10) voveram, 
inquam; VIII 9 (186, 23) soii ultra omnium nostrum fata 
victuro securi vovemus ; XII 32 (300, 2) populis — ultroneam 
tibi operam ferre voventibus commilitii munus indulges; 37 
(305, 14) pueros tibi longam servitutem voventes. cf. etiam 
4, 16 (128, 3) spiritum — devoveam; 5, 19 (146, 26) poste- 
ros devovebant. itaque ad lectionem, quae antea vulgabatur, 
voveras redeundum erit. quod si M praestat *vomveras', syl- 
labam ca intrusisse librarium dicemus ; nam talia etiam alibi 
de suo addidisse eum demonstrare possumus. cf. II 7 (95, 
5) illo[rum M] amne muniri; IV 19 (130, 14) mo[ni M]tus; 
V2 (133,21) det (de te M) igitur; 9(138, 7) voluis[ti M]set; 

VII 13 (170, 1) in hosticum (AW Bert.; hostem cum BGV); 

VIII 5 (184, 5) miseri[cordi M]ae; 6 (184, 27) irnpedi[men 
A]tum; IX 1 (193, 3) no[men M]bis*) elaboratum; X 31 
(237,6) domit[i]um. accedit quod in hist. Aug. v. Heliog. 15, 
7 pro 'ad vota concipienda' scriptum extat in P ^advocata 
concipienda'. 

Cum hoc mendorum genus in M eiusque progenie gras- 
satum sit, haud difficile dictu erit, quomodo XII 3 (273, 16) 
legamus. nam cum ibi recogitasse habeat A, rogitasse BGVW, 
verum esse perrogitasse Baehrens sibi persuasit atque ita in 
editione sua scripsit: 'altorum vulnerum cicatrices — manu 
pendente tractabo, per sententias isse et singulos universos- 
que perrogitasse contentus'. cum simplex verbum. rogi- 
tandi sententiae plene satis faciat, ego non dubito, quin scrip- 
tura alterius codicum stirpis rogitasse vera sit et scriba A 
litteras ec huic verbo per neglegentiam intruserit. 

ibid. 21 (177, 14): et immo quid dico ^credo'? vidisti 
teque in illius specie recognovisti, 

*) Baebrens interrogat: 'an nobismet'? minime, inquam; nam ea 
pronominis forma non utuntur hi pane^ristae et nobis sufficit. 

Immo sedem mutasse arbitror; nam ad vidisti pertinet. 
ego cum Acidalio legerim: 'et quid dico ^credo*? imnio 
vidisti*. 

Paulo infra 22 (177, 25) vulgatur : 'quando illum dabitis 
diem, quo praesentissimus hic deus — illos quoque Apollinis 
lucos et sacras sedes et anhela fontium ora circumeat'. 
sedes nec traditur codicibus — nam in iis edes est — nec 
videtur loco aptum. etenim cum etiam ApoUinis luci haud 
dubie sacris sedibus adnumerandi sint, non significatur illo 
scicras sedes res ab illis diversa. at contra locus recte se ha- 
bet, si cum codicibus scribas: *et sacras aedes' i. e. de- 
lubra, quae in lucis illis constituta erant. cf. etiam III 10 
(110, 6) ibi aedes sacras — verrebat; XII 21 (289, 22) ut 
primum sacras aedes et dicata numini summo delubra 
visamus. 

ibid. 22 (178, 10): sicuti video hanc fortimatissimam 
dvitatem — cunctis moenibus resurgentem, 

Pro sicuti in M scriptum fuerat sicut hic, id dittogra- 
phia sicut sic videtur ortum. quod ego ex ea re suspicor, 
quod inde a panegyrico VI. non sictiti legitur in his oratio- 
nibus, sed sicut, quemadmodum ibi tantum velut (tredecim 
locis) apparet, non velutij quod saepius (septem*) locis) in 
paneg. II— V occurrit. cf. VI 3 (150, 18) sicut tuo — socero 
ante est conciliata divinitas; 13 (158, 17) sicut huic voto 
congruit, in sermonis flne coniungam; VIII 9 (137, 31) sicut 
agros — ubertat; 11 (189, 22) sicut aegra corpora — sa- 
nantur. 

Pro ut legitur uti uno loco, XI 19 (259, 27): ^uti 
quispiam — videbatur'. nam XII 10 (280, 17) ut propter 
aequabilitatem restituerim: 'cum omnia faceres, ut[i] impe- 
rare deberes, nihil tamen faciebas, ut imperares'. et potuit i 
ex imperare facile adhaerescere. cf. IX 4 (196, 2) te conser- 
vati[o M] orbis — gratulatio; 2 (214, 19) quas[i M] in pos- 
terum redundaturas. 

ibid. 22 (178, 15): video hasilicas et forum — sedemque 
iustitiae in tnntam altitudinem susdtari^ ut se sideribus et caelo 
contigua et vicina promittant. qtiae certe omnia sunt prae- 
sentis miinera. 



*) Incertum veluti est II 11 (98, 3): 'illam veluti iunctis dexteris 
gubernetis'. nam cum velut invictis M habeat, etiam velut itmctis scriptuni 
esse potuit. ceterum eo ipso loco etiam M teneri poterit, si lacunam sub- 
esse" statueris scripserisque : 'quominus e t i a m <^pariter illam> velut 
iunctis dexteris gubernetis'. 

Contigua Baehrens non probabiliter scripsit pro digna; 
nam hoc satis longe remotum est ab illo. tum contigm non 
apte cum vicina iungltur, siquidem illud rem maiorem signi-. 
ficat. mihi dittographia subesse videtur haec: *caelo [uicna] 
vicina promittant*. cum vicna in digna mutatum esset, non 
mirum quod et accessit. 

Dittographia etiam paulo infra v. 21 locus corruptus 
est, ut iam Baehrens suspicatus est: 'in his omnia et homi- 
nibus et moenibus [et muneribus] augentur'. male 
tamen ille fecit, quod praetulit lectionem a se inventam : 'et 
moenibus ex muneribus <;tuis>*. nam orator dicere 
haud dubie voluit ipsa imperatoris praesentia omnia 
ibi, quo venisset, augeri. 

Ut ad locum, quem supra proposuimus, revertamur, 
non probabiliter ibi Baehrens praesentis dedit pro praesentia 
M. nam praesentia<Ze tuae> munera, quod Livineius invenit, 
veram esse scripturam usu horum oratorum satis evincitur : 
II 13 (100, 16) praesentiam vestri sibi fingit; 14 (101, 17) 
praesentia tua fruimur; III 1 (102, 12) apud tanti praesen- 
tiam numinis; 13 (112, 25) maiestatis vestrae praesentia 
caret; V 13 (141, 18) praesentiae tuae terrore tutatus es; 
VII 8 (165, 29) praesentiae tuae securitate laxasti; 21 (176, 
28) et tuam ubique praesentiam — expetimus; VIII 2 (180, 
27) quae adhuc assiduitate praesentiae tuae — fruitur; IX 22 
(209, 27) et praesentia tua — terruisti. 

VIII 1,(180 16): nec enim mihi verba quamvis imparato 
defuissent ; quis enim aut praeparare se ad beneficia tam in- 
sperata potuisset aut ab tanta gratulatione cohiberet? 

Non cohiberet, sed cohibere ego pro sincera duco scrip- 
tura ; nam infinitivum aequalitas enuntiati, cuius studiosi sunt 
hi oratores, poscit. cf. IV 11 (124, 15) hoc ego salarium — 
expensum referre patriae meae cupio et ad restitutionem 
huius operis — destinare ; XI 1 (244, 20) etiam nunc tacere 
voluissem et prorumpens — gaudium intra arcanae laetitiae 
conscientiam cohercere ; 32 (270, 5) quod solum vel accipere 
potest ista fortuna vel a nobis opibus tuis tribui; XII 41 
(308, 25) sed quatenus aut ista optari potest aut ille vitari; 
IX 7 (198, 22) quis tam demens videbatur, ut aut obsideri 
auderet aut congredi? — cf. etiam IX 1 (193, 7) cohibere 
me silentio nequeo. 

ibid. 3 (181, 29): fuit amica Massilia, sed protegi maies-. 
tate Bomana gratidabatur. 

Sed protegi Baehrens edidit pro protegi se, quod in M 
fuit. sed dubium esse non potest, quin iam Livineius veram 
lectionem invenerit, quae est : <;s e d> protegi se. nam 
se M retineri debere post protegi inde apparet, quod hi ora- 
tores non omittunt se vice subiecti fungens in structura acc. 
c. inf. ; ex magno talium locorum numero delibare iuvat V 9 
(138, 22): et servire se militiae nomine gratulatur; VII 22 
(178, 13) ut se quodam modo gaudeat olim corruisse; XII 
25 (294, 6) non enim se vivere gratulatur. quod cum ita sit, 
adsentior prorsus Livineio scribenti VII 11 (168, 21) 'sciunt 
posse <se> Franci transire Rhenum' vel Baehrensio ipsi 
X 11 (221, 26) proponenti: *an credidit conserenda manu non 
inferiorem «cCs e fore>\ quod si hac in constructione illi scrip- 
tores se supprimendum non censuerunt, quis est qui credat 
omisisse ibi eos te? quare Baehrens non debuit dubitare X 
11 (222, 1) id ipsum supplere scribendo : 'dolis, credo, existi- 
mavit <:;te> decipi posse'. 



ibid. 4(182, 24): cUcet aliquis^veteraistasunf ; etquidem 
hoc sanctiora quod vetera. 

Sic Baehrens edidit alios secutus et recte edidit. sed 
adnotavit in appendice p. 324: „rectius interpungitur, ut 
Hauptius vidit, ita: dicet aHquis *veteraista ; sunt, et quidem 
eqs.* non necessariam esse hanc verborum divisionera ex hoc 
exemplo occupationis Ciceroniano patet, quod est de fin. 2, 
25, 81: 'at multis se probavit (Epicurus). et quidem iure 
fortasse, sed tamen non gravissimum est iudicium multitu- 
dinis*. nam et hic occupationis refutatio ab et quidem capit 
initium. ceterum cf. etiam paneg. IX 10 (200, 20) 'ignava*, 
inquies, 'sunt haec exempla ; sed tuta graviorque metus est 
periculi tui quam laetitia victoriae. 

ibid. 4 (183, 13): ob haec igitur merita tam prisca 
divus pater tuus civitatem Aeduorum voluit iacentem erigere 
perditamque recreare, 

Tam Baehrens scripsit pro et M. vera ea lectio non vi- 
detur. nam et ex tam oriri non potuit nec ob prisca tantum 
merita imperator Glaudius iacentem Aeduorum civitatem 
erigere voluerat, verum etiam ob ea, quae nuper praestite- 
runt. itaque deesse quaedam in codicum memoria videntur; 
ni fallor, legendum est: *ob haec merita et prisca <et re- 
centia> divus pater tuus . . .' et commemorantur pro- 
xima eorum merita p. 183, 2. 

ibid. 5 (183, 28): nihil enim Ubenter audis, nisi quo 
prospera tuis grattileris. 

Minore conatu corruptam scripturam emendare licet. 
nam cum quos pro tuis M suppeditet, scribere sufficit: *nisi 
quod pro tuis <esse> gratuleris* i. e. nisi quod tuis 
utile esse laeteris. cf. II 7 (95, 4): et quis — princeps non 
gratulatus est Gallias illo amne muniri; V 9 (138, 22) et 
servire se militiae nomine gratulantur; VI 2 (150, 8) quod 
millesimo anno — evenisse tandem gratulabantur ; XII 25 
(294, 6) non enim se vivere gratulatur. cf. et Liv. 28, 33, 9 : 
Scipio pro se esse loci angustias ratus; 35, 15, 9 quae pro 
causa essent, dicturum. 

ibid. 6 (185, 10): radices enim vititm, quarum iam nesci- 
mus aetatem, milies repUcando congestae altitudinem dehitam 
scrohihus excludunt et ipsam propaginem non ahditam sed 
ohiter tectam produnt imhrlhus et solihus perurendam, 

Sic Baehrens locum constituit; in M fuit dehitam pro 
ahditam, obtectam pro ohiter tectam, Baehrensii coniectura, 
quamquam non est sensu pravo, non videtur praeferre scrip- 
turam veram. nam adverbium obiter non est usitatum his 
oratoribus nec videtur hic apte positum esse. ego aliter co- 
dicis memoriam interpretor. dehitam quin ex superioribus 
irrepserit genuinumque attributum expulerit, dubium esse non 
potest. hoc, si usum horum oratorum spectamus, cum oper- 
tam^ esse potuerit, existimo in sequentibus repetitum inde falso 
op esse et ohtectam scriptum pro detectam, quod sensu postu- 
latur. ilaque legendum conicio : 'et ipsam propaginem non 
opertam, sed detectam produnt imbribus eluendam ct 
solibus perurendam*. 

Paulo infra cap. VII (185, 20) non iure videtur codi- 
cum scriptura soUicitari: 'vidisti enim non, ut per agros ali- 
arum urbium, omnia fere culta aperta florentia, vias faciles, 
navigera flumina ipsas oppidorum portas alluentia, sed sta- 
tim ab eo flexu, e quo retrorsum via ducit in Belgicam, 
vasta omnia, inculta squalentia, muta tenebrosa, etiam mi- 
litaris vias — confragosas.' aprica enim Baehrens scripsit pro 
aperta M, cum Haupt uherta (Herm. IV 151) proposuisset. 
hoc aperta ferri posse existimo; intelleguntur enim loca culta 
nec per incultum sentibus vepribusque impedita, quibus 
opponuntur mox loca inculta vastaque. 

ibid. 10 (188, 22) : diu ventiiri hominis partiis optat\ir, 
diu vagitus inconditi locuturam differunt voceni; diii frtiges 

hiemps cohihet^ ver elicit tepore, aestas solidat calore 
[maturat], 

Ita Baehrens locum exhibuit ; in M fuit flore pro tepore, 
tum calor ematurat pro calore maturat, scripturam genuinam 
a Baehrensio inventam esse ego non existimo. nam in primo 
enuntiato cum desit ablativus, ut frigm^e vel rigore, turbatur 
tricoli aequabilitas. locus adnotatione marginali 'flore<Cm"!> 
calor ematurat*, qua explicabatur 'solidat*, mixtus mihi vi- 
detur scribendumque ea exclusa reor: ^diu fruges hiemps 
cohibet, ver elicit, aestas solidat'. sic impetratur ea, 
quae afifectatur ab his oratoribus, partium concinnitas. cete- 
rum cf. adnotationem marginalem in verbascriptoris intrusam 
XII 28 (296, 16): illud purius splendidiusque credebat [quod 
dedissent dolentes], quod hominum lacrimae, 
non amnium aquae abluissent. 

ibid. 12 (189, 29): quamquam enim adhuc sub pnstina 
sarcina vacillemus, tamen levior videtur, qiiia vicino tempore 
fertur: exonerandi praesumptio dat patientiam sustinendi, 

Tempore fertur vel feretur proposuit Baehrens mus. Rhen. 
vol. XXVII p. 221, in editione scripsit tempore fertur, 
cum in M fuerit vicino ]}erfertur et in Bertiniensi vicino 
nemo praefertur. emendatione Baehrensiana non videtur 
acquiescendum esse, cum non exprimat sententiam, quae 
h. 1. desideratur. ex illis 'exonerandi praesumptio dat patien- 
tiam SQstinendi' apparet oratorem dixisse: cives vacillare 
quidem sub gravi onere, sed patienter tamen onus ferre, quod 
sperarent proximo tempore liberos se eo futuros. eam senten- 
tiam assequemur, si inserta negatioRe legerimus: 'tamen levior 
videtur, quia vicino <ltempore non> feretur'. ita etiam 
hexametrica clausula tempore fertur expelletur. sed non est, 
cur copulatum verbum perferre hinc extrudamus, praesertim 
cum pro simplici ferre aliquotiens in his orationibus legatur, 
velut XI 13 (254, 30) hieme pruinam — perferatis ; 32 (270, 
19) neque in laboribus perferendis industriam — defuturam. 
itaque probabilius locum sic constituemus : *quia vicino <;tem- 
pore non!> perferetur'. quo modo iacuna extiterit, in propa- 
tulo est; librarius nimirum post 'viciwo' ad no aberrando scrip- 
sit pofertur^ omisso tempore non, 

ibid. 13 (190, 24): o lustnm quod merito hanc imxyerii 
tui aequavit aetatem! nohis ergo praecix>ue tn principem di mn- 
nificum creaverunt^ quihus singulis haec esit nata felicitaSy 
ex quo tu imperare coepisti. 



50 



Munificum e coniectura sua edidit Baehrens pro num 
A et niiminum Bert. (in altera codicum stirpe aut lacuna est 
aut vox omissa) satis audacter. nam tantuni non alienum est 
munificHS ab usu horum oratorum*) nec h. 1. necessarium. ce- 
terum pro munificum haud ita facile scripturus fuit iibrarius 
numinum vel numina, quod in num A latere videtur. ego 
glossema subesse arbitror, pertinens ad di, scribendumque: 
'nobis ergo praecipue te principem di [numina] creaverunt'. 
hoc eo magis conicere hcet, quod idem additamentum extare 
videtur paulo supra (VIII 7 [186, 10]): ^di boni (sicBGVW; 
at di itfm A, di mm. Bert.), quisnam ille tum nobis illuxit 
dies*. nam di mm^ unde is, qui scripsit Bertiniensem, ex sua 
opinione -- nam haud raro verba emendare conatur — fecit 
di min.^ vix quidquam aliud esse potest quam di nnm {= di 
numina), ita ut glossa numina extrusam esse veram scripturam, 
quae servata est altera M stirpe, boni iudicandum «it. de ex- 
clamatione di honi cf. III 11 (110, 25) quid illud, di boni! 
quale pietas vestra spectaculum dedit; VII 8 (166, 29) di 
boni, quanta — felicitate donastis; 9 (167, 7) di boni, quid 
ho^ est; 17 (173, 22) pulcrum enim, di boni, et caeleste mi- 
raculum imperator adulescens; VII[ 7 (186, 10) di boni, 
quisnam ille tum nobis illuxit dies. di magni, quod Baehrens 
1. 1. scribere malit, non legitur apud hos scriptores. ii praeter 
di honi tribus locis di immortales sic adhibent: V 5 (135, 
18) di immortales, vota suscipio; VI 13 (158, 18) di im- 
mortales, quanta — renovastis; VII 22 (177, 25) di immor- 
tales, quando illum dabitis diem. sed etiam alia plura sunt 
in horum panegyricorum memoria taUum additamentorum 
exempla. cf. VIII 6 (185, 7) in voragines est [stagna] con- 
versum; 7 (186,5) scires [itinerum] regionum nostrarum adi- 
tum — tam foedum; X 14 (255, 13) usque ad opulentiam 
[abundantiam] esurientem iam urbem refersit; 32 (238, 18) 
continuo defaecatum [statim purum] est; XI 3 (246, 18) quid 
enim aliud a te consortis [imperatoris] alienavit animum 
nisi gloriae tuae splendor; 17 (257, 28) sed a teneris annis 
[ab aetate puerili] ad hanc usque canitiem; XII 15 (284, 
15) quique quam faciles tibi fuissent [sequaces] discipuli; 
28 (296, 16) illud purius splendidiusque credebat [quod de- 
dissent dolentes] quod hominum lacrimae, non amnium aquae 
abluissent. 



*) Munificus uno loco XII 27 (296, 2) *famae bene consulit mu- 
nificus imperator' extat, alibi liberalis (liberaliter, liheralitas) legltur : 
IV 11 (124, S) liberalisssimi principcs — iusserunt ; XI, 12 (253, 19) parcus 
in semet in cives suos tam liberalis ; VI 5 (151, 28) quidquid tu iuste ac 
liberaliter feceris ; IV 19 (130, 6); Vl[ 22 (178, 9) templa tua liberalitate 
reparentur ; Vlll 14 (191, 20) quantum liberalitate tua consecuti sumus ; 
IX 15 (204, 8) al. 

Atque haec additamenta interpretum ab aliis iam no- 
tata sunt. latius patere hoc vitiorum genus in panegyricorum 
memoria, quam vulgo putant, ego mihi persuadeo. velut XI 
28 (267, 15) scribendum videtur : 'nitentia per orbem [se- 
rena] refundi', ut supra dixi. mera tautoiogia occurrit X 17 
(227, 3) 4nde per obiectas acies, per exercitus obvios 
usque ad Romana moenia — percucurrit', quae toUetur in- 
cluso per exercitus ohvios. in illis XI 19 (259, 31) 'spadones 
quoque, quos quasi a consortio humani generis extorres ab 
utroque sexu aut naturae origo aut clades corporis se- 
paravit' ah utroque sexu redundat post a consortio humani ge- 
neris spuriumque videtur. ceterum IV 17 (128, 19): 'mox 
in ista urbe perspecto probato hominum amore' cum 
iis facio, qui probato secludunt; cf. III 19 (116,6) perspectis 
hominum moribus et exploratis rerum — eventis; X 21 (229, 
19) et longe operosior clementia eius quam fortitudo per- 
specta est. 

ibid. 13 (191, 8): quid ergo nos convenit gratulari de 
hoc indulgentiae tuae lustro? lustro quo, licet illa frugum 
cessarit ubertas^ fecisti tamen, ut omnia largiora videantur 
fuisse quam fuerint, 

Alterum illud lustro mera videtur dittographia, librario 
oscitante orta. certe sic hi oratores voces non iterant. et 
abest verbum illud a BGV codicibus. deinde non est cur iJla 
— cessarit cum Baehrensio legamus ; nam lectio M nulla — 
cesserit facile intellegi potest. etenim 'licet nulla frugum ces- 
serit ubertas' valet 'licet nulla nobis frugum contigerit uber- 
tas', quae sententia a loco non est aliena. cf. XII 44 (311, 22) 
vos quoque, quibus secunda sors cessit, dare famam rebus. 
dativus nobis I. 1. facile subauditur. 

ibid. 13 (191, 14): hoc nobis est ista largitio, quod Terra 
mater frugum, qmd luppiter moderator aurarum: quidquid 
illi parcius dederant, nobis tamen ex beneficio tuo auctum est. 

Auctum, quod Baehrens pro natum M dedit, sensu sane 
est idoneo. sed tamen natum servari potest, si post tuo 
suppleveris uberius. hoc uberius natum est concinne opponitur 
illi parcius dederant et, ni fallor, verum est. 

IX 3 (194, 25): Alpes transgressus es, ut apparcret pe- 
nitus considerantibus (id quod nos fugit tui amore trepidantes) 
non dubinm te^ sed promissam divinitus petere victoriam, 

Baehrens Livineium penitius proposuisse adnotavit, quae 
lectio ne mentione quidem digna fuerat. nam trepidantes 

ideoque praepropere rem iudicantes recte opponuntur penitus 
considerantibus, male vero opponantur considerantibus penitius 
i. e. cxistimantibus accaratius, quam illi, qui accurate rem 
omnino non existimarunt. accedit, quod comparativum illum 
parum laudabilem penitius ignorant hi oratores: III 3 (103, 
13) et inspecta penitus veritate cognovimus; 17 (114, 24) 
Gothi Burgundios penitus excidunt; V 2 (133, 17) deusta 
atque exhausta penitus Alamannia; 8 (137, 20) ita penitus 
aquis inbuta permaduit; 17 (144, 19) Francorum <opes> 
penitus excisae; X 9 (220, 24) vel extingueret penitus vel 
modice temperaret. 

ibid. 6 (197, 17); nec vero temere ac passim vagis hos- 
tihus — sed ade in cunei modum structa, descendentibus retro 
in altitudinem lateribus, quae scilicet, cum prima avide con- 
fligeret^ conplexa impeditos certamine circumirent. 

Hic locus nondum est ab editoribus persanatus. nam 
pro scilicet in M fuit si, pro quo scriba Bert. exaravlt 5.; 
eo nisus Livineius scilicet legendum existimavit. nos, quam 
nuUa sit Bertiniensis prae A fides, cum cognoverimus, illud 
si tenemus. post hoc si lacuna locus laborare videtur. nam 
milites hic significandi erant, ad quos subsequens impeditos 
referretur. deinde substantivum apud pnma desideratur, si 
quidem acies praecedente iw altitudinem durius omittitur. 
itaque sic verba videntur explenda: *quae, si cum <;tuis 
acies> prima avide confligeret . . .' denique pro conplexa^ 
quod Baehrens invenit, A conflexa, BGVW reflexa suppeditant. 
utrumque sane per se est tolerabile, sed reflexa tamen veri 
similius. nam conflexa in A pro reflexa scribi potuit praepo- 
sitione ex praecedenti voce male iterata. 

Sequuntur in Baehrensii editione haec: 'sed tu id pro- 
videns praemisisti utrimque qui obviam irent et simul, siquid 
insidiarum lateret, excuterent; ipse obtruhcato illo ca- 
pite deiectaque acie in fugam versa tanto maiorem in 
processu stragem edidisti'. 

Obtruncato Baehrens invenit pro offirmato M parum pro- 
babiliter. nam offirmato ex obtruncato nasci aegre potuit, nec 
corruptum videtur, si quidem sensu duro et pertinaci intel- 
legi potest. ceterum obtruncato etiam eo non videtur genui- 
num, quod vox ea de hominibus per dolum occisis plerumque 
ponitur, non de interfectis in pugnae tumultu. verum retento 
offirmato deest post capite participium caedem ducis desig- 
nans. hoc in deiectaque^ quod sequente in fugam versa re- 
dundare videtur, latere existimem. rescripserim ergo locum 
sic: 'ipse offirmato illo capite deiec<;to to>taque 

acie in fugam versa'. cf. X 29 (235, 27) quos trabalis hasta 
tua deiecit, insultans ecus proterit. 

ibid. 7 (198, 7): oblati undiqm commeatus, ut appareret, 
quam diu desiderassent, cui se iam prompie hello adhuc restante 
committerent 

Non iam, quod Baehrens scripsit, sed etiam est M me- 
moria. hoc etiam prave se habere iam Guspinianus Livineiusque 
animadverterunt. atque ille tam emendavit, quod iure poste- 
riores amplexi sunt editores. nam hoc tam apte refertur ad 
ea quae praecedunt missae ab omnibus legationes, obJati un- 
dique commeatus. iam, quod Baehrens praetulit, nihili est. 
ortum autem est etiam ex tam, adsumpta e littera ex se. nam 
etam suppletum deinde in et<ii>am. 

ibid. 8 (198, 26) : sed enim aerumnosa illa et iam pri- 
dem perdita^ aetate nostra civili sanguine maculata, Verona 
maodmo hostium exercitu tenebatur, 

Gur a vulgata scriptura 'sed enim aerumnosa illa et 
iam pridem media aetate nostra civili sanguine maculata, 
Verona' recedamus — nam quod pridie medita A habet, ni- 
hih est — , non intellego ; etenim locus sic intellegi potest : et 
iam pridem, media aetate nostra, civili sanguinfi maculata 
Verona' i. e. 4am pridem, cum media etiamtum aetate essem'. 
cf. III 5 (105, 22) et multi summa eloquentia praediti saepe 
dixerunt et ego pridem, cum mihi auditionis tuae 
divina dignatio eam copiam tribuit, quantum potui, 
praedicavi; VIII 13 (191, 4) iam tunc enim, in illa vetere 
re pubiica, ad censoriam laudem pertinebat; II 5 (92, 32) 
statim, vixdum misero illo furore sopito, cum omnes bar- 
barae nationes — irruissent, quis deus — salutem nobis 
attulisset? VII 1 (160, 10) neque mediae aetatis homi- 
nem ostentare debere subitam dicendi facultatem. 

Et Baehrensii 'et iam pridem perdita, aetate nostra 
civili sanguine maculata' et Schenkelii *et iam pridem ante 
aetatem nostram c. s. m.' falsam esse scripturam etiam ex 
oratorum usu vocis pridem apparet. nam de rebus eam po- 
nere solent, quae eorum aetate evenerunt, non de rebus, 
quae prius factae sunt; de his olim vel quondam utuntur: 
III 1 (102, 10) voveram autem, ut me dignatione, qua pri- 
dem audieras, rursus audires; V 1 (133, 5) praesertim cum 
— ipse ille iam pridem mihi — divinarum patristui aurium 
aditus evenerit; 21 (147, 21) itaque sicut pridera tuo, Dio- 
cletiane Auguste, iussu deserta Thraciae translatis in- 
colis Asia complevit; VI 7 (153, 18) eius filio, quem tibi 



54 

pridem et affinitate adsciveras et maiestate sociaveras; 11 
(157, 4) imperasti pridem rogatus a fratre; VII 7 (165, 16) 
cum omnium deorum fuerit illa sententia, et quidem iara 
pridem auctoritate perscripta; IX 3 (194, 18) et quid opus 
erat ipsi Rheno — classibus, quem iam pridem barbaris na- 
tionibus virtutis tuae terror obstruxerat; 15 (204, 4) maies- 
tatem illam urbis, quae pridem admotos exercitus sollicita- 
verat, iam flagitiis ipsius deformatam; 25 (211, 20) gaudet 
e caelo et iam pridem vocatus ad sidera adhuc crescit in 
filio; X 30 (236, 12) perstringi haec satis est, quod et iam 
pridem (Acidalius; priclie M) prolixius mihi dicta sunt; 32 
(237, 27) ubique iam pridem (Eyssenhardt, qnidem M) lae- 
titiam rei dififuderat Fama velox. - IV 18 (129, 31) quae 
non 'diu quondam Saturno rege viguerunt; V 3 (134, 5) 
o Kalendae Martiae, sicuti olim annorum volventium, ita nunc 
aetemorum auspices imperatorum; 6 (136, 1) atque illis (pi- 
ratis) olim mari fretis alluentem porlas ademit oceanum; 
18 (145, 16) navalibus quondam victoriis nobiles ceperant 
Syracusas. 

ibid. 8 (199, 9): exerciUis parte trcdecta ancipiti periculo^ 
clausos obsessosque omissa remora experiri armis coegisti. 

Subst^tivum remora Baehrens scripsit pro j)em^ra, quod 
M traditur. sed valde dubium est, an auctor huius orationis 
usus sit ea voce. nam in hoc ipso panegyrico duobus locis 
occurrit vox morae, quemadmodum haec sola in ceteris extat : 
IX 15 (204, 14) sine ulla haesitandi mora; 19 (208, l)gau- 
dere cuncti spectaculorum mora; — III 8 (109, 4) sentiunt 
corporum moras; 11 (111, 1) omnes adorandi mora resti- 
terunt; VII 3 (162, 8) quamvis te super omnes acquirendae 
gloriae moras favor fortunae posuisset; 18 (174, 13) sibi 
moram facere; 18 (174, 27) eluctati Araris moras; X5(217, 
26) moram considerandi itineris non habetis; 36 (241, 28) 
aetatis mora non retardata ; XII 11 (281,4) moras augere fa- 
torum; 43 (310, 12) nuUa iam reliquafestinandis rebus mora. 
itaque deleta superflua syllaba pe legendum erit omissa mora, 
scriba fortasse errore ad ^pencnW reversus initium eius vo- 
cis exaravit; cf. tale vitium IX 11 (201, 7) J.guileiam quo- 
que de legatis eorum [ac] supplicibus ; X 26 (233, 1) tu ta- 
men, iwperator, non [iw] tutior tempore quam deo tectior; 
XII 21 (290, 8) maiestatem — inminui et [in A] vulgari 
putabant. 

ibid. 9 (199, 20): et primo quidem, ut audio, adem in- 
struxeras diiplicem^ mox proviso adversarium numero ex- 
plicari statim in frontem ordines — iussisti. 

In forma adversariiim scribenda Baehrens codicem A 
secutus est; mallem familiae alteri paruisset, quae iustam 
formam adversariorum praebet. nam admodum raro breviorem 
illam formam huic longiori hi panegyristae praeferunt; 
equidem haec modo exempla notavi certa: 11 6 (94, 16) bona 
venia deum dixerim; III 3 (104, 6) terrores inferum — 
compescuit; IV 11 (124, 9) in sexcenis milibus nummum; 
VII 7 (165, 8) illi superum templa patuerunt; 8 (166, 18) 
Iridi deum nuntiae; 9 (167. 8) nova deum numina. scriba 
A duas litteras (or) 1. 1. in illa voce videtur omisisse, ut etiam 
XI 14 (255, 18) adversariumque scripsit pro adversariammque. 

Dubius est locus VII 21 (177, 11), ubi vulgatur: 'quae 
tricenum (triceno M) singulae ferunt omen annorum.' ibi 
iustam formam ^ncewo<rMm> ipse M indicat sua scriptura. 
tum verisimilis flt lectio talis verborum composi4ione ; nam 
homoeoteleuton tricenorum — annorum interiectis vo- 
cibus aliis hic mollitur perinde ac multis locis aliis, velut II 
3 (91, 28) vestrorum sunt ornamenta meritorum; 7 
(95, 1) qui tuorum esset armorum; 14 (101, 17) tu- 
orum in nos caelestium benefi ciorum: V 18 (145, 12) 
paucorum ex Francis captivorum; VIII 8 (187, 5) 
clarorum instrumenta modulorum; X 36 (241, 16) 
tantorum Roma compos bonorum; XII 7 (277, 3) ra- 
tionem i p s o r u m etiam videamus annorum; 17 (286, 20) 
et beneficiorum summas tuorum pro tua voluntate 
ducentes; 25 (293, 27) perfunctorum honoribus summis 
virorum bona publicata; 39 (306, 30) otiosorum mini- 
steria membrorum. accedit, quod genetivi illi breviores 
nudi omnes positi sunt, non cum alio nomine iuncti. cete- 
rum de terminatione gen. pl. -mm in codicibus truncata con- 
ferre proderit ea, quae dixit Gertz in editione Sen. dial. p. 
412 et sq. alterum exeraplum huius mendi extat apud ipsos 
panegyricos Xl 25 (264, 28): 'scilicet ut ipsoruni prudentia 
vulgo suorura (sm BGVW; suorum A Bert.). 

Restat locus V 10 (139, 5), ubi Baehrens edidit: 'tunc 
enim sive incuria deum (rerum M, dcorwm Eyssenhardt) sive 
quadam inclinatione fatorura omnibus fere membris erat 
truncata res publica.* sed tradita scriptura non videtur cor- 
rupta; nam illis incuria rerum- intellegenda est hominum Ro- 
manorum neglegentia rerum et socordia. 

ibid. 9 (199, 27): j)rospexeras omnia, disposueras uni- 
V ersa^ summi imperatoris officia compleveras, 

Baehrens ad Bertiniensis scripturam omnia universa 
adnotat „fort. recte.* quae opinio improbanda est. nam 

pleonasmus otnnia universa^ quem apud Frontonem Apu- 
leiumque legimus, prorsus est ab his scriptoribus alienus. 
scriba Bert. codicis per neglegentiam revertit ad superiora 
et omnia iteravit. oscitationis eius etiam alia, ut supra dixi, 
habemus documenta. cf. IX 2 (193, 26) tene, imperator [an 
Bert.], tantum animo potuisse praesumere; X 15 (225, 19) 
hoc certe [uel Bert.] uberius nec infirmius timtate. 

ibid. 9 (200, 5): toto quippe impetu ferehare, torrenti 
similis amni^ quem abruptae radicitus silvae et convulsa fun* 
ditus saxa sequerentur, 

Toto integra est lectio nec in tanto^ quod Eyssenhardt 
scribendum existimavit, mutanda. toto enim idem fere ac 
summo hic ^alet, qua vi saepe posterioris aetatis scriptores 
hoc adiectivum abstractis substantivis adponunt. late patet 
hic usus in maioribus declamationibus quae feruntur Quinti- 
liani; cf. 5, 20 tota defectione conticuit; 8, 5 tota libertate 
proclamat; 9, 7 tota cogitatione intentus; 10, 7 inveni arte 
tota . . . labore toto; 13, 4 cum toto fortunae strepitu cir- 
cumstetisset ; 14, 6 tota velocitate grassari; 15, 14 toto ter- 
rore convenire; 18, 11 tota crudelitatis arte grassari.*) item 
apud Apuleium frequenter totus sic positum legitur. non raro 
editores ipsi totus ita adhibitum mutarunt, velut Baehrens 
Arntzenium secutus paneg. VI 9 (155. 15) scripsit: 'quam- 
quam, etiamsi tu tam (totamM) excusationem aetatis afiferres, 
sic quoque tibi rei publicae curis non erat abnuendum', ubi 
totam facile explicare licet sensu plenam vel plene satisfa- 
cientem. simili modo in Hist. Aug. v. Prob. 1, 3 Cornelissen 
scribendum putavit 'omnesque partes in tutam (totam codd.) 
securitatem redactae sunt*, sed et hic codicum memoria pro 
sincera est habenda. cf. et Amm. Marc. 16, 12, 51 tota ce- 
leritate egredi festinabant. 

Ceterum locus, de quo exposuimus, ad formam pan. 
II 5 (93, 22) ab oratore detornatus est : 't o t o q u i p p e 
proelio ferebare, non aliter quam magnus amnis solet hi- 
bernis imbribus auctus et nivibus passim fluere qua cam- 
pus est.* 

ibid. 11 (201, 13): corripi eos vincirique iussisti non ad 
supplicium^ sed vitam, 

Paene pro certo habeo ante vitam excidisse ad; nam 
hi oratores iterant praepositionem post sed praeeunte nega- 
tione, item post quam praecedente tam vel comparativo: IV 

*) De ea re egit C. Morawski ephem. gymn. Austr. 1881 p. 11. 

4 (119, 12) noh solum pro admiratione meritorum, sed etiam 
pro miseratione casuum attollere; VII 1 (160, 17) idque — 
non ex ingenio meo, quod mediocre est, sed ex laudum ves- 
trarum copia metiuntnr; 13 (169, 29) hoc tu magis ad glo- 
riam imperii tui et omatum limitis facias quam ad faculta- 
tem — in hosticum transeundi; IX 2 (193, 22) ut ante de 
constantia expeditionis tuae dicam quam de laude victoriae ; 
23 (210, 21) ut ingrati et perfidi non niinus doloris ex lu- 
dibrio sui quam ex ipsa morte patiantur; X 6 (218, 11) quae 
non ex misericordia, sed ex honore venerunt; 21 (229, 20) 
plus in conservanda urbe quam in capienda fuerat laboris; 
37 (242, 11) et hoc ad tuam gratiam non ad sui ostentati- 
onem; XI 16 (257, 1) non solum cum infimis, sed etiam cum 
ignotis familiaritatis imago simulanda; 24 (264, 17) non modo 
a comitibus et tribunis tuis, sed a legionibus cunctis — di- 
ligaris; XII 5 (275, 17) nonne hodie pauciora in annalium 
scriniis quam in vestrae domus titulis cognomenta lege- 
rentur; 7 (277, 4) non solum in amplissimis magistratibus 
adipiscendis sed in praeturis quoque aut aedilitatibus capes- 
sendis ; 32 (299, 24) nec tam ad proelium conserendum quam 
ad supplicium de nefario capite sumendum. 

ibid. 19 (207, 6): felices^ qui tepropius aspicerent; lon- 
gius positi nominabant; quos praeterieras, lod^ quem occupave- 
rant, poenitebat. vicissim homines inde ilico accedere^ hinc 
sequi ; certare innumerabilis multitudo et impulsu vario fluctuare, 

Ilico pro dico M scripsit Baehrens. si tale adverbium in 
sententia praecedenti 'loci — paenitebat' positum non est, 
ego non puto voce ilico opus esse hoc loco. mihi dico M non 
corruptum videtur, sed potius interpolatum. addere illud po- 
tuit, quem fugerat infinitivos historicos subesse {homines — 
accedere — sequi), non construclionem acc. c. inf. 

ibid. 19 (207, 18): gloriatus sit licet^ et vere, summus 
orator humeris se Italiae in piUriam reportatum : te, Constan- 
tine, sencUus populusque Bomanus et illo die et aliis^ quacum" 
que progressus es, et ulnis ferre gestivit, 

Iniuria hic Baehrens lectionem, quae traditur codicibus, 
et ocuUs sprevit. oculis ferre sane hyperbpla est audaciae 
plena, sed quae tribui possit panegyristae impudenter adu- 
lanti. dicit enim senatum populumque Romanum vel pretio- 
sissima corporis parte, ipsis oculis imperatorem suum portare 
cupisse. praeivit hac in exaggeratione. rei iam auctor pane- 
gyrici VI., qui cap. 8 (p. 154, 25) dixit: *te primo ingressu 

tuo tanta laetitia, tanta ti-equentia populus Romanus excepit^ 
ut, cum te ad Capitolini lovis gremium vel oculis ferre 
gestiret, stipatione sui vix ad portas urbis admitteret*. 
sane etiam hinc oculis propellit Baehrens scribendo velocius 
pro vel oculis, sed eodem scilicet iure ac loco, de quo 
egimus. cf. hyperbolam XIl 29 (297, 28) : hos ille Falaris 
in amicis habebat, hi in oculis eius atque etiam in os- 
culis erant. 

ibid. 20 (208, 11): quamlibet verha tua in senatuhabita 
nobis <wow> nota sint, tamen qualia fuerint clementiae tuae 
glona nuntiavit. 

Non inseruit Baehrens laegero obsecutus. sed alUttera- 
tio 'nobis non noia.' gravior est quam quae huic oratori adiu- 
dicari possit ; certe talia — dico allitterationem duobus litteris 
constantem in tribus vocibus repetitam — non extant in 
hisce orationibus. quapropter revertendum puto ad lectionem 
Livinei, minime illam violentam, quae est: 'quamlibet — 
nobis <:;ig>nota sint'. 

ibid. 20 (208, 14): irrupit te olim Cinna furiosm et 
Marius. 

Revocandus est verborum ordo, qui fuit in M, oUm te^ 
quem ordinem sprevit Baehrens prae Bertiniensis scriptura 
te olim, 

ibid. 22 (209, 21): tu^ Constantine, solus infatigdbilis 
bellis bella continuas^ victorias victoriis cumulas. quasi praete- 
rita sint oblitterata^ si desideas^ non putas te vidsse nisi 
vincas. 

Desideas Baehrens elicuit ex desidenas^ quod in A in- 
est. ego non dubito, quin scriptura A evenerit male iterata 
syllaba initiali, ita ut vera sit lectio desinas, quae in BCVw 
habetur et olim vulgabatur. nam etiam sine infinitivo facile 
poni potest verbum desinendi et sunt talis loquendi usus 
idonea exempla apud hos scriptores: III 16 (113, 30) illud 
vero — quoquo modo dicam, antequam desinam; VIII 9 
(187, 21) intrepidanter dicere, apte desinere; V 21 (148,11) 
et nunc desinendi et saepe dicendi. cf. etiam Ter. Ad. 5, 3, 
67 iam iam desino ; Cic. oflf. 1, 37, 135 ut incipiendi ratio 
fuerit, ita sit desinendi modus ; Quint. 8, 6, 50 quo ex ge- 
nere coeperis translationes, hoc desinas. cf. et hist. Aug. v. 
Max. duor. 3, 3: neque ille a currendo — desisset; 4, 4 
sub Macrino — a militia desiit. Baehrensii inventum eo minus 

probaverim, quod ignorant hi oratores verbum, quod est de- 
sidere, quamquara saepius eo potuerunt uti. 

ibid. 23 (210, 23): inde est quod, cum eocitum differre 
liceat, perire festinant seseque letalihus vulneribus et morsi- 
h us offerunt. 

Praepropere Baehrens h. 1. vulgatara mortihus deseruit, 
recepto quod ipse invenerat m^sihus. nam mo^iibus facile 
intellegi potest, cum morsihus post vulneribus redundet, quo- 
niam et morsus in vulneribus sunt habendi. mortibus enira 
gradatio quaedara est illius letalibus vulneribus. nara cum 
raortibus se offerunt captivi, raoriuntur statira, cum letiferis 
vulneribus non numquam aliquanto post accepta vulnera 
pereant. pluralis ille mortes aliquot locis in panegyricis ul- 
timis legitur: XI 13 (254, 19) per infestos gladios praesen- 
tesque mortes imperiura petivistis; XII 29 (297, 10) de vi- 
rorura raortibus loquor; 30 (298, 26) et qui obtulerant raor- 
tibus pectora, darent terga verberibus; 36 (304, 2) isti raortes 
receptas in silvas et fiumina differebant. 

ibid. 26 (212, 21): fac igitur ut, quod optimum humano 
generi dedisti^ permaneat in aeternum omnesque Constantinus 
in terris degat aetates. 

In aetemum Baehrens edidit Bertiniensi permotus codice ; 
nara cu^ternum sine in positura ceterorum est lectio librorum. 
sed cura codicis Bertiniensis solius parva sit fides prae ce- 
terorum auctoritate, melius stabimus h. 1. ab horum scriptura, 
praesertira cura ea nihil sit offensioni. cf. VI 12 (158, 5) 
non mutuura istud tibi tradidi, sed aetemura ; X 38 (243, 
13) et phiriraum sumitur, ut, cura res largiter suppetat, spes 
taraen illibata perraaneat. 

ibid. 26 (212, 24): quamvis enim — iam divina soholes 
tua ad rei publicae vota successerit et adhuc speretur futura 
numerosiorj illa tamen erit vere beoita posteritas, cui cum 
liberos tuos gubemaculis orbis admoveris, tu sis omnium ma- 
ximus imperator. 

Pro cui M habuit ut. hoc servari poterit, si lacunara esse 
post tamen statueriraus, factam omisso ablativo condicione^ 
cum quo illa iunctum fuerit, i. e. si legerimus: 'illa tamen 
<c o n d i c i o n e> erit vere beata posteritas, u t — tu sis 
— imperator.* cf. X 13 (254, 20): at nnnc ultro vobis po- 
testas regnandi datur, ut ea qua lulianus condicione 

regnetis, ut pro omnium otio die noctuque vigiletis et — 
libertati civium serviatis. 

X 3 (215, 3): quis, inquam^ aspirare laudes tuas au- 
deat aequipa/randi magis spe quam gratia non tacendL 

Ante laudes intercidisse videtur ad. certe transitiva vi 
non utuntur hi panegyristae verbo aspirandi: IV 1 (117, 12) 
nunc — ad insolitum mihi tribunal aspirem; 12 (124, 29) 
ad uberrima ista compendia laudis aspirat; IX 14 (203, 15) 
non ille aspirare in campum; XI 17 (258, 1) unde enim 
mihi aspirandi ad hoc nomen esset amentia ; XII 31 (299, 
12) in illud tyrannici nominis aspirasse furtum. sed ne alibi 
quidem aspirare eo sensu cum accusativo iungitur. cf. etiam 
Gic. or. 40, 140 sed haec — ad eam laudem, quam vo- 
lumus, a s p i r a r e non possunt ; Liv. 4, 35, 6 non modo ad 
spem consulatus in partem revocandi adspirare non audeat; 
hist. Aug. V. Alex. Sev. 28, 4 cum quidam — ad militiam 
adspirasset; Opil. Macr. 1, 1 nisi adspirassent ad imperium. 

ibid. 3 (215, 19): nobilissimorum quoque Caesarum laudes 
exequi velle studium quidem dulce^ sed et cura non medio- 
cris est. 

Baehrens mutato vulgatae ordine verborum pro non et 
cura M dedit ex Eyssenhardti opinione et cura non, quod 
probari nequaquam potest. nam vu^ata lectio sana est. 
sententia scilicet est: Gaesarum laudes praedicare velle stu- 
dium quidem est dulce, sed non, ut hoc studium dulce est, 
ita etiam cura ea facilis. cf. etiam paneg. Auson. p. 357, 
16 P.: facies alios quoque consules, piissime Gratiane, sed 
non et causa pari. accedit qnod non dicunt hi panegyristae 
sed et sensu sed etiam, verum pro eo adhibent sed etiam vel 
sed — quoquCy quamquam admittunt sed et — et. 

ibid. 4 (216, 19): quippe indoles similis estj sed sub 
eodem magistro discendi fortuna felidor. 

Similis est Baehrens elicuit ex similes M, vitium ex 
scriptura simii est ortum esse ratus. sed in hoc similes scriba 
haud dubie terminationem vocis praecedentis iteravit, quem- 
admodum II 9 (96, 27) scripsit 'illi reges Lacedaemones' 
pro *illi reges Lacedaemonis', id quod iam Livineius 
intellexit.*) itaque I. I. similes nihil est ^liud quam similis 

*) Eodem modo XII 9 (279, 8) erratum videtur, ubi scribi suMcit 
*ne contraheres torpore (torporis AGW, corporis BVj veternum'; nam 
mendum ex 'contraher^s torpore^' evenire potuit. cf. X 16 (^05, 5) ut ex 
iiiveterato illo torpore (corpore A) — subito prorumperet. 

scribendumque : 'indoles similis, sed — fortuna felicior/ 
in copula est omissa certe non haerebimus, praesertim cum 
saepius eam hic oratbr non posuerit, velut mox 5 (217, 23) 
dixit *nullae cupiditatum deflexiones, nullus erroris anfractus* ; 
14 (224, 15) magnus hic quoque pietatis tuae fructus; 15 
(225, 9) neque enim in hoc veri interpolatrix tenenda; 15 
(225, 19) hoc certe uberius nec infirmius veritate; 16 (225, 
22) magnum hoc, imperator maxime^ sed de tua pietate non 
mirum; 25 (232, 8) per tota.moenia admodum magna vjs 
hominum, sed apud Brixiam plerique iam fracti; cf. XI 20 
(260, 19) itaque omne studium pecuniae coacervandae ; XII 
37 (305, 5) nullus cuiquam sui tuive respectus; 43 (310,12) 
hinc nulla iam reliqua festinandis rebus mora; IX 13 (202, 
28) foeda et degener talis conversio. 

ibid. 9 (220, 18): quin extorques animo tuo et conveni- 
endi sttidium et concordiae voluntatem. 

Et prius solus Bertiniensis habet. cum in ceteris libris 
non extet, a M afuisse pro certo habere possumus et in 
Bertiniensi sive errore librarii sive voluntate extitisse. sic sine 
dubitatione illud delere possumus, quoniam eius ponendi 
nulla videtur necessitas. 

ibid. 11 (221, 19): licet non sit inhisratio desideranda, 
qui semel de via praecipites ire coeperunt^ <won> mirari 
tamen non queo, cur id delatum non amplexus sit, qmd im- 
pudens esset si auderet optare. 

Nequeo aliquotiens apud hos scriptores legitur: IV 6 
(120, 29) indulgentiam mirari satis nequeo; IX 1 (193, 7) 
cohibere me silentio nequeo ; X 8 (219, 28) qui tueri nequeunt; 
27 (234, 7) quae diducta ferre nequeas; XI 12 (253, 18) mi- 
rari satis nequeo; 20 (260, 16) quod adsequi nequiverunt. 

Rarius queo reperitur, sed non nisi iunctum cum nega- 
tiva aut positum in interrogatione, quae est sensu neganti : 
VIII 11 (189, 13) non queo satis dicere; X 2 (214, 20) quis 
omnium queat flagrantissimis — studiis satis facere ? 

At non ita certum est queo 1. 1. ; nam lectionum ibi est 
varietas. cum enim A habeat non queo^ legitur in BGVW ne- 
queo. facilior res diiudicatu esset, si de non mirari constaret. 
nam si haec esset vera scriptura, certo dicere possemus ne- 
queo hic olim fuisse, non ncn queo^ quoniam vix orator non 
ter tantulo intervallo positurus fuerat. nunc vero pro non mi- 
rari etiam satis mirari hic esse potuerat. si ita scriptum fuit, 
tum sane non queo tolerabile erat. ego tamen vel sic nequeo 

praetulerim scripserimque, quod iam Livineius suaserat: 'rai- 
rari tamen <;satis> nequeo, cur id delatum non 
amplexus sit', quia haec ipsa verba extant iam IV 6 et XI 
12. in A non queo eo extitisse videtur, quod librarius non ex 
sequentibus pracoccupavit 

ibid. 15 (225, 2): Boniano quodam in bello ferunt duo 
cum equis iuvenes extitisse spectandos forma pariter ac vi- 
ribus^ quia in dimicando praeter ceteros insignis fuissent^ 
iussu imperatoris ad remunerandam industriam requisitos, 

Spectandos Baehrens novavit, scriptura A nisus, quae 
est: spectant os. antea legebatur spectatos, ut est in ceteris 
codicibus. utraque sane lectio tolerabilis est, haec altera veri 
similior. nam primum spectatus = excellens, praeclarus est 
frequentius (cf. conspectus eodem sensu). tum eodem fert co- 
dicum memoria; nam libri alterius familiae cuncti habent 
spectatos. quod in A est spectant os^ hoc ex spectatos oriri 
potuit, illo spectat praecedenti 'iuvenes' adsimilato. 

Tum ante quia excidisse et videtur; nam asyndeton 
offendit. 

ibid. 17 (226, 30): differamus parumper Italicas expedi- 
tiones, quibus Segusiensium civUatem — cum vi ac virtute 
velut ianuam belli refregisses, indc per obiectas acies — victo- 
riarum impetus percucurrit. 

Vi ac Baehrensius scripsit pro vie (viae) M et vi et edi- 
tionum priorum. sed dittographia vi virtute subesse potest, 
praesertim cum vi necessarium non sit. cf. IV 20 (130, 29) 
quidquid invictissimi principes — virtute devincunt; V 1 (132, 
23) tot postea virtute vestra partae victoriae; 3 (134, 16) et 
qui Romanae potentiae terminos virtute protulerant; 10 (139, 
13) nunc vero toto orbe terrarum — virtute vestra recepto; 
VII 5 (163, 20) qui eodem exercitu virtute capto, clementia 
conservato — terram Bataviam — omni hoste purgavit; IX 3 
(194, 18) Rheno quem iam pridem barbaris nationibus vir- 
tutis tuae terror obstruxerat. vi et (ac) virtute nusquam extat 
apud hos oratores. 

ibid. 21 (229, 12): quae resistendi pertinacia ita in se 
imperaioris vim convertit^ ut pietatem tamen non alienaverit. 
nam cum introitus vi manu<^que> quaereretur — , maxima 
benignissimi imperatoris fuit cura. 

Manuque scribitur ex Pulmanni opinione pro manu M. 
sed alia magis placet emendandi ratio. cum enim manu idem 

valeat ac vi et paulo ante vim praecedat, quaeri potest, 
nonne vi dittographum sit i. e. ex superioribus repetitum. 
quod si ita sit, vi deleri oporiet et legi: *nam cum introitus 
manu quaereretur. sic et vitatur eiusdem vocis parvo spatio 
iteratio et 'manu q u e q u a e reretur*, quod soni est parum grati. 

ibid. 16 (S25, 28) : cum gloria ttta humanum modum 
superegressa sit, qui est omniumj quin opitulari tibi deum 
credat ? 

Baehrens superegressa ex A recepit contempta cete- 
rorum librorum quae adhuc vulgabatur scTipiuvB, supergressa. 
ego non puto hic verbum superegrediendi adhibitum fuisse, 
cum super in his orationibus iunctum non reperiam cum 
verbis copulatis; cf. IV 18 (129, 19) superfuso; XI 6 (249, 
14) supervolans; XII 3 (273, 7) superfusis; 19 (288, 7) su- 
pervenire. illud superegressa A eodem modo extitisse iudico 
atque inevehendis A IX 8 (199, 5) pro invehendis. 

Praeterea quis quod non scribitur a Baehrensio pro qui, 
satis mirum est. 

ibid. 21 (229, 19): et longe operosior clementia eius quam 
fortitudo perspecta est, cum plus in conservanda urbe quam in 
capienda fuerat laboris oreretur, 

Quia in A ororetur exaratum est, Baehrens oreretur 
scribere maluit quam oriretur, quae forma tradita est stirpe 
altera M receptaque erat in editionibus Baehrensiana prioribus. 
vulgata standum ego quoque existimo, cum legatur III 10 
(110, 12): ecquinam dei illis montium verticibus orirentur; 
IX 22 (210, 5) qui securos adorirentur. 

ibid. 25 (232, 1): ipsa autem Verona farta immanibus 
copiis — facta est parumper metu cautior, 

Fartus perinde ac farcire abest ab usu horum scrip- 
torum. inde parum placet farta^ quod h. 1. Baehrens scripsit 
pro ferta M ; melius w correxit locum scribendo <jre>ferta. 
cf. XI 14 (255, 13) usque ad opulentiam esurientem iam 
urbem refersit; XII 20 (289, 11) studiis virtutis — imbutum 
ac refertum. 

ibid. 25 (232, 23): sed eum exitus magis quam merita 
fefellerunt. nam furorem mors dem<^um dom>uit^ quem 
non potuerat nec considerati ratio nec victi formido sanare. 

Demum domuit Baehrens scripsit lectione BGVW nisus, 
ubi demuit exaratum est. antea solum domuit edebatur, ut 
inest in A. mihi Baehrensii scriptura non^videtur retinenda 
esse. nam domuit sententiae sufficit, siquidem demum faciie ex 
sententiarum nexu in mors subauditur. huc accedit, quod 
parci sunt hi oratores in adhibenda hac particula, fere non 
aliter atque Gicero (cf. GOrenz ad Gic. de leg. 2, 4, 10) et 
Gaesar ea usi. nam plerumque demonstrativis (ita, tum, tunc, 
nunc) illud ab iis additur: II 8 (95, 27) perspexeras ita de- 
mum hostes funditus posse subverti; 10 (97, 21) tunc de- 
mum integra auctoritate regnaret; IV 1 (117, 12)nuncdemum 
— aspirem; 4 (119, 10) et tunc demum gravissima clade 
perculsam; 19 (130, 19) ita demum integrari putant, si — 
revirescat; 21 (131, 21) nunc enim, nunc demum iuvat orbem 
spectare depictum; VII 21 (177, 17) quod ego nunc demum 
arbitror contigisse; VIII 4 (183, 6) tum demum irrumpendas 
rebellibus Gallicanis portas reliquerunt; X 19 (228, 12) non 
tunc primum missi sed tum demum intellecti esse videantur; 
XI 1 (244, 17) quod nunc demum gratias agere exorsus sum; 
31 (269, 26) nunc demum utmeruerim laborandum est; XII 
14 (283, 24) illis demum cibis acquiescebant. hi fines neglecti 
sunt duobus locis, qui sunt: X 12 (222, 30) una demum 
Gonstantini oblivio est humani generis occasus; XII 12 (282, 
6) ut nostro demum saeculo annuat factum. qui loci minime 
sufficiunt ad commendaudam illam lectionem 'mors d e m <;;u m 
dom>uit*, praesertim cum hic demum addatur substantivo, 
cuius usus non est ullum apud hos oratores exemplum. itaque 
melius a vulgata 'mors domuit* stabimus. 

ibid. 26 (233, 19) proelio vix multa nocte confecto fessus 
caedibus, anhelus ex bello, cruore oblitus, sed hostili^ ad ob- 
sidionis vigilias recurrebas, 

Bello Baehrens suspectavit et velocitate scribi malebat; 
item Schenkl vulgatam sollicitavit, ex duello proponens contra 
usum horum oratorum. sed loco mutato nihil opus est; 
ex bello non est aliud nisi ex proelio. eo sensu bellum in pos- 
terioris aetatis latinitate saepius ponitur, ut apud hos ipsos 
panegyristas. cf. X 24 (231, 16) et non iners nec futtilis 
bello; 25 (232, 21) et praecipitante iam die bellum non de- 
trectavit, pugnae iam avidior quam salutis; XII 23 (292, 7) 
sic bella consulibus ancipiti Marte pugnata. 

ibid. 29 (235, 10); praetermittam hoc loco^ Constaniine 
maxime^ disponendi militis tui miram incredibilemque rationem , 
hoc enim persequi <Cqui> vellem? quem tenuisse Jocum cae- 
lestis exercitus dicam? 

Falso Baehrens qui h. 1. supplevit. nam pro eo hi ora- 
tores semper qm modo dicunt. hoc etiam eo loco orator po- 
suisset, si opus voce faisset, quoniam ita -qui qui evitasset. 
sed interrogatio etiam sine quo modo recte se habet. 

ibid. 29 (235, 25): invadis primus aciem^ solus irrumpis. 
obumbrant euntem telorum irnti iadus, sonat iciibus umbo 
securis, quos trabalis hasta <tua> deiecit, insultans ecus 
proterit 

Securis Baehrens edidit; in M fuit securus his^ unde 
antea legebatur: *. . . umbo securus. hos quos . . / mihi 
non videtur securis ob loci sententiam ferendum esse. nam 
umbo scuti imperatorii erat securus, non ictus telorum hos- 
tilium, quibus illud non scindebatur, quae nuUo damno re- 

percutiebantur. tradita scriptura ex securis videtur explicanda ; 
librarius non deleta falsa terminatione scripsit securus is^ 
tmde securus his facile natum est. sed etiam dittographia 
'has quos trabalis hasta' codicum lectio potuit effici. nullo 
modo demonstrativum ante quos toleraverim. itaque pro vera 
scriptura haec habeo: 'sonat ictibus umbo securus. quos 
trabalis hasta . . .* non ab re erit admonere libentes hos 
oratores adiectivo quod est securus sententias ciaudere: III 
13 (112, 24) convenire possitis nihilo minus orbe securo; 
VI 11 (157, 3) sed tua maiestate securus; VIII 12 (190, 6) 
et suos quemque iuvat numerare securum ; 12(190, 21) quae 
nos et praeterito liberos facit et in futuro securos ; X 5 
(217, 20) per omnes paternarum laudum vias ite securi; 11 
{222, 2) quam prudentia est de fraude securior; 15 (225, 
13) estote — de scriptorum religione securi; 26 (233, 18) 
pietate non retenta et maiestate secura; XII 11 (280, 28) 
potueris velle securus; 19 (288, 10) felicitas longior est ex- 
pectare securum; 37 (305, 15) matres laetas virginesque se- 
curas; 44 (311, 16) iam iam esto securus. ea re adducimur, 
ut reiciamus Puteani opinionem, quam G, Schenkl compro- 
bavit, scribentis : 'sonat ictibus umbo ; securus is. quos . . .* 
accedit quod exoeptis formis esse non ponunt hi scriptores 
voculas monosyllabas in fine sententiarum quodque clausula 
rhythmica — uu— u, quae inest in illis 'ictibus umbo*, ab 
iisdem, ut supra dictum est, constanter vitatur. 

ibid. 30 (286, 12): perstringi haec satis est^quodet iam 
pridie prolixius mihi dicta simt neque pro dignitate exequi copia 
est^ ut ne pugna raptim gesta diutius narrata quam confecta 
videatur. 

Ne et periret, quod A post eopia est habet, Baehrens 
scripsit ut. sed reicienda erit haec lectio, quoniam ut n^pro 
ne non est his oratoribus usitatum. uno loco sane ut — ne 
pro ne legitur, II 12 (99, 13): *toto fere anno, imperator, 
quo tibi opus erat serenitate, ut navalia texerentur, uttrabes 
caederentur, ut artificum animi vigerent, ut manus ne tor- 
pescerent, nuUus fere dies imbre foedatus est*, sed haud diffi- 
culter intellexeris ob aequabilitatem oratorem illi 'manus 
ne torpescerent' tit praeposuisse. itaque 1. 1. scriplura alte- 
rius M stirpis sequenda erit. in A ei ex dittographia (est et) 
videtur ortum. 

ibid. 32 (237, 24) : fraudari indulgentissimus princeps 
ea gratia neminem voluif, quo minus omniay quaqua odium 
eius pervaserat^ spectaculum tyrannici funeris expiaret. 

Quaqua, quod Baehrens scripsit, verum esse non potest. 
nam pro eo semper hi oratores quacumque dicunt: IV 20 
(131, 5) quacumque se litorum sinus flectunt; V 16 (143,16) 
quacumque fugeret; VI 1 (148, 28) quacumque Fama — 
percrebruit; IX 19 (207, 2) quacumque numen tuum tardo 
molimine currus inveheretur; 19 (207, 20) quacumque pro- 
gressus es. eodem modo ^ocumqu^ iungunt illi cum enuntiato, 
vitant quoquo: IV 16 (127, 28) iam quocumque*) oculos 
circumtuli; XII 37 (305, 3) quocumque tulisses gradum. 
quoqu^ bis legitur, sed instar pronominis indefiniti positum 
iunctumque cum modo: III 16 (113, 30) illud quo<quo> 
modo dicam; XI 1 (245, 14) quoquo modo videbar honorem 
onere pensare. 

Itaque si in M quam odium quam scriptum erat, alterum 
quam pro dittographia delendum est et scribendum : ^quominus 
omnia, quu odium eius pervaserat, — expiaret'. hoc sententiae 
sufificit et olim vulgabatur. cf. II 2 (91, 12) per omnem qua 
tendit Euphratem; 5 (93, 24) et nivibus passim fluere qua 
campus est; V 6 (136, 19) cum tot interim qua terras cir- 
cumfluit litora solveret; 10 (139, 13) toto orbe terrarum non 
modo qua Romanus fuerat virtute vestra recepto sed etiam 
qua hostilis edomito; 18 (145, 6) si fiduciam pervagandi qua 
patebat habuisset; X 35 (303, 8) late qua visus agi poterat 
occuparant. 

ibid. 32 (238, 21): sic vota hominum metu interclausa 
turbidi aliquid egerunt, cum cumulata ruperunt, 

Forma interclausa non credo oratorera usum esse ; nam 



*) Sic ABGV; solus egregius ille Bertiniensis quoquo, sive negle- 
gentia librarii, sive interpolatione. 

paulo supra c. 28 (234, 25) legitur iusta forma 4nterclusa 
fuga'. cf. praeterea V 12 (140, 18) interclusis — ' cuneis; 
VIII 6 (185, 6) interclusis — meatibus. item constanter repe- 
ritur inclust*s, oeclust^, exclusus^ praecludo. interclausa iibrarius 
scripsisse videtur diviso verbo in inter et clusa, itaque resti- 
tuendum erit, quod iam in BW extat, interclusa. 

Deinde ruperunt vix est incolume. desideratur verbum 
copulatum, velut KZpro^^ruperunt. cf. X 16 (205, 5) ut ex 
inveterato illo torpore — subito prorumperet; XI 1 (244,21) 
prorumpens licet huius muneris gaudium; VII 2 (161, 10) 
immanesque Gothorum copias Ponti faucibus et Histri ore 
proruptas. 

ibid. 36 (241, 29): cuius ita iam uberes scatent laudes, 
ut plenae possent videri^ nisi coepisse et partem cogitaremtts. 

Locus quin aeger sit, minime dubito. nam non partem, 
sed patrem est codicum scriptura, quae non est cur mutetur. 
deinde et = etiam minus est his oratoribus familiare. ego la- 
cuna sententiam laborare mihi persuadeo et haec scripta fuisse 
existimo: *nisi coepisse <eas sciremus>et patrem 
cogitaremus'. cf. X 3 (215, 19): alter iam consulatum, iam 
venerationem sui, iam patrem sentiens — declarat mox 
victorem. 

ibid. 37 (242, 10); narravit uhique exhausta hella, et 
hoc ad tuam gratiam, non ad sui ostentationem : q^uam agilis 
excipiendo hoste^ quam resistenti vehemens, quam facilis sup- 
plantanti. 

Quam agilis Baehrens scripsit pro qualis M, cum Eys- 
senhardt quam validus proposuisset. mihi non videtur scriptura 
tradita esse corrupta. nam qualis intellegendum esse sensu 
quam gravis patet et ex huius loci verbis et ex c. X 
(p. 215, 26): 'quorum alter iam obterendis hostibus gravis 
terrorem paternum — derivare ad nomen suum coepit'. 
mox supplantanti Baehrens ex A recepit, quod eum recte 
fecisse non puto. immo quid supplantandi verbum hic 
sibi velit non video. at prorsus conveniens esse sententiae 
supplicanti^ quod BGVW praebent, facile intellego. iuvenis 
enim ut hosti resistenti vehemens fuisse dicitur, ita suppli- 
canti sive veniam petenti mitis et exorabilis. 

ibid. 37 (242, 24): temperet modo dexterae^ manu par- 
cat et sit aliquid quaesumus^ in quo te iterum nolit imitari. 

Dativum manu Baehrens ex A et BertinieDsi protraxit; 
olim manui legebatur, ut est in BCVW. vulgatam recte se 
habere ego pro certo habeo; nam dativum in u exeuntem 
ignorant omnino hi orat ores ; cf. IV 6 (121, 14) praeceptorem 
huic conventui — elegit; 9 (123, 8) omnium hominum aspectui 
promptius; VI 9 (155, 26) receptui canere; 14 (159, 26) 
auferre domui tuae fata potuerunt; VII 20 (176, 8) signum 
receptui dedisti; 19 (175, 32) supererat ascensui; IX 10 
(200, 20) et adesset eventui; 12 (202, 6) usui pecudum 
praeparata ; 20 (208, 5) senatui auctoritatem — reddidisti ; 
XI 24 (264, 10) senatui — reddideris dignitatem. 

Item X 5 (217, 12) *non terror obtentui (sic BW; 
obtentu cett.) est* pro vera lectione habeo. 

ibid. 38 (243, 9) : quid igitiir his temponbus fo)iunatiu^ 
evenit beneficio Constantini maximi^ qui tam mature nobis 
Caesa/res dedit^ ut utamur maximis eorum commodis et integra 
aetas supersit, 

Evenit Baehrens scripsit pro cum, quod in codicibus 
extat, satis ille audacter. nam quis evenit ex cum extitisse 
in membranis credere volet? melius editores priores, qui 
cum pro interpolato delebant. et addunt librarii haud raro 
praepositiones de suo; cf. III 8 (104, 12) illos [a] sacris 
certaminibus accitos; VI 6 (152, 24) et [in A] pinnis pulcrae 
alitis eminentem. certe defectus verbi offensioni esse non 
potest. similia satis frequenter apud hos oratores legimus; 
cf. III 8 (108, 18) quid simile concitus equus aut velivola 
navis? IX 19 (207, 1) sed quid ego hucusque iocularia? 
XI 14 (255, 15) quomodo tam multatam brevi tempore? 16 
(257, 5) unde illud Crassi celebre dictum. quin etiam XI 15 
(256, 22) : 'quid ? quod nihil speranti mihi de honoris aug- 
mento — perfertur nuntius consulem me creatum sine impendio, 
quod iam diu paucis; sine labore, quod nunquam ; sine peti- 
tione, quod nemini <Ce v e n i t!>* Baehrensium praeter neces- 
sitatem evenit adiecisse arbitror. 

Ceterum praepositio interpolata mihi videtur VI 2 (150, 
11): 'ut quod millesimo anno post urbem conditam evenisse 
tandem gratulabamur — id [ex] omnibus duret aetatibus, 
imperatores semper HerculiL' Baehrens enim ex<Cin>, quo 
non utuntur hi panegyristae, dedit, Gruterus et nuper Burk- 
hard Hdem omnibus* proposuerunt, non probabilius illi, 
siquidem is, non idem, excipere solet apud hos oratores enun- 
tiatum relativum, ad quod refertur sententia demonstrativa. 
cf. II 2 (90, 27) quidquid spiritus et vocis habeamus, omne 
id in laudibus tuis — absumere; III 16 (114, 9) quod ait 

ille Romani cartninis primus auctor — , id nunc longius lon- 
glusque protendere licet; IV 7 (121, 22) quarum enim 
artium — magnis hominibus ingeneratus ardor fuit, earum 
etiam consecrata existere ad posteros monimenta voluerunt ; 
18 (129, 13) quod in Aegaeo mari semel contigit — , eius 
nunc simile — evenire; VII 5 (16S, 18) ut quorum portas 
fluctus alluerat, ei quo mare tangerent perdidissent; X 14 
(224, 17) et cuius munera in alios influere iam possunt, 
in eum ipsum tua munera redundarunt; 18 (227, 22) qui 
hoc poterat non timere, dubitare quisquam potest eum per 
omnia subnixum deo vadere; XI 10 (252, 27) quidquid 
enim alii in cupiditates proprias prodigebant, id omne nunc 
in usus publicos reservatur; 27 (266, 21) et cuius armis 
vitam suam impugnatam sciebat, mortem eius ornavit; XII 
11 (281, 7) quidquid aufert Halanus, id olim desiderabit 
Arcadius; 26 (295, 5) quidquid undecunque converrerat, 
id nobis sibique periturum — congerebat. 

Inde id etiam videre licet recte a w scriptum esse 
IX 12 (201, 27): 'cuius enim potentiae fuit hostibus arma 
deripere, e i u s (cuius M, ad cuiu^ enim aberrando) humanita- 
tis deditos ad impunitatem suis <gladiis> alligare', Baehren- 
sium minus recte huius dedisse. 

Ceterum praepositio delenda videtur etiam in his VII 
3 (162, 3): 'stipendiis [in] ordine emeritis'. 



XI 1 (245, 1): mdlui <iergo> eloqumtium potius 
quam pietatem erga te officio meo desiderari. 

Sane deest in tradita scriptura particula conclusiva, sed 
non ergo, quod Baehrens scripsit, supplebimus. nam alienum 
est hoc ab usu Claudii Mamertini, qui auctor est huius pa- 
negyrici. is enim aut igitur adhibet (secundo sententiae loco) 
aut itaque (in initio enuntiati). quare aut 4 1 a q u e malui elo- 
quentiam' aut 'malui igitur eloquentiam* reponendum erit. 

ibid. 2 (245, 30) : hie primum edituSy hic quasi quoddam 
sulutare humano generi sidus es ortus. 

Facile Baehrens exortus mutavit in es ortus nec tamen 
genuinam restituit scripturam. nam existit sic clausula hexa- 
metrica sidus es ortus, quam vitabant hi oratores. prae- 
terea numquam es illi praeposuerunt participio in perfecti 
indicativo: II 5 (93, 8) passus es; 6 (94, 4) consecutus es; 
V 13 (141, 6) aggressus es; 13 (141, 18) tutatus es; VI 4 
(151, 13) consecutus es; 4 (151, 16) auspicatus es; VII 3 
(162, 7) consecutus es; 7 (165, 13) electus es; 12 (169, 14) 

adortus es; VIII 7 (186, 8) dignatus es; 8 (186, 17) rairatus 
es;9 (187, 14) dignatus es; IX 3 (194, 25) transgressus es; 5 
(196, 12) aggressus es; 18 (206, 19) passus es; 22 (210, 8). 
populatus es; X 16 (226, 13) auspicatus es; XII 10 (280, 
3) semper exercitus es ; 1 1 (280, 22) deprecatus es ; 20 (288, 
21) solatus es. itaque exortus M retinendum erit et es post 
hoc addendum, ut iam Livineius proposuit. 

Quod cum ita sit, recto suppletum esse e^ a w IX 7 
(198, 10): 'Mediolanum ingressus <.es>* dicemus. 

ibid. 2 (246, 7); ac licet, maxime^ imperator^ publico 
iudicio et nomine agere tibi gratias debenm, tamen illa quae 
pro summa re domi forisque gessisti nunc ex parte maxima 
praetermittam, ut quanto ocius ad ea quae pro re sunt per- 
veniat oratio, 

Pro re perperam Baehrensium scripsisse pro proprie M 
per se patet et dixit C. Schenkl, qui 'proprie ^^dicenday^ sunt* 
legendum existimavit. sed certa ea lectio non videtur, si quidem 
proprius apud hos oratores frequens est, proprie nusquam 
apparet. quod eo magis valet, quod peculiariter aliquoliens 
eo sensu ab iis adhibetur; cf. V 21 (148, 1) cuius nomine 
mihi peculiariter gratulandum; VIII 9 (187, 18) neque enim 
parvi negotii est imperatorem totius orbis pro se peculiariter 
rogare; IV 2 (117, 26). 

Quae cum ita sint, revertendum censeo ad scripturam 
«ditionum priorum, quae et ipsa sententiae satisfacit: 'ut 
quanto ocius ad ea quae propria sunt perveniat oratio*. 

ibid. 8 (251, 3); qua dignitate describes — pnncipem 
nostrnm — in barbaricum solum terrorem belUcum trepida- 
tiones fugas [formidines] obserentem. 

Formidines seclusit Baehrens ; qua in re ei non assentior. 
nam talis synonymorum coacervatio minime dedecet oratorem, 
ut hoc loco est, concitatum et magna loquentem. praeterea 
admonendura videtur aliquotiens illa /M^fa/brwirfo etiam apud 
Livium reperiri coniuncta: 7, 37, 16 tantumque fugae ac 
formidinis fuit; 10, 14, 20 fugae formidinisque Samnites im- 
plevit; 10, 28, 16 prae se agere formidinem ac fugam cae- 
demque ac cruorem; 22, 38, 3 sese fugae atque formidinis 
ergo non abituros. fortasse tales loci oratoris animo obver- 
sati sunt. 

ibid. 9 (251, 10): Epirotae ad incitas intolerandi tributi 
mole depressi providentia, imperator^ tuu non modo miserias 

exuerunt^ sed amplam etiam atque opulentam reduxere 
fortunam. 

JReduxere egregie scripsit Baehrens pro revexere; nam 
repperere w mera est interpolatio. simili personifieatione idem 
orator usus eap. 23 (263, 6) dixit: 'tu — exulantes relega- 
tasque virtutes ad rem publicam postliminio reduxisti*. 
verba illa etiam alibi occuiTunt confusa, velut apud Livium 
44, 26, 10: secum advexisset {adduxisset V). miror S. 
Brandtium damnata Baehrensii emendatione proposuisse 
(Beitrage zur Kritik der gallischen Panegyriker, Rhen. Mus. 
vol. 63 [1883] p. 603-611): 'sed <ad> amplam etiam 
atque opulentam resurrexere fortunam*. nam ut omittam 
audaciorem esse hanc scripturae traditae mutationem et 
propter exuerunt aequabilitatis gratia verbum transitivum de- 
siderari, ad aliquid neque resurgere neque consurgere dicere 
solent hi oratores; cf. IV 18 (129, 10): cum videat omnia 
— hac felicitate saeculi resurgentia; 18 ()29, 27) quo calore 
solis tot depressae imbribus segetes resurgunt; V 21 (148, 
5) templorum instauratione consurgit; VII 22 (178, 12) hanc 
forttinatissinam civitatem cunctis moenibus resurgentem; 22 
(178, 23) circa tua — vestigia urbes et templa consurgunt; 
VIII 11 (189, 25) ita nos nimia mole depressi levato onere 
consurgimus; XI 10 (252, 11) magnifico cultu non privatas 
aedes, sed publica tecta surgentia. ceterum cf. Cic. de dom. 
17 ut — ubertas agrorum, frugum copia, spes otii, tran- 
quillitas animorum, iudicia, leges, concordia populi, senatus 
auctoritas mecum simul reducta videantur; hist. Aug. v. 
Max. et Balb. 17, 4 et vitam et mores et liberlatem et spera 
successionum atque heredum reduxistis. 

ibid. 1 1 (253, 9) : neque enim ei parandae sunt picturatae 
marmorum crustae — , qui maiorem anni partem in nuda humo 
cubet — ; neque turbae institorum ac deliciae^ cui tam 
pauca ministranda sunt ; neque impensus epularum ei^ qui 
saepius statarium prandium ad necessitatem humani corporis 
capiat gaudens castrensi cibOj ministerio obvio et poculo fortuito. 

Pro pictiiratae in M fuit picture. cum singula verba in- 
terdum inveniantur in hoc codice una aut duobus litteris 
addilis extenta, etiam de picta[r]e = 'pictae* h. 1. cogitare 
licet. mox prorsus temere Baehrens codicum memoriam de- 
seruit scribendo institorum ac deliciae pro institutorum ad de- 
licias M; nam hoc sensu est vel optimo. item institutus ad 
firmatur usu horum scriptorum satis; cf. III 7 (107, 19) 
etiamsi vos idem parens eademque mater ad istam concor- 

diam naturae legibus inbuissent; V 12 (140, 22) ad munia 
nautica — eruditis; cf. etiam Amm. Marc. 14, 1, 2 qui pau- 
latim eruditiores facti — ad nocendum; 15, 8, 2 illi in ad- 
sentationem nimiam eruditi; 18, 6, 22 ad tolerandam aspe- 
ritatem diuturnis casibus erudita; 23, 6, 83 et ad pulveres 
Martios erudita; 29, 1, 27 iamque eruditior ad. laedendum 
— saeviebat. vide meas Our. Amm. p. 69. postremo impensus 
Baehrens dedit pro tempus M. falsum esse illud impensus vel 
eo cognoscitur, quod hoc substantivum omnino alienum est 
ab his scriptoribus, qui pro eo impendium coostanter adhibent : 
VIII 6 (189, 23) numquam respondet impendiis ; XI10(252, 
20) consulem me creatum sine impendio; XII 13 (283, 4) et 
impendia palatina minuendo; 26 (295, 3) nec desit sumptus 
impendiis. 

ibid. 15 (256, 9): quid secutus sit ipse scit et quae 
cuncta consilia eius gaudet formare divinitas. 

Temere hoc quoque loco Baehrens traditam scripturam 
deseruit proque quaecumqu£ M quae cuncta dedit. si coniectura 
opus esset, minore negotio emendaretur 'et quae [con que] 
consilia eius' ; nunc vero qtiaecumque nihil est offensioni. nam 
orator numen luliano amicum definire cum nolit, in uni- 
versum dicit quaecumque — divinitas (i. e. quisquis deorum). 
cf. IX 22 (290, 18) quae divinitas (= quis deus) perpetuo 
vigens motu? 

ibid. 16 (p. 257, 5): cum peteret consulatum et forte cum 
Scaevola socero per vias urbis incederet nec praesente gravissimo 
et severissimo viro blandiri populo, ^palpare obvios et artes 
petitorias auderet exercere^ ^quaeso' inquit, ^Muci, pauUsper 
abscedas meque comitatutuo molestari putes; impedis honO" 
rem meum: te spectante ineptus esse non possum'. 

Meque — mofesi^an Baehrensius scripsit; in M inest nec — 
honestari. quamquam apta sententia efficitur Baehrensii illa 
emendatione, tamen non puto eam recipiendam fuisse. nara 
tradita scriptura facile tolerari potest, si me inserueris vel 
post nec^ quod ego suadeo, vel post tuo^ quod a w factum 
est. adversatur vero illi molestari horum oratorum usus 
loquendi; nam alienum est ab iis hoc verbum, familiaris 
autem iis vox honestandi. cf. VII 10 (168, 3) triumphantium 
currus honestassent ; 21 (177, 20) delubra tantis donariis 
honestasti; X 31 (236, 32). introitum illum honestaverunt; 
XI 1 (245, 4) honoribus, quibus me prius honestaras; 25 
(265, 13) bonoribus honestantur; XH 20 (288, 23) ille coho- 
nestatus affatu. 

ibid. 20 (260, 23): ad fores eorum qm regiis cupidita' 
tibus serviebant crebros ptxtriciae gentis viros cemeres ab huitis 
modi dedecore non imbri non gelii, non amarituiine ipsius m- 
iuriae deterreri. 

Crebros, quod Baehrens dedit pro tm^os M, est quod 
suspectes. nam crebri ^ midti quamquam bis de rebus in his 
orationibus est positum (VII 19 p. 175, 24 creberrimae turres ; 
}Li29 p. 267, 22 crebris saltibus), non legitur ibi adhibitum de 
hominibus; nam XII 21 {290, 1) *quod creber egressu 
expectantibus populis te fateris' aliter adiectivum illud se 
habere apparet. sane et alii loco corrupto opitulari conati 
sunt, sed non cum fructu, quod videam. fortasse temos nihil 
est aliud nisi cern^es i. e. cerneres a librario ex sequentibus 
praeceptum. 

« 

ibid. 21 (261, 13): quippe ei a fucatis adulatuum 
venenis qiiod periculim est^ qui aures etiam veris laudibus 
gravatiis impartiat? 

Adulatuum roale Baehrens scripsit pro adulanftitm M. nam 
scriptura tradita nihil prorsus offendit et substantivum adulatus 
alienum est ab his oratoribus, qui forma adulatio utuntur. 
cf. VI 8 (154, 11) non adulationibus fabulosis, sed aequatis 
virtutibus; VII 16 (173, 11) cui non blandita nec vendita 
servit adulatio, sed simplex et sincera devotio; VIII 3 (182, 
2) non adulatione compulsi. 

ibid. 13 (263, 20): ipsi navitae, qui nocturnos cursus 
ad astra moderantur, stellarum mominibus abstinebant. 

Bis hoc loco Baebrens male rem gessit. primum formam 
vetustam navitae falso posuit, quamquam traditam illam co- 
dice A. nam nautae hic scriptum fuisse, ut legitur in BCVW, 
inde concludere possumus, quod hanc alibi (cf. XII 24 p. 
293, 5) norunt hi oratores formam quodque iidem respuunt 
omnino formas verborum obsoletas. cf. quae dixi de formis 
inermus et hilarus supra. 

Deinde non recte invenit ille mominibus pro nominibus 
M. nam substantivo fnomen abstinent hi panegyristae, cum 
saepe utantur voce motus et bis momentum. vulgata nominibus 
sententiae prorsus convenit. nam cum nautae nominibus stel- 
larum dicuntur abstinuisse, dicunlur de stellis non locuti esse 
i. e. eas prorsus non curasse, eas neglexisse. 

ibid. 24 (263, 27): ceterorum regum atque imperatorum 
caritates admodum rarae neutiquam diutumae fuerunt. 

6 

Neiitiquam, quaxnquam est sensu aptum, non probabi- 
liter scripsit h. 1. Baehrens pro ne unqitam^ quod M habuit. 
nam hi panegyristae abstinent prorsus eo adverbio. ego nun- 
quam olim hic fuisse mihi persuadeo. librarius addita littera 
vocem in w<c> unquam distraxit, quemadmodum III 8 
(108, 25) quod dispescuit addita i littera in qm <i>d (sic 
ABV; quod id Bert. falso). cf. etiam III 19 (116, 19) ornetis 
(ornet his M); VII 13 (170, 1) in hosticum (AW Bert.; in 
hoste^n cim BCV); VIII 2 (180, 30) assistat (assist<it>at 
M); IX 8 (199, 5) invehendis (in <e>vehendis AW Bert.). 
item X 33 (239, 23) dubium esse vix potest, quin cum lae- 
gero emendandum sit : ^pro portione p e r m a n [at] e t. vicissim 
necesse est — redundare'. 

ibid. 24 (263, 29) : in summis enim hominum hahitavere 
pectoribus subita et forte nata benivolentia p^wocatae, 

Forte nata Baehrens edidit Acidalium secutus, spreta 
Rittershusii emendatione fortuita pro fmiunata M. ad traditam 
hanc scripturam propius quidem forte nata accedit, sed tamen 
ab oratore scriptum non videtur. nam neque is neque alii 
panegyristae forte natus pro fortuitus usquam dixerunt; cf. 
XI 11 (253, 16) ministerio obvio et poculo fortuito ; 23 (262, 
28) fortuitis vitibus iuga collium vestiuntur; — III 7 (107, 
26) non fortuita in vobis est germanitatis — similitudo; 
VII 7 (161, 27) non fortuita hominum consensio, non repen- 
tinus aJiquis favoris ventus te principem fecit; VIII 2 (181, 
6) ostendere id quod indultum sit non fortuitae felici- 
tatis sed iustae fuisse clementiae. tum illi subita concinnius 
adicitur fortuita quam forte nata, accedit quod hanc ipsam 
adiectivorum coniunctionem auctor huius panegyrici, Claudius 
Mamertinus, ex Cicerone sumere potuit, quem saepius se- 
quitur; cf. de or. 1, 33, 150 subitam et fortuitam ora- 
tionem commendatio et cogitatio facile vincit. recurrunt eadem 
adiectiva iuncta in Dial. de orat. 10: nec excusatur — for- 
tuitae et subitae dictionis impetu. cf. etiam Tac. Germ. 
11 nisi quid fortuitum et subitum; ann. 15, 58. itaque ad- 
sentior S. Brandtio Rittershusii lectionem revocanti. 

Item XII 10 (280, 1): 'ut indefessa vertigo caelum rotat, 
ut maria aestibus inquieta (sic w, inquinata M) sunt, ut 
stare sol nescit' inquieta praestare et Burkhardi coniecturae 
inquietata puto et illi inclinata, quod Baehrens invenit. nam 
inclinata sensu est omnino pravo; inquietata^ etsi sententiam 
reddit iustam, adiectivi instar positum parum adseritur horum 
oratorum usu loquendi. praeter concitus enim non repperi 
ullum participium perf. pass. apud eos sic adhibitum. prae- 

terea si orator verbum inquietandi b. I. adhibere voluisset, 
certe non dixisset inquietata sunt^ verum concinnitalis gratia 
inquietantur posuisset (cf. rotat, nesdt). de inquietus cf. VII 
5 (163, 28) ita quieto mari navigavit; XI 13 (255, 2) vide- 
bunt — principatum — vigiliis inquietum; Hor. carm. 3, 3, 
4 neque Auster, dux inquieti turbidus Hadriae; Sen. suas. 
2, 1 (p. 532, 9 M.) et huius quoque remigium arcet inquie- 
tum omne*) quod circumflait mare. — corrupta scriptura 
inquinata videtur ex inquineta extitisse, littera n ex priore 
syllaba male iterata. 

ibid. 26 (265, 16): qiiae pe^yetuae et constantis henevo- 
lentiae prinia fiducia est, certissima virtutum et maxima prin- 
cipis, veritas^ numquam in animo esse suspicac em te audivi. 

Locus corruptus est idemque ad emendandum valde 
difficilis, praesertim cum varia sit utriusque stirpis M scriptura. 
nam codices BGVW suspicatum servarunt, cum in A suspi- 
caret insit. quae Baehrens dedit, vera lectio non videtur. 
positus enim te displicet, et ad relativam sententiam quae — 
veritas desideratur demonstrativa. ego post in animo interci- 
disse quaedam puto-et recepto suspicacem^ quod Baehrens 
invenit, verba sic expleverim: 'veritas, numquam in animo 
<;tuo defuit, numquam te> esse suspicacem audivi'. 

Lacuna foedatas videtur locus, qui paulo infra legitur, 
c. 27 (p. 266, 6): 'paulo ante a liberatis Galliae provin- 
ciis lassus inimicorum capitalium apertis armis et occultis 
insidiis petebaiur*. nam a Uheratis, quod Baehrens invenit, 
satis longe discedit a leclione M, quae est in laceratis, accedit, 
quod laceratis de regionibus dictum congruit cum horum 
oratorum sermone. cf XII 35 (303, 15) hostes venditam ope- 
ram, laceratam Italiam cogitantes; X 11 (221, 22) urbis 
funestam illam lacerationem ; III 16 (114, 1) undique se 
barbarae nationes vicissim lacerent; XI 9 (251, 16) la- 
cerae nobilium domus. itaque retenta codicum memoria 
lacunam post provinciis subesse putaverim. eam in hunc mo- 
dum explere licet: 'paulo ante in laceratis Galhae pro- 
vinciis <;caedendo hostis> lassus . . . petebatur*. 

XII 2 (272, 24): gratis agebant dolentes et tyrannum 
non praedicasse tyrannidis accusatio vocdbatur. 

Gratis sane testatur A ex eoque pendens Bert., qui 
formam adscivit usitatiorem grates^ verum altera M propago 
exhibet gratias, usus horum panegyristarum huic alteri favet 

*) Sic H. 1. Mueller locum edidit, Ottonem secutus. 

0* 

lectioni; nam constanter scripserant gratias agere^ numquam 
gratis agere: U 1 (90, 6) laudes canimus et gratias agimus; 
III 1 (101, 28) laudes canunt et gratias agunt; VI 2 (149, 
20) maximas — vobis — gralias agimus; VII 23 (179, 1) 
maximas numini tuo gratias ago; VIII 1 (180, 4) gratias 
ageret; 1 (180, 15) numini tuo gratias agere; 2 (181, 5) in 
agendis gratiis; 7 (186, 4) pietati^ tuae gratias agimus; XI 1 
(244, 17) quod nunc demum gratias agere exorsus sum; 1 
(245, 4) ad agendas gratias; 2 (246, 8) agere tibi gratias dc- 
beam; 15 (256, 13) gratias tibi, gratias, imperator, — et 
plures gratias; cf, et gratiam referre: X 27 (233, 22) quam 
tu umquam gratiam — referes; XI 32 (270, 13) in referenda 
autem gratia; XII 11 (281, 13) hanc mihi gi*atiam refers; 41 
(308, 13) nec tu debitam gratiam beneficii infitiator abiuras. 
semel omnino forma grates in his orationibus* deprehenditur, 
III 10 (110, 21) 'laudes gratesque cantari', aequalitatis, 
ut vides, causa; cf. et Liv. 7, 36, 7 diis iaudes gratesque 
agunt. fortasse gratias etiam in M fuit et scriba A per negle- 
gentiam altero a omisso exaravit gratis. 

ibid. 3 (273, 5): iacebat innumerabilibus malis aegra — 
res publica, barbaris nationibus Bomano nomini velut quodam 
diluvio superfusis. sed parcam replicare causas et pacatum 
ulcus offendere. 

Antea vulnus legebatur pro vulgus M; nunc Baehrens 
codicis Bongarsiani auctoritatem, quae parva est, secutus 
scripsit ulcus. sed nusquam hi oratores calamitates rei publi- 
cae comparant cum ulceribus, interdum vero eas adsimilant 
vulneribus. cf. VII 14 (171, 4) ut tam profunda vulnera sus- 
pensa manu tractem; X 13 (223, 10) Roma tot vulneribus 
saucia; XII (3 273, 12) altorum vulnerum cicatrices, post- 
quam cutem sanitate duxerunt, manu pendente tractabo; 24 
(293, 14) alta licet vulnera — ostendat Hispanus. cf. etiam 
Liv. 28, 27, 7 invitus ea tamquam vulnera attingo, sed nisi 
tacta tractataque sanari non possunt. de vitio librarii cf. 
XII 41 (309, 9) et corpore vulnus {vulcius A) onerare. itaque 
vulnus I. I. legere praestabit. 

ibid. 4 (274, 25) : cedat his terris terra Cretensis parvi 
lovis gloriata cunabulis et geminis Delos reptata numinibus 
et alumno Hercule nobiles Thebae. 

Pro reptata Baehrens (Rhen. mus. vol. XXVII p. 222) 
praelata scribendum esse iudicavit, quae scriptura comprobari 
nequaquam potest. nam tenera eorum numinum significanda 

est aetas, quem ad madum in prima parte commemoratur 
luppiter parvus et in tertia Hercules alumnus, aetas illa cu,m 
optime tradito reptata exprimatur, prorsus nihil est quod 
ea lectio mutetur. accedit quod Claudianus, qui saepiM^ re- 
spexit et imitatus est hos panegyricos, similem in qiQdimii 
scribit de III. con^. Hon. v. 132 sq., quem locum 0. ^e\}ir 
d^ngip (De panegyrids iMtinis capita quattuor [1899] p. 33) 
debeo : 

Herculis et Bromii sustentat gloria Thebas, 
Haesit Apollineo Delos Latonia partu 
Cretaque se iactat tenero reptata Tonanti. 

ibid. 6 (275, 25): nam cum duo sint^ quae claros duces 
faciant, summa virtus summaque felicitas, $cire ohvium est qm 
praeditus fuerit felicitate <iet virtute> qui te genuit, 

Et virtute supplevit Baehrens, sed hoc addito nibil 
opus fuit. nam scire obvium est explicare licet seire pnmum 
olwitim est; nam de virtute imperatoris deinceps orator 
disserit. 

ibid. 10 (279,26): gaudent profecto perpetuo divina 
motu et iugi agitatione se vegetat aetemitas. 

* 

Consecutio verborum perpetuo divina tradita est Berti- 
niensi solo. sed cum vel errori ea tribuenda sint vel coniec- 
turae, quae Bertiniensis habet solus, non est cur a lectione 
ceterorum librorum, quae sana est, discedamus. est enim 
haec: 'gaudent profecto divina perpetuo motu*. 

Idem dicendum est de XII 43 (310, 27), ubi Baehrens 
Bertiniensem secutus edidit: 'omni severius est quaestione*. 
reponenda erit ceterorum codicum scriptura: 'omni severius 
quaestione est*. paulo infra 43 (311, 1) scripsit Baehrens ex 
Bertiniensi: 'aliter non potuisset allicere militum societatem, 
nisi tui se auctoramenti finxisset actorem*. non est re- 
spuenda aliorum testium scriptura : 'nisi auctoramenti tui 
se f. a.* 

Sane eliam XII 8 (278, 15) ordo verborum, qui in 
ABVW extat, 'nihil tamen blandita plus praestitit', prae- 
ferendus est ei quem Bert. cum G habet 'nihiltamen plus 
blandita praestitit', quoniam nihil in eo inest vitiosi. 

ibid. 10 (280, 7): ne tum quidem^ cum in altiore^H pro- 
vcrtus gradum iuhere tantum et — parta gloria velut reposito 
frui posses, honori operans remisisii quin omniu7n ca^tren- 

sium munerum numeros primus — obires, stare pro signis^ ex- 
cubias sorte agere. 

Operans Baehrensio debetur, in M fuit operam. sed liaec 
scriptura non videtur corrlipta esse, nam sine accusativo non 
utuntur hi oratores verbo remittendi: IV 12 (124, 28) etiamsi 
quaestum remiseris, lucrum est; VII 19 (175, 15); VIII 9 
(187, 22). itaque operam servare oportet. quod si fecerimus, 
honore — nam ita scriptum est in BCVW — pro interpolato 
expellendum erit, id quod iam Schefifer suasit. et potuit hoc 
facile a librario addi, qui ad reposito substantivum requirebat. 

Smiiliter X 28 (234, 22) in his ^quod ipsa ratio dispo- 
nendi exercitus docuit illura, mente perdita implicatoque 
consilio cum eum pugnae locum caperet' illum in M additum 
puto ab aliquo, qui obiectum ad docuit desideraverat neque 
Jiomines subaudiri intellexerat. itaque non consentio cum 
Baehrensio ilico ex illum efficienti, praesertim cum adverbio 
eo nihil opus esse videatur. 

ibid. 11 (280, 22): oblatum imperium deprecatus es; nec 
id ad speciem tantum qui cogi videreris, sed obnixe et diu et 
velut impetraturus egisti. 

Qui Baehrens novavit; codices servarunt taniumq; ut. 
quoniam saepius que a librariis in hisce orationibus est ad- 
ditum, rectius h. 1. agemus, si eo deleto ut retinebimus, ut 
ante vulgabatur, i. e. si legemus: *ad speciem tantum, ut 
cogi videreris'. ea scriptura etiam usu panegyristarum magis 
commendatur. librarius autem que adiunxit, cum tantum illi 
speciem ex aequo positum arbitraretur. 

ibid. 12 (282, 11): illi enim, illi avide regna desiderent, 
quos soluta legibus vita delectat, quorum crudelitas indemnatos 
necandi, cupiditas privata rapiendi, libido honesta foedandi ius 
atque impuniiatem requirunt. 

Homines illi non ius, sed ius sublatum, ius nuUum re- 
quirebant; nam si ius valeret, male cum iis ageretur. ilaque 
emendandum erit: 'ius<;titium> atque impunitatem re- 
quirunt*. cf. XI, 9 (251, 18) ludicrum lustris omnibus solitum 
frequentari intermiserat temporis maesti deforme iustitium; 
XII 24 (292, 25) revolvi illud lustrale iustitium aures tuae 
respuant. 

ibid. 15 (284, 12): tum nihil abdicandis vitiis adoptan- 
disque virtutibus impensius sentio profuisse quam quod his te 

viris semper deilisU, quos affectare puhlica deheret imitatio 
quique quam faciles tihi fuissent [sequaces] discipuliy 
tam ceteris expetendi essent magistri, 

Gontendunt critici, utrum faciles pro genuino sit ha- 
bendum et sequ^ces damnandum an sequaces retineri oporteat 
et faciles deleri. mihi dubiura non est, quin faciles orator 
scrlpserit et interpres sequaces addiderit. nam ut sequaces ex- 
pellatur, suadetur sententiarum concinnitate vel maxime. ete- 
nim quem ad modum illis qu^am faciles tihi respondet in se- 
quentibus tam ceteris expetendi, ita his fuissent discipuli ex 
adverso positum est essent magistri. si huic lectioni praetuleris 
illam alteram: 'quique quam tibi fuissent sequaces disci- 
puli*, turbatur lepida verborum compositio. etiam paulo infra 
concinnitatem sectatur orator; cf. v. 19: ut non pro copia 
sumpti, sed ex copia viderentur optati ; v. 26 ut et illi merue- 
rint teneri et isti debuerint cooptari. ceterom do illa notione 
facilis cf. X 37 (242, 13) quam facilis supplicanti; XI 12 
(254, 2) ita se facilem ceteris praebuit. 

ibid. 17 (286, 21): quidquid familiaribus tuis trihuis^ 
non expendi sed potius rependi putemus, 

Ludit orator verbis expendi — rependi inter se oppositis. 
talis verborum lusus maxime est eius proprius; cf. 15 (284, 
19) ut non pro copia sumpti, sed ex copia viderentur 
optati; 20 (288, 26) humanilas, inquam, quae tam clara in 
imperatore quam rara est; 24 (292, 20) nolo tamcn usque- 
quaque miserorum vel fac tum onerare vel fatum; 25(294, 
17) et parandi rabiem parta irritabant; 29 (297, 88) hi 
in o c u 1 i s eius atque etiam in o s c u li s erant ; 32 (300, 4) 
ut et limiti manus suspecta decederet et militi auxiliator 
accederet; 33 (301, 21) ut ab illis fuerit Romani imperii 
a p p e t i t a captivitas, ab his r e p e t i t a libertas ; .43 (310, 10) 
ut qui oppetere timuerat interitum non timeret expetere; 
7 (276, 25) sed patere ea in laudum tuarum parte constitui, 
quae solebant in aliis sola laudari. 

Rarius talia apud ceteros panegyristas inveneris ; collegi 
haec exempla: II 1 (89, 17) regem advenam c o n didisse, sed 
Herculem hospitem consecrasse; 10 (97, 18) cum per te 
regnum receperit Gennoboudes, a te vero munus acce- 
perit * *; V 12 (141, 1) nec consilio intermissum esse 
bellum, sed desperatione omissum crederent; VI 10 (156, 9) 
adeo illic plurimum habuerat asserta, ubi deserta ma- 
xime vacillavit; IX 5 (196, 26) sed tamen qui non sohim 
praesenti numini tuo, verum etiam nuntiato nomini ce- 

dere debuissent; IX 16 (206, 14) in quo ille non mehercule 
cogitavit neeessitatem resistendi, sed propinquitatem refu- 
giendi; X 17 (225, 25) nisi — quos ipse affeceras, con- 
ficiendos filio reservasses ; XI 13 (254,23) saepius proe- 
lium quam prandium capessatis; XI 30 (269, 3) iUi con- 
sularem potestatem per populum acceperunt, nos per 
lulianum recepimus. cf. etiam Obs. in script. bist. Aug. 
p. 37. 

Hunc in modum Schenkl supplevit VII 1 (160, 21): ^sed 
malo orationem meam ^Crequiri'^ quam respui*, quae 
lectio spernenda non vidctur. ipse similiter panegyristen lu- 
sisse censuerim IV 2 (115, 25), ubi supplere possis: ^contes- 
talum esse — volo temporarium me dicendi munus atque 
id ipsum meis studiis peculiariter commodu<Cm subi!>re, 
non ad incognitam mihi sectam forensium patronorum alienae 
laudis cupiditate transire'. nam quod Baehrens pro coinmo- 
dare M scripsit 'commod<;um invol>are* probari vix potest, 
siquidem verbo involandi nusquam sic hi oratores usi sunt. 

ibid. 15 (285, 3): optimos <Zille aut> ille ditahat.non 
etiam diligebat: prodesse noverat, amare nesdebat. tu amici" 
tiam — auro gemmisque redimitam solio reoepisti. 

Ille aut Baehrensii est supplementum, sed non proba- 
bile, quoniam ille aut ille nullo firmari potest horum ora- 
torum loco. praeferendum videtur 'optimos <;hic aut> 
ille ditabat'; cf. XII 9 (279, 3) homines his aut illis be- 
neflciis apj)rehendebas ; III 13 (112, 20) quos huc atque illuc 
tot urbes — vocabant; IX 10 (200, 27) hinc atque inde cla- 
marunt; XII 35 (303, 11) et effusis hinc inde iaculorum sa- 
gittarumque nlmbis. 

ibid. 24 (292, 20) : nolo tamen usquequaque miserorum 
vel factum onerare vel fatum^ qui^ dum carnifici purpurato tua 
se et affinitate et favore iactanti infeliciter credunt, grarissimum 
omnium nefas fecerunt affectu innocentium. 

In tu^ sequente favore offendo; nam id recte se ita 
haberet, si utrumque substantivum generis feminini esset. 
haud duble prius et est toUendum; sic sublata distributione 
ferri potest tm affinitate et favore. cf. II, 13 (100, 3) diver- 
sosque montes et auspicia ceperunt; IV 8 (122,21) ad anti- 
quam firmitatem cultumque; 21 (131, 20) Persicos arcus 
pharetrasque ; VII 1 (161, 2) in suo quemque templo ac sede 
veneramur; 2 (161, 25) omisso ambitu et suffragatione. 

Mox sequitur hoc: 'nam cum revolvi illud lustrale ius- 
litium aures tuae respuant, laudes petant gloriaeque intersit 



ad praeseniiiiia coiameadatiimeai boMruni. mala deeorsa re- 
putari, contra vero clementia &iixanxa in beaefieiis suis 
malit imminui quam tristium enumeratione cumulari : necesse 
nae ent vel taeeotem p«ibtica iacoiftnMMia vei loqiiei»tem aut 
ittgratmtt virtuti auA onecosiam esse pietati'. ihi sumwta m 
henefieiief sms Baefarens no^avit pco sttmmam heneficii aui M ; 
antea elefmefiiia ammma iem/kium simm vullpabatiD. Mtttra 
l«clione loeus videtur in integram restitutus. nam, ut ottftUtar 
miifi vioknter sie BUitakaBi codieift ineaiorianfi^ voeei& deme»tia 
oratorem nudam posuisse pcopter iHa taisdes et gtoriae coixiee^ 
tare possumus. quod si recte statuimus, stmmam M retinen- 
dum ^it et cum henefieii sm coniungendum, quae prorsus 
apla est leetio. cum ilHs ^elemenfia summam beneficii 
sui malit imminui*. cf. VII 23 (178, 28) quoniam ad summam 
votorum meorum tqa dignalione perveni; X 19 (228, 6) ut 
vi^toriarum tuarum non summam evohreret; XII 17 (286, 20) 
g^ramos tibi morem et beneficiorum summas tuornm 
pro tua voluntate ducentes, quidquid familiaribus tuis tri- 
bui», — rependi putemus; IX 15 (204, 11) vufnera illi sua 
venderet? belli iam paene confecti sommam concederetP 

ibid. 24 (293, 5) : nam si dulcis in bonis miseriarum re- 
cordatio est, si nautas tempestatum^ si medicatos iuvat me- 
minisse morborum: cur nan tu quoque mala nostra audias^ ut 
tua beneficia recognoscas. 

Medicatos cur Baehrens scripserit pro medicos M, non 
video. nam hoc sententiae loci non repugnat, immo conveni- 
enter illi nautas additur. nam quem ad modum gaudent nautae 
tempestatum recordatione, quibus iactati naves apte guber- 
nando et agendo servarunt, aut medici memoria morborum, 
quibus homines aegrotantes arte sua et doctrina liberarunt, 
ita imperator laetus audire debet mala hominum subditoram, 
quae suis ipse beneficiis propulit. rem dirimit, quod ignorant 
hi panegyristae medicare pro sanare: VIII 5 (184, 2) medici 
non aspernantur vulnera inspicere, quae sanant; 11 (189, 21) 
divinam — tuam in sananda civitate medicinam; 11 (189, 
27) aegra corpora — sanantur; X 9 (220, 17) ut quod leniri 
quam resecari malles, mitior medicina sanaret; 25 (232, 24) 
quem non potuerat — formido sanare; 33 (239, 11) bime- 
stris fere cura sanavit sanavit dico? — itaque hoc quoque 
loco restituenda erit tradita lectio. oratori obversatus videtur 
locus VIII 5 (184, 1): ut, quem ad modum praestantes scientia 
medici non aspemantur vulnera inspicere quae sanant, ita 
nunc tu paulisper audias Aeduorum labores quos sustulisti. 

ibid. 25 (294, 16): <rescehat in dies habefidi fames et 
pariendi rahiem parta irritahant. 

Farimdi non fuit in M, sed parandi; pariendi Baehren& 
novavit, sed non merito. cf. XII 28 (296, 12) et pararet in- 
noxias nuUo pauperiore divitias; XI 11 (253, 9) neque enim 
ei parandae sunt picturatae marmorum crustae; 21 (261, 20) 
adhibeto tantum tibi gratuitas et paratu faciliimas comites. 
si participium partus exceperis, hi oratores nusquam omnina 
sensu 'adquirere' adhibuerunt verbum pariendi, 

ibid. 28 (296, 10): -nec enim, qui regibus mos est^ exe- 
rendis invigilabat metnllis^ ut latentia naturae bona in usum 
arcesseret, 

Gur exerendis pro exercendis^ quod in M fuit, scribatuTt 
nihil video causae ; nam exercere metaUa auctoritate adseritur 
ipsius Livii: 45, 18, 4 nam neque sine publicano exerceri 
posse (metallum Macedonicum) ; 45, 29, 11 metalla quoque 
auri atque argenti non exerceri. cf. etiam paneg. V 9 (138, 
18) ille praedator exercitio squalidus ruris operatur. 

ibid. 31 (298, 29): an sustinere te coram — neglegen^ 
tissimus vernula — potuisset? non statim totum suhisset ho- 
minem praeteriti sui tuique reputatio ? 

Non est cur suspectetur totum et in totius^ quod Baeh- 
rens fecit, mutetur. nam similiter hi scriptores etiam alibi 
dixerunt; cf. X 24 (231, 18) adeo totus in metum venit, ut 
ultro daret; VII 23 (179, 4) in quem me totum transtuUt 
pietas; XII 43 (310, 16) totus denique homo aptaturadme- 
ritum; XI 14 (255, 19) totus commodis publicis vacat. 

ibid. 32 (300, 4) : commilitii munus indulges^ ut et limiti 
manus suspecta decederet et militi au^iliator accederet. hac tua 
benignitate pellectae omnes Scythicae nationes — confltiehant. 

Hac scripsit Baehrens auctoritate nimirum A nisus, qui 
habet ac, cum in BGVW qm insit. sed illud ac diltographum 
esse et ex 'accederet' ortum facile concedes proque vera lec- 
tione qua araplecteris, quod altera illa M propagine servalur 
et antea vulgabatur. 

ibid. 44 (311, 26): haec potiusjiaec gesta sollertes manus 
dumnt; his fora, his templa decorentur; haec ebore reddantur, 
haec marmore, haec in colorihus vivant, haec in aera move' 
antur^ haec gemmis augeant pretium. 

De verbis in aera moveantur ego non dubito. nam inter- 
pretor 'haec in aera transeant* h. e. ibi incidantur. audac- 
ter hoc sane dictum, sed quod tribui possit huic oratori. 
plurali aera respondent aequaliter plur. cohrihus et gemmis. 

ibid. 45 (312, 19): clementia tua, imperator^ quo caelo^ 
quo pigmento^ quo aere aurave ducetur? 

Ceterorum codicum neglecta turba hoc quoque loco 
Bertiniensem suum secutus est Baehrens ducem, sed nihil 
aliud verbis intulit nisi librarii inane commentum. qui cum 
in verborum consecutione minus frequenti clementia, impe- 
rator^ tua offendisset, de suo exaravit clementia tua, imperator. 
etenim ferendam esse M scripturam testantur loci XII 6 (275, 
24) patrem, imperator, tuum de te aestimemus; VIII 
11 (189, 21) o divinam, imperator, tuam in sananda civitate 
medicinam; XI 9 (251, 11) providentia, imperator, 
tua non modo miserias exuerunt; V 19 (146, 22) in ipso, 
Gaesar, tuo vultu videbant omnium signa virtutum; VI 11 
(157, 6) o caelestem, imperator aeterne, pietatem tuam. 

ibid. 45 (312, 23): paucis Maurorum hostium — et duobus 
an tribus furiosi gladiatoris lanistis in helli piaculum caesis^ 
reliquos omnes venia complexa velut quodam matemo sinu 
clausit, 

An Baehrensium scripsisse iure mireris; nam aut co- 
dicum memoria commendatur, quoniam in BCVW hoc ipsum 
est, in A vero autrihus legitur, quod nihil sane est aliud nisi 
aut trihus. sed etiam horum oratorum usu aut firmatur, si 
quidem an in solis interrogationibus ab iis ponitur. cf. etiam 
XI 9 (251, 26): 'unis aut binis epistulis', quod Baehrens 
attrectare non est ausus, quamquam in ABV uni samhinis 
habetur. sane Baehrensius codices secutus XI 24 (264, 14) 
edidit: *duo an tria ferme ex vetere memoria amicorum paria 
proferuntur', sed etiam hic aut fuisse scriptum e Ciceronis loco 
de amic. 3, 15 conclcidere possumus, ubi sic est; 'ex omnibus 
saeculis vix tria aut quattuor nominantur paria amicorum'. 
an pro aut dedisse librarium puto, qui, ut in praecedentibus 
enuntiatis, ita h. 1. interrogationem subesse falso iudicaverit. 
itaque recte in editionibus aut utroque panegyricorum loco 
fuisse mihi persuadeo. 

